
  A șaptea șansă

  
    -depresii-

  

  
    Doamne-n mila-Ți nesfârșită,

    Căci, de iertat, prea mulți ai,

    Uită-Te, pentru o clipă,

    Într-un suflet fără grai!

    Azi, nu vreau să ștergi durerea;

    Asta nu pot să Ți-o cer.

    Lasă-mi suferința vie,

    Doar atât, cât să nu pier!

    Nu e vina mea, că mintea,

    În fobia de ”închis”,

    Mă îndeamnă către poarta

    Ce, spre ”noapte”, a deschis.

    E oferta împăcării,

    Și-a sfârșitului de chin,

    E momentul când, chiar viața,

    Face ”cinste”, cu venin.

    Panica ne-ndurătoare,

    Vrea neantul pur în dar;

    Inima o ia la goană,

    Duri pereți, la cap, îmi sar.

    Fiare reci, de om întinse,

    Cer obolul să îl dau;

    Țipă crunt, încrâncenate,

    Că, pe gânduri, prea mult stau.

    Gestul e oprit de-o rază,

    Ca un semn că o să vii,

    Să-mi alini, poate, iubirea

    De soție și copii.

    Una, două... patru... șase...

    Șansele, să ”scap”, s-au dus.

    A rămas, se pare-a șaptea;

    Pare-un număr de ”apus”.

    În depresia finală,

    Ce urmează, nu știu când,

    Lasă-mă să am, o Doamne,

    La cei dragi, ultimul gând!

  


  Alt ”Adio!”

  
    i.a.

  

  
    De îți scriu, acum, iubit-o,

    Nu o fac ca să te-mpac.

    Sentimentele duioase,

    Sub ”cuvinte grele” zac.

    Le-ai rostit fără rețineri,

    Dar cu pasiune chiar.

    Ai turnat venin în ele,

    Și-ai spoit totul cu var.

    Mult ”frumos” ai dat deoparte,

    Cu un gest de-”a fost ce-a fost”,

    Și-ai privit cu-ncrâncenare,

    Viitorul plin de ”rost”.

    Cu înverșunată ”poftă”,

    ”Viața bună”-ai luat-o-n ”piept”,

    Și-ai ”călcat”, cu nepăsare,

    Totu-n drumul tău ne drept.

    Alt ”Adio!”-ți spun iubit-o...

    Mă repet, cam prost, din nou.

    Te-oi păstra în amintire,

    Ca pe-o Vacă...

    Al tău Bou.

  


  Alt dor de muncă

  
    -treabă ne isprăvită-

  

  
    Dimineața, pe răcoare,

    Când somnul în ochi mai doare,

    M-am brodit să ies la treabă...

    Ce e drept, cam fără grabă.

    ”Să plivesc?” ... m-am tot gândit,

    Până ce m-am plictisit.

    ”Poate-i bine să prășesc”...

    Mai târziu, căci obosesc.

    Grebla-n cale mi-a ieșit,

    Printre dinți zâmbind, spășit,

    Căci avea unul căzut...

    Eu? În coate m-a durut.

    Tare-n gură, ascuțită,

    O cazma, cam ruginită,

    Mă-îmbia s-o iau în mână...

    Nu prostii, coada străbună,

    Căci sperasem, cert prostește,

    Că, de-o las, ea putrezește,

    Și apoi, ce nu pot ține,

    E normal, nu iau cu mine.

    Pe la sapă n-am trecut,

    Căci nu sunt în cap căzut,

    Să îmi dau peste picior,

    Când mie, de pat, mi-e dor.

    Cam pieziș, și pe sub ochi,

    Căci, vă spun, cred în deochi,

    M-am uitat spre furca rea,

    Ce-”nțepa” și când tăcea.

    Am tratat-o, și pe ea,

    Cu sictir, căci merita,

    Căci nimica nu făcea;

    Doar s-adune, ea dorea.

    Le-am lăsat, calm, cam grămadă,

    Lungul nasului să-și vadă,

    Că-s obraznice, vă zic,

    Și tot vor... dar eu... nimic.

    Și-uite-așa, chiar obosit,

    Ca să nu spun istovit,

    De munca la răsărit,

    M-am retras... ne isprăvit.

  


  Anturaj

  
    Nucul, bradul și cu plopul

    Se certau odată.

    Cineva, din întâmplare,

    I-a pus laolaltă.

  

  
    -Stau și eu cu voi alături,

    I-a rugat „mărețul”.

    -Ești sfrijit și vai de tine.

    Ce-o faci pe istețul.

    Uită-e la trupul nostru,

    Grațios în sine,

    Ce se-nalță în lumină;

    Noaptea e de tine.

    Plopul nici el nu pregetă

    Să-l acuze-n silă:

    -Ai și frunze otrvite.

    Zău că ești de milă.

    Florile s-au plâns de mult,

    C-au fost mal-tratate;

    Când au stat sub crengi de nuc,

    Au pierit chiar toate.

  

  
    Am trecut ieri prin grădină

    Și i-am împăcat:

    Nucul are roade bune;

    Pe loc l-am lăsat.

    Plopului i-m dat lumină

    Și l-am pus pe drum.

    Bradul l-am luat în curte;

    E superb, vă spun.

  

  
    Tot așa și omul,

    Umblă de nebun,

    Și se-adună-n „turmă”,

    De ne-bun, cu bun.

  


  Apus în timp necumpătat

  
    În penumbra codrului,

    În poiana dorului,

    Susurul izvorului,

    Plânge ”moartea” Cerului.

  

  
    Picături roiesc în șoapte,

    Printre ierburi străvezii,

    Urmărind parcă apusul

    Unei prea-sfârșite zi.

    Voalul negru-ncet se lasă

    Peste valea adâncită,

    Cută vie-a bătrâneții,

    Peste munte rătăcită.

    Creasta își ascunde fața

    Într-un nor de-ntunecime.

    Culmile-au sclipit și... gata;

    Vântul spune-o rugăciune.

    Pare tristă, șuierată,

    De pe steiul dezgolit;

    Pare chiar și o ”acuză”,

    Nu pe drumul ocolit.

    E-un reproș, zis cu obidă,

    Pentru Cel ce e și nu-i,

    Care lasă să se-”nnece”,

    Codru-n neputința lui.

    Timpul, ne-nzsestrat cu milă,

    Trece și puțin îi pasă,

    Chiar de pare că, în silă,

    Cerga, de pământ, o lasă.

    Cerul, îmbâcsit de norii

    Ce se-ascund de ei, în ei,

    Pare părăsit de Domnul,

    Ca, demult, străinii zei.

    Umbre lungi, tremurătoare,

    Se strecoară și se prind

    De orice înseamnă ”fire”

    Și, ca noapte, se întind.

    Totul pare-o moarte lungă;

    Doar o clipă a trecut.

    Freamătul de viață pune,

    Iar prezentul la trecut.

    Moartea nu mai înspăimântă;

    Altă cale-i pentru ”viu”.

    Cel ce crede-n ea se-nalță...

    Undeva, atâta știu.

    Un suspin străbate Cerul,

    Ca un fulger de păcat,

    Prevestind parcă urgia

    Timpului necumpătat.

  


  Aripi pe fundalul zării

  
    -lacrimile vieții-

  

  
    Aripi pe fundalul zării

    Se ivesc; sunt nori prelungi.

    Păsări rătăcite-n neguri,

    Face orizontu-n dungi.

    Ca zăbrele, spre lumina

    Și din Soare, și din Cer,

    Amintesc de glodu-n care,

    Oamenii se nasc, și pier.

    Și, de-aceea, pământenii,

    Nu îi vor cu ei, jos, vii.

    Cer doar ”lacrimile vieții”;

    Că ei mor, nu par a ști.

    Fulgerul străpunge zarea

    Ca un semn de ”Am venit!”

    Tunetul e-un pumn în poarta

    Larg deschisă în zenit.

    Cavalcade nărăvașe,

    De dragoni și monștrii, mii,

    Se revarsă prin azurul

    Transformat în pâclă gri.

    Roșul tremură pe creste,

    Ca un dor spre Cer extins;

    Plumburiu-n poale crește,

    Patimă de ne învins.

    Nor cu nor înfrâng lumina;

    Purpura de jar se stinge.

    Noaptea-n ziuă se revarsă;

    Cineva, de sus, iar plânge.

    Picături neliniștite,

    Strânse-n ele, speriate,

    Se aruncă-nebunite

    Spre-un final, de ”viu”, sau moarte.

    Jos, reci blocuri alungite,

    Înfrățite de destin,

    Obturează orizontul,

    Ca un căpcăun hain.

    Și în ele, resemnate,

    Sfere plângătoare, mici,

    Se izbesc, în ”dulce” silă,

    Cu-n ”Amin!” de-al lor, un ”plici!”

    Prea puțini slăvim, azi, norul

    Ce ”sfârșește”, când dă viață;

    Nu vedem, în el, nici ”zborul”

    Libertăți-n altă față.

  


  Bârfa-n sat

  
    Oamenii își spun părerea,

    Cu discreție, ”șovin”;

    Îi provoacă, cred, ”plăcerea”

    Unei vieți mai spre ”canin”.

    Din ”știute”, fac des ”ciorbe”,

    Drese-n sens, cu spini de soi,

    Ce lovesc, prin false vorbe,

    În vecini, cu ”capu-n ploi”.

    Umplu mintea cu miasma

    Unor ”pre-șoptiri” discrete,

    Savurând, apoi, ”agheasma”,

    Unei ”țuiculici” concrete.

    Bârfa ”umblă”-n salt, prin sat,

    Nădușită de schimbări,

    ”Bătând câmpii”-n lung și-n lat,

    Mai ceva ca la serbări.

    Mușcă, zgârie și linge,

    După cum e interesul,

    Intră și ca ură-n sânge,

    Fără-a ști, la cine-i ”fesul”.

    Zvonul se insinuează,

    Ca o laudă plăcută.

    Bunul simț nu mai veghează;

    ”Limba”-i, e mereu tăcută.

    ”Asta-i! ” spun ”rău-vorbitorii”,

    ”Surzi”, sau cam ”într-o ureche”.

    E plăcerea ”vânătorii”

    Unei ”Prăzi”, loviți de streche.

  


  ”Bate” vorba a sictir

  
    Doar cu vine căutate,

    Supărat pe cei din sat,

    Peste tot, și peste toate,

    Vântul suflă-ncrâncenat.

    Aerul se înfioară;

    El chiar bate, mai abir.

    ”Aere” își dau, pe seară;

    Vorba ”bate” a sictir.

    -Eu, acasă-s Dumnezeul

    Mamii lor de hoți mișei.

    -Eu sunt sufletul și sporul

    Haitei mele de căței.

    -Eu mă lăfăiesc în zile

    Chiar lipsite de temei.

    -Eu suport și diferența

    Dintre lupi și proștii miei.

    -Eu cam înțeleg de-a-valma,

    Voi ce rumegați acum.

    -Vezi că mi se scoală palma,

    De nu taci și-ți vezi de drum.

    -Să vă las, parcă nu-mi vine

    Căci păreți de neam ”ales”.

    Prea subtili în vorbe fine

    Voi mă încurcați ades.

    -Ce mă bucur că în mintea-ți

    Creață, sau cu onduleu,

    Priceput-ai că, doar vorba,

    Ți se scoală când ți-e greu.

    Căci, în rest, tăcerea-i sfântă,

    Mai ales cu-”aleși” ca noi,

    Și că fapta-i... vai de mine...

    Ca să nu zic, vai de voi!...

  


  bătrâne marinar

  
    -melodie-

  

  
    Eu nu primesc corola

    Luminilor din Cer,

    Și nici vecia clipei,

    Din lumile ce pier.

    Deschide-mi Tată poarta

    Din Viață, către Moarte,

    Ca unui fiu, ce știe,

    Că a greșit în fapte!

    Îmi iară mie Doamne,

    Greșeala și păcatul,

    Și nu lăsa, mânia,

    Să ”piardă” vinovatul!

    Prin lacrimile mele,

    Fă vad către uitare,

    Și lasă-o Cale mică,

    Pe munte, pe-o cărare!

    Prin văi, sau prin genune,

    Ea pasul să îmi poarte,

    Spre adevăruri triste,

    De viață prinsă- moarte!

    Lumina să-și strecoare

    În suflet raza fină,

    Iertând puțin, din faptă,

    Și-un sentiment de vină!

    Durerea ispășirii,

    Din trupul măcinat,

    Să-și afle-n ea odihna,

    Și-n cugetu-mpăcat!

    Tăcerea-nfiorată

    De gânduri istovite,

    Să părăsească casa

    Femeii mult iubite!

    Din lumea Ta divină,

    Coboară și ”lovește”,

    Și judecă tâlharul,

    Ce încă mai iubește!

    Durerea și plăcerea

    Tu simte-le de-odată,

    Și vezi și de blândețea

    Bătută-n uri, de soartă!

    Pe cei ”curați”, îi cruță,

    Și-i ”spală” pe ceilalți,

    Pe care, pasiunea,

    I-a dus printre ”pătați”!

    Când vina e a firii,

    Ce neagă conștiința,

    De ne-ai făcut asemeni,

    Redă-ne-n Cer speranța!

  


  Brăduțul

  
    -”trăirea sfântă”-

  

  
    A crezut în Cerul

    Ce i-a spus, probabil,

    Că o să-l primească...

    N-a mai fost valabil.

    De atunci, brăduțul,

    Fruntea își înalță,

    Într-un zbor de cetini,

    Neschimbat la față.

    Vrea să-l recunoască

    Cel ce i-a promis,

    C-are-n sfinte plaiuri,

    Accesul permis.

    Iubește pământul,

    și-ale lui ”mulțimi”,

    Însă îl atrage,

    Caslea spre-nălțimi.

    ”Pleacă” doar ca ”suflet”,

    Ca simbol dorit,

    În ”trăirea sfântă”,

    În Crăciun iubit.

  


  Brândușa

  
    A-nflorit, ieri, o brândușă

    Lâng-un ghiocel plăpând.

    L-a atins din întâmplare,

    Fără nici un tainic gând.

    Ca și el, vestește vraja

    Primăverilor din noi;

    Er mereu ”Cenușăreasa”,

    Doar cu ”drept” la locul doi.

    Prea puțini știu că îndură

    Gerul crunt, la fel ca el.

    Poate ea îl lasă-n față;

    Dragoste de ”om” fidel?

    A cerut-o, ieri, de soață,

    Când zvâcnise de sub nea,

    Și a strâns-o-ncet în brațe;

    Ea ar vrea... și nu ar vrea...

    Trupul ei, în cupă fină,

    Cizelată din splendori,

    Se-ofera, ca dar, priviri,

    Gol și pur, în vii culori.

    Albe, galbene și move,

    Și-n pasteluri combinate,

    Încântau o lume, care

    Se trezea, încet din, ”moarte”.

    Vântul, rușinat de viața

    Ce-o trăise prin nămeți,

    În genunchi se prosternase,

    Cu-o cunună de scaieți.

    L-a iertat, ca cea Măicuță,

    Ce, un Fiu, lumii a ”dat”.

    Chiar l-a sărutat pe fruntea

    De copil, nu de bărbat.

    Unii-au luat-o drept iubire;

    Zvonurile se-ntețeau.

    Prea-sfioasa, zâmbitoare,

    Dezmințea, dar nu credeau.

    A rămas cu ea pe seară;

    Se jucau, se răsfățau.

    Unduirile subtile,

    Parcă patimă-ascundeau.

    Curioasă, Seara lungă,

    Se-ntindea și nu pleca.

    Fără-a vrea, intimitatea,

    Le-o sporea... sau le-o strica?

    Rușinați că, ce-o să spună

    Un ”oricare-cineva”,

    Doi iubiți și-au spus ”Adio!”,

    Sau ”Te-ador!”, sau altceva.

    Cert e că, în noaptea rece,

    El s-a ”stins”, sau a plecat.

    Era doar în ”căutare”;

    O ”schimbare”-a încercat.

    Ea s-a-nchis între petale;

    Dacă plânge? N-am văzut.

    Doar în zori, de rouă poate,

    Două lacrimi au căzut.

  


  Ca o Lacrimă de Cer

  
    -narcisa-

  

  
    Într-o doară, mă jucam,

    Co o floare-n curte.

    Îi spuneam că o iubesc;

    Tremura s-asculte.

    Trupul lung se unduia,

    Ca sub mângâiere;

    Chipu-n soarele din zori,

    Radia plăcere.

    D-albele petale-n cerc,

    Încingeau o horă,

    Și mă îmbiau, să țuc,

    Fini obraji de noră.

    Purpuriul mă-ncita

    Să sărut gurița,

    Și-un parfum duios ”scurma”,

    În suflet, dorința:

  

  
    S-o răpesc din locul ei,

    Să o rup, s-ar spune,

    S-o ascund la pieptu-mi gol,

    Fără rugăciune.

    În perversă încântare,

    Căci este numai a mea,

    Să îi sorb mireasma toată,

    Zică lumea ce o vrea.

    Buzele să-mi rătăcească

    Pe corola de cristal,

    Ochii să se odihnească

    Pe fustița ei de jar.

  

  
    Mi-a zâmbit înduioșată,

    Ca o lacrimă de Cer:

    -De mă rupi, pot fi cu tine.

    Nu mă plânge! Mor, nu pier.

    Goală, pură, ne-ntinată,

    Și cu fața către Cer,

    Am lăsat-o să trăiască;

    Glastra-ar fi cușcă de fier...

  


  Cad picături... și frunze

  
    Picături, ca mici ființe,

    Se preling din Cer, tăcut.

    Cât ar da, să aibă viață,

    Cu prezent, nu doar trecut.

    Singure, doar cu speranța

    Că-ntr-un râu s-or regăsi,

    Cad și cad, ca și cum Cerul,

    Pe pământ s-ar prăbuși.

    Vântul le-nghiontește-n joacă;

    E prea slab în prag de zi.

    Ele cad, și cad, într-una,

    Cu-n final, fără a fi.

    Hrăpăreață, glia cer,

    Tot mai mult din viața lor.

    Ele cad, și cad... n-au sânge;

    Poate doar un ultim dor.

    Dor de nouri, fără tată,

    Doar cu mame de cleștar,

    Dor de zarea nesfârșită,

    Dor de-un Cer fără hotar.

    Stropii mici lovesc o frunză;

    Ea se rupe din arțar.

    Lacrimi mici, regretă fapta;

    Cer iertare... în zadar.

  


  ”Calculând” Vecia

  
    Cu încrâncenare poftă,

    Tot ”capcane” inventăm,

    Ca să prindem Timpu-n ele

    Și... la ”bariere”, stăm.

    Calculăm febrili, din resturi,

    Fermi deciși să-l controlăm,

    Cum facem cu Relieful,

    Ce dorim să-l nivelăm.

    ”Crem” Ceasuri, Calendare,

    Le-nvârtim, de ne-amețim,

    Și, cam tonți, Viața deplină,

    În ”frânturi” o împărțim.

    Legăm Clipele de Zile,

    Și le-ntindem în lung șir,

    Care-n limite finite,

    Nu-i decât al Vieții fir.

    Sentimentele frumoase,

    În cifre le sufocăm,

    Iar sublimului, formule

    Cu fracții îi aplicăm.

    Să lăsăm Timpul în pace

    Și, în sluj, să nu-l slujim!

    Dacă-l scoatem și din Viață,

    Veșnicia-i... cât trăim.

  


  Calea, la ”pas de viață”

  
    În deplină sănătate,

    Consfințită doar în scris,

    Sufletul, în trup, se zbate,

    Ca un El, închis, proscris.

    În totală ”sictireală”,

    Și cu bunul simț ucis,

    Tropăie în mintea noastră,

    Vorbe seci, cu țel precis.

    Prinsă în cătușe, viața,

    Se apropie de ”fâs”;

    Nu poți spune că, coșmarul,

    E de plâns, sau e de râs.

    Ține tot de ”baricadă”:

    Pe ce parte ”bună” stai.

    Nu contează cine-ți cere,

    Căci, obolul, tot îl dai.

    Moartea sufletului doare;

    Cea a trupului, la fel.

    Lungă-i Calea-n ”pas de viață”,

    Și, rar duce către El.

  


  Când Timpul

  
    Când Timpu-și va desface centurile de fier,

    Ce mintea mi-o sufocă în tainice tăceri,

    Voi reuși, eu oare, și forța să găsesc,

    Să scutur amintirea trecutelor poveri?

    Când depărtarea-n anii de doruri o măsor,

    Iar doina se prelinge, ca într-un bocet stins,

    Cuvintele, ca valuri, în larg de mare, seci,

    Lovesc plăpândul suflet, în hula vieții prins.

    Când în priviri se stinge, și freamătul de vis,

    Iar întrebări, răspunsuri, niciunde nu găsesc,

    Chiar cugetul își pleacă, trist, fruntea în pământ,

    Cu un tacit ”Adio”, spre cei ce-l părăsesc.

    Când lumea se destramă, în umbre străvezii,

    Iar amintirea uită, iubiri ce rătăcesc,

    Te scoli, cu mintea ”dusă”, rămasă pe-undeva,

    Și-accepți realitatea: trăiri ce amăgesc.

    Când, dintr-o grotă ”spartă”, în tine, ca-ntr-un stei,

    Se-aude o ”chemare”, spre-o soartă, de ”învins”,

    De la un sfânt, sau poate, de la un nume drag,

    Mai ai o șansă, sorții, să nu-i cedezi, ca ”prins”.

  


  Caniculă

  
    Rupte din Ceruri,

    Flăcări,tot, ard

    Oamenii scurmă

    Pământul în vad.

    Râu-și arată

    Pietrele seci.

    Fierbe pământul.

    Doar criptele-s reci.

    Plânge un codru,

    Cu lacrimi de jar.

    Cârâie, mândră,

    O cioară pe par.

    Vara-și arată,

    Dur, colții de fier.

    Florile-și pleacă

    Trupul și pier.

    Umbrele-s aspre

    În luna lui Sol.

    Alunecă vântul

    Pe câmpul prea gol.

    Zarea se stinge

    În aburi de plumb.

    Lumina e dreaptă,

    Pământul e strâmb.

    Oameni-și udă

    Setea la crâșmă.

    Roade ciulinii,

    O jalnică turmă.

    Oaia e proastă;

    Plastic nu roade.

    Capra-i isteață;

    Suge ce ”cade”.

    Liniștea tace-

    Ngrozită și ea.

    Cască un câine;

    Să urle ar vrea...

  


  Capăt, stins, de drum

  
    -focul-

  

  
    Lumina își pierde

    Urmele prin fum.

    Pâlpâie-a speranță,

    În traiul de scrum.

    Pasiuni de-o clipă

    Și scântei i-au dat.

    Limitat de șansă,

    Doar pe loc a stat.

    A fost foc odată,

    Cu viață în el.

    A ars însă iute-n

    Fapte fel de fel.

    Doar în lumânare,

    Mai rezistă-acum;

    Ceara pică, pică...

    Capăt, stins, de drum.

  


  Ce măgar... i.a. rău

  
    Un Măgar, cu multă stare

    De neliniște, firește,

    Plin de pofte, de mâncare,

    Jinduia, s-ajungă, ”Pește”.

    Se gândea, pe îndelete,

    La o viață de ”plesir”,

    De rechin, nu de oblete,

    Agățat de-al vieții fir.

    Se ”vedea” bătând din aripi,

    (Aripioare, dacă zici)

    ”Promovând” mici ”gâsc-văcuțe”,

    La prețuri nu tocmai mici.

    Nu dorea averi cu carul;

    Ajungea și un samar,

    Plus un cont, cu-n card mic, care,

    Să-i încapă-n buzunar.

    Ce-a făcut, e de poveste...

    Vacile n-au pregetat;

    Gâsculițele, firește,

    Mai în față s-au băgat.

    Totu-a ”mers” chiar ”ca pe roate”;

    Țara-i plină de minuni.

    ”Cotiza” și la ”mărgele”,

    La Curcanii ”scumpi”, da buni.

  


  Cinstitul sfat

  
    -”Stârpește”-ți speranța

    Și fii indolent!

    Îmi zicea un ”Mare”,

    ”Ales”, pe ”talent”.

    -Vei trăi în pace

    Și în fericire,

    Mulțumit cu totul,

    Chiar de-i amăgire!

    Indolența crasă,

    Fără remușcări,

    Te transformă-n leneș,

    Fără ezitări!

    Ca urmare, fapta,

    Las-o-n pofta ei,

    Și, nimic, desigur,

    Nu face, de vrei!

    Eviți cert greșeala,

    De nimic nu faci,

    În progresul zilnic,

    Tras de păr, de raci.

    Nici nu mai contează,

    Traiul greu, în doi,

    Când ai fericirea

    Vieții de apoi.

    N-ai motiv de jenă,

    Când nimic nu ai,

    Și îți cere unul,

    Și nu poți să-i dai.

    Nu-ți alungă somnul

    Grija de averi,

    Când n-ai loc în casă,

    De-atâtea ”poveri”.

    Eu n-am urmat sfatul;

    Cinstit, mă căiesc.

    Plin de-ngrijorare,

    Zi de zi trăiesc.

    Fără ”socoteală”,

    Am tot strâns, ”la greu”;

    Cum să știu, ce-mi fură,

    Cei din jurul meu?

  


  Ciudatul meu amic

  
    Ieri, prieten bun cu Vântul,

    ”Cel ciudat”, am luat cuvântul,

    Să îl laud... Prea devreme;

    M-a luat pe la extreme.

    Ca amic fidel, el ține

    Foarte mult la cei ca mine

    Și, mă jur, că e în stare,

    Să-mi bată și-n buzunare.

    El, prin curte, a pustiu,

    Suflă ca-ntr-un act hazliu,

    Dintr-o piesă-n teatrul vieții,

    Tragedie-n prețul ”pieții”.

    Chiar și ”restul” ar fi bine,

    Dacă, iubitor de mine,

    Nu l-ar face, cam pe dos,

    Cert, de gelozie ros.

    Nu suportă să mă vadă,

    Căzut poftelor, ca pradă,

    Și, să mă scutească vrea,

    De ce-mi face traiul ”prea...”

    Boare e, când mor de cald,

    Vijelie, când mă scald,

    Viscol când soba-ngheață,

    Și taifun, când ”fac chiar față”.

    M-a convins, că e ”frumos”

    Să-l ”semăn”, în sat, duios,

    Da-m cules, la ”vorbă” bună,

    Cam ce credeți? Da! Furtună.

    Ce-a făcut din traiul meu?

    M-a bătut, cred, Dumnezeu,

    Dar, ca prost prieten drag,

    L-am primit la mine-n prag,

    Și, cum știți că-s ”săritor”,

    ”Gânditor” la viitor,

    I-am dat și, ca ajutor,

    Un plăpând ventilator,

    Dar să vezi pe el acuze,

    Cu reproșuri fără scuze,

    Că vreau să-l înlocuiesc,

    Și, cu ”fiare” să trăiesc.

    Nu i-am spus c -așa-i în viață,

    Cu ”dușmanii scumpi” în față,

    ”Jinduind” la ce nu ai

    Și nu poți, lor, să le dai.

    Intuind că o să-l doară,

    M-am gândit c-am dat-o-n bară,

    Dar el, instabil, a luat-o,

    Ca pe-o glumă, și-a ”săltat-o”.

    Adică a ”șters-o”-ndată,

    Că trecea, pe drum, o fată,

    Cu fustița într-o rână,

    Fluturând o floare-n mână.

    Cugetam... E implicat

    Și-n ”procesul” cel ciudat,

    De-a concepe, -n loc de noi,

    Și ”copii din flori”, vioi?

  


  Ciudatul

  
    ”Căuta cu lumânarea”

    Ceartă, aruncând și ”nadă”,

    Și-insista, cu-ncrâncenare,

    ”Nod în papură” să vadă.

    Cu răbdarea prefăcută

    În colaci de pus pe coadă,

    Împărțea cuvinte-n ”dinte”,

    Așteptând prada să cadă.

    Mulți îi ofereau sictirul

    Cu-o vorbă meritată,

    Și-njurau, dar doar în sine,

    Firea lui, curat ciudată.

    Din păcate, ”stăpânirea”

    Nu-i salva, pe toți, de el,

    Și-l făceau, cum se cuvine,

    Albie de porci, nițel.

    Ce urma? Un circ, firește,

    Cu actori și spectatori,

    Cârâieli cam ca de cață,

    ”Stins” în croncănit de ciori.

    Dup-un ceas de ciondăneală,

    Mulțumit de ce-a făcut,

    Părăsea gâlceava-n floare,

    Cu-n surâs neprefăcut.

    Treaz, l-am întrebat odată:

    -Ce-ai cu ei, de-i întărâți?

    -Îi învăț să-și spună păsul,

    Fermi, și demni, și hotărâți...

  


  Copil fiind, cu fulgerul senin

  
    -Brețcu-Ardeal-

  

  
    Acolo-n mijlocul de veac,

    În munții agățați de nori,

    Am încrustat minuni în ochi,

    Cu flori de câmp, pe tandrii zori.

    Acolo-n valea de safir,

    Cu cerul apă curgătoare,

    Legat-am stele în mănunchi,

    Făclii, pe Calea viitoare.

    Acolo, m-am hrănit, flămând,

    Cu Libertate și Culoare,

    Și drumu-am dat, la zmeu, în vis,

    Ca punte către Fiu și Soare.

    Acolo, vântul l-am lăsat

    Să-mi umple sufletul cu zboruri,

    Și mici iubiri am încercat,

    Uimit că pot fi ample doruri.

    Acolo, sus, sub vulturi, stânci,

    Se-ncruntă la Vecie,

    Iar codrul mult iubit de Ea,

    Renaște-n tot ce-nvie.

    Acolo, eu, să stau aș vrea,

    Sub pulberea de stele,

    Și, fiu fidel, de scump pământ,

    Să cad, la fel ca ele.

    Acolo-n fulgerul senin,

    Ce noaptea o străbate,

    Să întregesc destinul scris,

    Ca epitaf, pe-o carte.

  


  Credința-n Cerul ”ocupat”

  
    ”Credincios” poți fi în multe,

    Fără-a crede-n Cel-Iubit,

    Dar, de-o faci, poți fii, desigur,

    Și, ca suflet, ”izbăvit”.

    Credincioase ”vieții simple”,

    Mamele, la piepturi, strâng

    Prunci micuți, chiar dacă-n taină,

    După ”libertate” plâng.

    Cu Credință, Libertatea,

    Au slujit-o strămoși mulți,

    Și-au murit, cu ea alături,

    Și iobagi, și oameni culți.

    Cu Credință, mănăstirea,

    Cu un trup de Ană-n ea,

    A zidit-o un Manole,

    Ce, mai mult ca toți, ”vedea”.

    În Credință, oameni sinceri

    Au sperat că vor găsi,

    Viitorul de lumină,

    Și Lumina-n plină zi.

    Idealuri scumpe-n fapte,

    Cu Credință-au impregnat,

    Pentru-a da o șansă vieții,

    Cerul, de nu-i ”ocupat”:

    Sufocat de ”reci” cuvinte,

    Ce îi neagă sfântul rol,

  

  
    Obturat de avioane

    Și rachete ”ceruri-sol”...

  


  Dacă multe-ar fi, sau nu

  
    Dacă lumea nu ar doar rea,

    cine ar mai ști de bine,

    iar iubirea, cum s-ar închega,

    când, de fericire,

    trupuri ar fi pline?

    Dacă toți ne-am răsplăti părinții,

    cine-ar mai ofta de dor,

    și, de i-am slăvi, cu cinste,

    ce s-ar mai alege-atunci,

    de cei mulți, ce singuri mor?

    Dacă, buni, n-am mai ucide pruncii,

    cine s-ar mai ocupa,

    să tot afle vinovații,

    cu scopul de-a căuta,

    calea legii, de-a scăpa?

    Dacă, cu Dreptate, îmbuibați am fi,

    cine ar mai crede

    că, în lipsa ei, nebunii

    chiar și viața și-ar risca,

    neavând ce pierde?

  


  Dacă tu, copile

  
    Dacă fapta-ți e ca vorba,

    Bună, sinceră, curată,

    Vei fi prinț ales de soartă,

    Chiar de ai haina pătată.

    Dacă reușești, în cuget,

    Rău, da ce faci, să nu-ți pară,

    Vei trăi în ”vis de vară”,

    Chiar de ești în ”primăvară”.

    Dacă nu pretinzi iubire,

    Chiar de multă tu oferi,

    Vei fi ”medic” cald de suflet,

    ”Leacul” pentru reci dureri.

    Dacă, în respect de viață,

    Nu vei ”da”, morții, nimic,

    Vei avea Natura soră

    Și Pământul bun amic.

    Dacă-n clipele nebune,

    De-un ceas rău, ”bătute” rar,

    Îți vei stăpânii mânia,

    Vei avea pacea ca har.

    Dacă zâmbetul, o floare,

    Ți-l trezește-n zori de zi,

    Adierea fericirii,

    E în tine, fără-a ști.

    Dacă inima-ți se frânge,

    Când îți pomenești părinții,

    Ești pe Calea-adevărată,

    Și-o să-i vezi, în rând cu sfinții.

    (pt. Alex, la șase ani)

  


  Dans pe sârmă

  
    Viața, dans pe sârmă,

    În coadă de pește,

    Întregește circul

    Celui ce-o trăiește.

    Are fața-ascunsă

    Dup-o mască vie,

    Rânjitoare-n mintea,

    Celui ce n-o știe..

    Îmbrăcată-n ”lege”,

    Și morale straie,

    În ”bot” te pleznește,

    Când ”o faci de oaie”,

    Inocentă-n fașă,

    ”Curvă” ea devine,

    Și te ”toacă”-n toate,

    Cum vrea, căci îi ”ține”.

    Mulți n-o văd frumoasă,

    Da-i grozavă-n toate,

    Mai ales, când șansa

    Te cam ”dă pe spate”.

    E asigurată

    Cu un fir de ață,

    Și se ”târguiește”

    Mai rău ca la piață.

    Pas cu pas, întoarce

    O clepsidră spartă,

    Cârpită cu șansa

    De-a zâmbi, spre Moarte.

  

  
    A făcut-o Domnul,

    După ”fel” și ”chip”;

    Când îmi e mai dragă,

    Mă abțin să țip.

  


  De pe la sat

  
    - ”roade-le Statului, degeaba- (ironii f. amare)

  

  
    Toamna trece, vine iarna;

    Nu-i ca vara, asta-i drept.

    Statu-a luat satul în grijă;

    Se bate cu pumnu-n piept.

    Câmpul, urgisit se joacă

    Cu un vânt hoinar, și-atât.

    De prea multe ”îngri jeale”

    I-au rămas ciulini-n gât.

    Drumul vechi e de căruță;

    După șleauri, pare prost.

    Nu că-ar vrea inteligență;

    Simte că e fără rost.

    Vine, trece, și se duce,

    Umilit de gropi de rând.

    Doar când plouă-n bălți-oglindă,

    Cerul îi zâmbește blând.

    De copaci, nici că e vorba;

    Iarna-i grea pentru sărmani.

    Cum sunt toți cam-pe-acolo,

    Orice creangă-nseamnă bani.

    Focuri au, la suflet, multe;

    Sobele sunt moft direct.

    Numai rugile-s aprinse,

    Repetate-n van, corect.

    Au speranță-n stat, degeaba;

    Când nu fac, nici nu greșesc.

    A! De Stat vorbeam? Există?

    Pe ce lume, eu, trăiesc?...

  


  Dimineți în umbră

  
    Zori-ncearcă, doar de formă,

    Să-și impună voia lor.

    Părăsite în tenebre,

    Vii culori, în griuri, mor.

    Pâcla alburie-mbracă

    Pomii-n falduri cenușii;

    Ca fantasme, pier în valuri,

    Înecați în prag de zi.

    Plumburiul se așterne,

    Lin, ca cerga, peste sat.

    Doar cu fapte-n așteptare,

    Iau sătenii ce l-e dat.

    O plăpândă umbră-n ceață;

    Umblă-un muritor de rând.

    Ca mai toți, vrea ce se poate;

    Rămâne cu ”vorba”-n gând.

    Liniștea, înmărmurită,

    Chiar nu crede că e treaz.

    M-am sculat, să ”bat iar câmpii”,

    Să le-arăt că sunt mai ”breaz”.

  


  Doar o dată

  
    Când se-aud cuvinte, surde

    La un sentiment ce plânge,

    Iar privirea oarbă-și pierde,

    Dreptul la culori de sânge,

    Mintea-n amintiri se ”arde”,

    Și-napoi, încet se trage...

    Și, cenușa, cine-o strânge?

  

  
    Trupu-ngreunat, cu Timpul

    Dus atâția ani în spate,

    Obosit, își schimbă scopul,

    De-a fi parte-activă-n fapte,

    Și apleacă-n față pieptul,

    Ca o filă albă-n carte,

    În vacarmul unei șoapte.

  

  
    În ultim ceas, o clipă-ncețoșată,

    Ce-ncet pășește, ca umbră îngustată,

    Ajunge-n pragul prorocit de soartă,

    De unde-ncepe viața vinovată,

    Și, cu o voce-n frumusețe ”spartă”,

    Rostește-un ”Hai!”, uscat, și doar o dată..

  


  Dracul și ”fata mare”

  
    -anecdota-n alt sens-

  

  
    De prin Iad, în vuiet,

    Vestea se scurgea:

    ”Dracul se însoară;

    Fată mare vrea!”

    N-a găsit niciuna,

    Pe la el, prin ”sat”,

    L-a rugat pe Domnul,

    Ce i-a dat un sfat:

    -Pune, la răscruce,

    O oglindă mare!

    Cele ce se uită,

    Nu mai sunt fecioare.

    Au trecut cam toate,

    Cochetând în ea.

    Ultima, cam slută,

    Nici că o vedea.

    Bucuros, în fine,

    De nevastă, el,

    A luat-o, fecioară...

    Și-acum e la fel.

  

  
    Morala:

    Fetelor, în viață,

    Să spuneți și ”da”!

    Pe cea ce ”se-abține”,

    Nici Dracul n-o vrea.

  


  Drept și-atât

  
    -dreptul la un lot de casă-

  

  
    -Ești născut la țară?

    Ca și alți țărani?

    Crezi că-ți dă primarul,

    Pământ fără bani?

    Dreptu-l ai prin lege,

    Dar e-un ”drept”, și-atât.

    Asta-ți dă, doar șansa,

    Legal, să ”faci gât”.

    Vei avea, ca ceilalți,

    ”Ciuciu” rezultate.

    Crezi tu că-s, cu leafa,

    Vilele ”săltate”?

    Ai de gând, ”copile”,

    Aici să trăiești?

    Vrei și lot de casă?...

    Aici clar greșești!...

  


  ”Dulce pradă” i.a. iar

  
    (orice asemănare cu umanul... este...)

  

  
    Boby se-”afișa”, fudul,

    Cu-o ”codană” nouă.

    Mîrâiau, vre-o doi, cu jind;

    Se făcea ”că plouă”.

    O-ntâlnise-ntâmplător...

    Când era în ”transă”;

    Cel puțin așa credea,

    Cel ”izbit” de șansă.

    O-ntrebase un nimic...

    Ea a dat din coadă;

    S-a întins, chiar voluptos,

    Ca o ”dulce pradă”.

    Se vedea, pe blana ei,

    Că e ”poamă bună”,

    ”Jinduită”, de căței,

    Ziua, sau sub Lună.

    A fost bine, când ”zburda”,

    În ”călduri”, de vară,

    Însă toamna se ”scurgea”,

    Cu iarna ”la bară”.

    Burta devenea mai grea;

    Nu de la mâncare.

    După-atâta ”alergat”,

    Dorea ceva ”stare”.

    Asta, și de stat pe loc,

    Și de-”averi decente”,

    Gen coteț, confort sporit,

    Și mese frecvente.

    Cum-necum, l-a păcălit,

    Că-i sfântă fecioară,

    Și că, ”gura rea”, din sat,

    Vorbește-ntr-o doară.

    El, credul în ea pe veci,

    Cu mintea pe-alături,

    S-a ”întins”, cu ea, ”la drum”,

    Neștiind de ”blaturi”.

    Unde-a dus-o nu vă spun;

    E altă poveste.

    Cert e că s-a-ntors ”sleit”,

    ”Jupuit”, firește.

    N-am morală pentru om;

    La el nu ”se-ntâmplă”.

    E ca practică, în fond;

    ”Socoteala”-i ”simplă”.

    Nu gândește ea, prea mult;

    Capu-i mic, se pare.

    Ce să facă, ”poame” sunt...

    Prea de multe-n stare.

  


  E iar octombrie (cu și fără ironii amare)

  
    -ca la sate-

  

  
    Blânzi țărani, de ochii lumii,

    Sar și țipă ca nebunii...

  

  
    Negre, paveze de nori,

    Sufocă plăpânzii zori,

    Și-orizontul adormit,

    De-un câmp sterp priponit,

    Cu un orizont boltit,

    Răvășit și ruginit,

    Cu-arături oprite-n loc,

    De ogoare arse-n foc.

  

  
    Mici tufișuri rușinate,

    Că-s golașe, răsfirate,

    Miriști mici, pierdute-n loturi

    Hașurate- strâmbe haturi,

    Mare de coceni tocată,

    Ca insultă vinovată,

    Pomi răzleți ce-”înțeapă” Cerul,

    Ținându-l să nu-și ia zborul,

    Drumuri sterpe, ”combinate”,

    Cu ”Gropane” ca la sate.

  

  
    Stâlpi, în cruce abia ”pășesc”

    Ciuturi vechi se prăbușesc,

    Trece-un car, gol, prin pustiu,

    Corbii râd, de-un banc hazliu,

    Cum că mulți țărani sunt harnici,

    Când, de fapt, ei sunt doar ”dornici”,

    De o ”una”, sau o ”alta”,

    Căci, de, ”pește” are balta...

  

  
    Aoleu, iar o greșesc,

    Eu vorbeam de ”bun lumesc”,

    De ceva ce-i pentru trai,

    De-mbrăcat, mâncat și... vai,

    Iar o dau cu oiștea-n gard,

    Când, de pasiune, ard,

    Ca un bărbat normal, arar,

    Nu ca ”pălărie”-n par.

  


  Ea, el, și Timpul

  
    -iubirile uitate-

  

  
    Se iubeau, când Depărtarea

    I-a ”lovit” cu nepăsare,

    Îmbâcsind cu ”chipuri” zarea,

    Fără pic de îndurare.

    Ea, ingenuă, dorită

    De prea multe mâini hulpave,

    S-a ”pierdut”, de guri slăvită,

    În ode, de pofte grave.

    Iluzorii reflectoare

    De intenții bine-ascunse,

    Au ”orbit” plăpânda floare,

    Zi de zi, cu zări restrânse.

    Uneori, vag, amintirea

    Vine-n vise nepătate,

    Răscolind, crudă, simțirea,

    Cu iubirile uitate.

  

  
    Timpul, când le-a fost prieten,

    Când dușman neâmpăcat.

    ”Cal” prea nărăvaș, el, pinten,

    Nu a acceptat... Păcat!

    Valul lui, crâncen tsunami,

    I-a lovit când se iubeau.

    Ea, cam a ”scăpat” ... în viață.

    Ochii-adesea o ”sorbeau.

    Depărtarea-n pragul sorții,

    Cu fantasme-o atrăgea.

    Altul, și-altu-n mreaja poftei,

    Apărea... și dispărea.

    El, rămas în amintirea

    Țărmului îndurerat,

    S-a tot ”stins”, în zvârcolirea

    Timpului învolburat.

    S-a ”pierdut” ”dulcea” copilă,

    Sau s-a ”regăsit”, cum vreți.

    Când, din Viață ”cade”-o filă,

    Poți, sau nu, Timpul să-l ierți?...

  


  ”Eu”-l tuturor

  
    -pe crucea sorții-

  

  
    Cu privirile pierdute-n golul vieții,

    Visător, cu ochii larg deschiși spre cer,

    Își târâia trăirea-n praful pieței,

    ”Compunând”, statistici lungi, cu cei ce pier.

    Accepta minciuna, cu o teamă rece,

    Căci îl proteja de ”negrul” crud din jur,

    Și privea, cum adevăru-n ”cuie” trece,

    Pe crucea sorții prins, și ”înălțat”, pe par.

    Nu-l afecta repulsia diurnă,

    Ce o simțea într-un reflex ”pavlov”,

    Și accepta mizeria perenă,

    Doar să mai treacă-o cifră în ceaslov.

    Nu se-ntreba nici cine-i cel ce ”trece”,

    Ca ”Eu” al tuturor celor ce tac,

    Doar aștepta, din ochii lor, să plece,

    Ai celor ce, morminte-n loturi, fac.

  


  Evantaiul Vieții

  
    Des, Viața își desface evantaiul

    De căi, cu destinații neștiute.

    Alegi ce crezi că-”ndestulează” traiul,

    Și sufletul speranțelor pierdute.

    Târziu, când focu-n vatră-i doar tăciune,

    Și, doar din când în când, visu-l animă,

    Te duce gândul, trist, spre-o cugetare:

    ”Care-o fi fost acea cale sublimă?”

    Ca alții, ai crezut că rezultatul,

    Sau destinația, mereu contează,

    Dar seama-ți dai, departe de-ndoială,

    Că nu ”profitul”, ”pasul”, ți-l ”dictează”.

    Lumina se ascunde-n spectrul formei,

    În alb lăptos, contaminat de pofte.

    Privirea se ascunde după lacrimi,

    Când tot mai multe vieți, prea dragi, sunt ”rupte”.

  


  Fără ”bis”

  
    Retrase-n tăcerea vinei neștiute,

    Gânduri risipite, rătăcite-n ”posturi”,

    Încearcă să lege idei nerostite,

    Cu, sau fără, poate, implicite rosturi.

    Leagănul tăcerii, în timp îmbibat,

    Cu liniștea surdă, a uitării reci,

    Urcă și coboară-un simțământ schimbat,

    Ca pereții umezi, dintr-un loc de veci.

    Neștiute urme,

    Umbre de vechi mers,

    Rămase-n cenușa

    Focului de ieri,

    Încâlcesc, cu voie,

    Iar trecutul șters,

    Prevestind doar iarnă,

    În pragul de veri.

    Noaptea nu se lasă

    Cu somnu-i de-alin,

    Preferând să joace

    În adâncul plin,

    De pierdute simțuri,

    Ferite de chin,

    Unde Timpul-Spațiu,

    Are un mic clin.

    Protejat, sau numai

    Rătăcit un pic,

    Se-odihnește gândul

    Pe un prag de-abis,

    Așteptând ca ceasul,

    Cu un ultim ”tic”,

    Să exprime, sincer,

    Ce-a decis... nu ”bis”...

  


  Flăcările pasiunii

  
    -relatările unui ”cuiva”-

  

  
    Strict, ”expun”, sec, sentimente

    De necunoscut ”decis”.

    Că nu sunt cu ”una”, toate,

    Asta nu mai știu precis.

  

  
    -Cert, prin ură și iubire,

    Am trecut, ”pierdut”, prin ani.

    Și cu pofta, și cu fapte,

    Am ”furat” femei și bani.

    ”Femininul” a fost forțe

    Ce, cu taina-i, m-a atras;

    Din iubire, sau plăcere,

    La fecioare m-am retras.

    Chipuri fine, de copilă,

    Ochii mi-au orbit ades.

    Eve evadate-n viață,

    Din infernul lui Hades.

    Flăcările pasiunii

    Sufletul mi-au ars mocnit,

    Dar am fost, prin ”despărțire”,

    Suferințelor menit.

    Unele-au rămas în mine;

    Goale, goluri au creat.

    Le-am umplut cum știu mai bine;

    Nu-s bolnav. Nici vindecat.

    Vreau să-mi strâng, la piept, iubita,

    Pentru-o oră, pentru-o zi,

    Sau pentru eternitatea

    Ce durează... cât o fi.

    Nu cer multe, vreau în una,

    Sufletul să-mi regăsesc,

    Și să-ncerc, cum spune lumea,

    Să învăț ca să ”trăiesc”.

    Din păcate, trupu-mi geme,

    Când nimic nu strâng la piept.

    Voi pleca-ntr-o zi, tot singur,

    Ocolind, cred, drumul drept.

  


  Flori de ”sori”

  
    Pe un câmp, arat cu forța,

    Răni prelungi se pierd spre cer;

    Orizontul le îmbracă,

    Într-un cenușiu de fier.

    În tăcerea-ngândurată,

    Adumbrită doar de nori,

    S-au ivit, neinvitate,

    Două flori, ca ”sori”, surori.

    Trupuri lungi, în plină viață,

    Cu foi late, în dureri,

    Țin în sus, mândre corole,

    O speranțe de plăceri.

    Răsfirate-n hora sorții,

    În culori de chihlimbar,

    Mici petale-mbujorate,

    Se foiesc, în vânt hoinar.

    Pete mici, cărbuni, din flăcări,

    Viața-n centru o absorb.

    -Unii-ar crede că sunt rele,

    Dar sunt bune, spune-un corb.

    Fin, o genă nevăzută,

    Fără-a vrea, mișcă-n zori,

    Ca o slugă prea-plecată,

    Nu la unul, ci doi ”sori”.

    Unul este astrul care,

    Chipul lui le-a-mprumutat,

    Celălalt e om-nebunul,

    Ce sămânța-a aruncat.

    Fața lor, ca soarta noastră,

    Se rotește înspre-apus,

    Unde ”Cel ce arde”-n ziuă,

    Se întoarce-ncet, ”supus”.

    Legile neiertătoare,

    Îl obligă și pe el,

    Să se-”nvârtă”-n ”existență”,

    Fără-a fi, cu-n om, la fel.

  


  Foșnetul lacustru

  
    Plouă, plouă, Ceru-i aspru;

    Plumburiul e deplin.

    Cei bătrâni spun că, de lacrimi,

    E, ca de-obicei, prea plin.

    Foșnetul lacustru umblă

    Ca o umbră pe pământ.

    Pare supărat pe oameni;

    Nu-i iartă nici în mormânt.

    Apa-ntrezărește calea

    Spre ”adâncul” cu strămoși.

    ”Calcă”-n drumul ei și oase;

    Poate-au fost oameni frumoși.

    Mult prea multă însă-și pierde

    Țelul sfânt și-o ia cam ”șui”;

    La șuvoaie ”dezlânate”,

    Nu poți ordine să pui.

    Cade, curge, dar păcatul,

    Nici nu-l spală, nici nu-l ia.

    Parcă nu îți vine-a crede,

    Că, și viață, poate da.

    Orele-au trecu și, Cerul,

    Cu amarul revărsat,

    Și-a pus, blând, albastra mână,

    Peste satul, iar, iertat...

  


  În crucea dreptății

  
    În crucea dreptății se zbate

    Cuvântul de viață cu teamă.

    Cu slove de sânge stropită,

    O Clipă se-abține să geamă.

  

  
    În plânset de ceruri uitate,

    Ca ploi nesărate de doruri,

    Se surpă-n războaie docile,

    Credințe în El, și în zboruri.

  

  
    Rămâne doar fapta-ncrustată

    În piatra bătrânului munte,

    Un zvâcnet ce-aprinde speranța

    În lucruri mărunte, dar sfinte.

  


  În jocul Luminii

  
    În jocul Luminii

    Doar umbra dansează.

    Cătușe și lanțuri,

    Idei tot ”scurtează”.

    La poarta Dreptății,

    Nimicul veghează.

    Speranța de mâine,

    E pusă sub pază.

    Rugina de ură,

    Se-ntinde, pătează.

    Scurt, mila-i gonită,

    Și rar mai contează.

    În ochii mâniei,

    Se-aprinde o rază.

    Iubirea de semeni,

    Adoarme; nu-i trează.

    La El, omul simplu,

    Să zboare visează.

    Păcat, ca să ”țipe”

    La răi, nu cutează.

    În jocul trăirii,

    Cert, ”pașii” contează.

    Un trup... dar și-un suflet...

    Lumina primează?...

  


  În lacustre desfătări

  
    Cerul geme-năbușit;

    Plânge în zadar.

    Totul pare ”prăbușit”

    Într-un gri-murdar.

    Foșnetul de vânt ciufut,

    Umple-un gol ciudat.

    Timpul mormăie docil,

    Moale, și pătat.

    Liniștea-i la locul ei;

    Zace pe mormânt.

    Focul, rătăcit de zei,

    Zburdă pe pământ.

    Tunetul e vocea Lui?

    E din Rai, sau Iad?

    Nu contează, orișicum,

    Când și sfinții cad.

    În lacustre desfătări,

    Zilele se scurg.

    Rădăcini pierd ”încleștări”

    Și, la vale, curg.

    Apa și-a făcut făgaș

    Pe unde-a poftit.

    Totul pare, chiar cu cer,

    Un cavou boltit.

    Oamenii își scot din minți

    Rugăciuni de ”ieri”.

    Le spun sinceri, printre dinți,

    Dar cam în doi peri.

    Viața i-a-nvățat puțin;

    Trăirea, mai mult.

    La credință se abțin;

    Mor, cu pofta cult.

  


  În lesa traiului

  
    -Ce-i cu tine? m-a-ntrebat,

    Cineva, odată.

    Cam confuz, am mormăit:

    -Lumea e ciudată...

    M-a privit lung, ”hămesit”,

    Ca mine, de ”bine”.

    Eu doream doar ”libertăți”;

    El, și blide pline.

    A crezut că sunt ”plecat”;

    Prea zâmbeam aiurea.

    Îl vedeam cum se-”nfoia”;

    Nu i-am spus părerea.

    -Cum te simți? iar a-ntrebat.

    -Cum observi, cam ”prost”.

    Nu exageram de loc;

    -Mă zbat pentr-un ”rost”.

    M-a crezut, căci prefera

    Nebun să mă creadă.

    Cum, altfel, să vreau mai mult,

    Când eram doar ”pradă”?

  

  
    M-a lăsat în voia mea,

    Și-a plecat, chiar ferm convins,

    C-a vorbit cu-n alt ”ciudat”,

    Ca și tine-n lesă prins.

  


  În neliniștea curentă

  
    -vii idei-

  

  
    În neliniștea curentă,

    Teama bate crunt în minți.

    Vii idei se pierd în vorbe,

    Printre scrâșnetul din dinți.

    Limita de viață lungă

    Se disipă-n ”fără rost”.

    Totul duce înspre ”vremea”

    Când vei fi, cel mult, un ”fost”.

    Zlele-mpletite-n ore,

    Ca un ștreang de vise fin,

    Lin sugrumă și trăirea,

    Obsedată de suspin.

    Timpul nu le e prieten;

    Le repetă pe de rost.

    Trece una, vine alta,

    Ca eternul ”bine-n post”.

    Resemnarea e în vogă,

    Ca un sentiment placid,

    Ce, ”scăldat” în non-cuvinte,

    Devine banal, rigid.

    Fără remușcări, durerea,

    Pleacă și revine iar,

    Și-uneori, nesățioasă,

    ”Cârâie”, ca cioara-n par.

    Doar prin gând mai trece viața,

    Târâind idei în van,

    Cam stinghere, dar frumoase,

    Ca macii crescuți în lan.

    Trece coasa și rămâne

    Amintirea lor, și-atât.

    N-au esența de mâncare,

    Și rămân, la porci, în gât.

  


  În neliniștea trăirii

  
    -pălmaș al timpului-

  

  
    -Rupe, Viață, Timpu-n două!

    Amintirile mă dor.

    Dă-mi o clipă de odihnă,

    Să mai uit de dorul lor!

    Dacă una nu-i destulă,

    Mai lungește-o-un an, sau doi,

    Până vezi, pe lângă lacrimi,

    Și lumină-n ochii goi!

    Vezi să nu te-nșele jarul

    Ce mocnește-aproape stins!

    E un rest din pasiunea

    Ce, în laț, viața mi-a prins.

    Pâlpâie și el, ca mine,

    În a timpului speranță,

    Prea plăpând în briza slabă,

    Preschimbat puțin la față.

    Azi, neliniștea trăirii

    Unui altfel de ”a fost”,

    Sfârtecă simțiri la care,

    Noul și-a pierdut din rost.

    Rupe, Viață, Timpu-n două!

    Dă-mi, când vrei tu, ce-a rămas!

    Pentru toate, ia-mi simbria,

    Cât mai sun, la el, pălmaș!

  


  În prag de toamnă

  
    -blândul lac-

  

  
    Fadă-n asfințit, lumina

    Pâlpâie pe stuful des,

    Ce îmbracă, ca o mamă,

    Puiul-lac, întins la șes.

    Unde mici se-”aprind” în maluri

    Și, în larg, cu greu ajung;

    În balans de du-te-vino,

    Par, în brațe, că se strâng.

    Freamătul se întețește;

    Sălcii plâng înfiorate.

    Briza șuieră noi zvonuri,

    Despre vremuri mai ”turbate”.

    -Ce-o să -vie? Ce-o să fie?

    Cine? Cum? De ce? Și când?

    Întrebări surde și mute,

    Pentr-un lac plăpând și ”blând”.

    E micuț, crescut în vară;

    Nu-i cu toamna învățat.

    Când i-a spus, vântul, de iarnă,

    Sufletul chiar i-a-nghețat.

    Se gândea, poate ca omul,

    Că, ce are-n el, se pierde,

    Și ca ”viață-n aripioare”,

    Și ca ”suflete de verde”.

    Eu, pe mal simțeam tristețea

    Unui fapt ”neîmplinit”;

    El, în schimb, clipea șăgalnic,

    Fericit, ne-”omenit”.

  

  
    Ce păcat, c-un azi feeric,

    Nu-l trăiești, când îl privești,

    ”Obturat” în gând, de-un ”mâine”,

    Ce te face să greșești.

  


  În ropotul șoaptei

  
    Vocile-și spun

    Părerea ne bună,

    Ielele-și pun,

    Plăcerea-n cunună.

    Ropotul șoaptei

    Îngheață-n pereți.

    Seacă, în fapte,

    Izvorul de vieți.

    Țipătul zilei

    Sfidează tăceri.

    Noaptea își lasă

    Pecetea pe ”vreri”.

    ”Umbletul” trece

    Ca urma de zori.

    Cerul își strânge,

    Jalea în nori.

    Drumul se-afundă

    În sterpul mormânt.

    Viața își pleacă,

    Capu-n pământ.

  


  ”Încătușarea”

  
    -veșnicul trecător și voinicelul-

  

  
    Resemnat, în Clipe fixe,

    ”Ieri”, de om ”încătușat”,

    Se întinde spre Vecie,

    Dar puțin îngrijorat.

    ”Numărul” îl înfioară,

    Căci îl leagă de ”trecut”.

    Are viitoru-n față,

    Dar nu pare prea plăcut.

    Liniștea nu-l plictisește,

    Căci e-o stare tot de-a lui.

    În tăcere regăsește

    ”Existența” care nu-i.

    Ca sfârșit, nu-i moartea-n față,

    Ci un viitor ”zbătut”.

    Cât a vrut să-”ncerce” Viața,

    Dar, s-o simtă, n-a putut.

    Haosul îl lasă rece;

    Cosmosul e doar un joc.

    Stelele sunt simple piese,

    Și nu-i pasă când fac ”poc”.

    Sexul însă îl incită,

    Ca un zvon, fără temei,

    Răspândit, de bunăseamă,

    Ca o glumă, de femei.

    Nu pricepe cum, destinul,

    S-a ”legat” de burta lor,

    Și-n copii i-aține calea,

    Lui, ca veșnic trecător.

    Țopăind spre Veșnicie,

    Îi cam ”fac” părul cărunt,

    Căci ei fac, spre ea, grămadă,

    Câte-un ”păsuleț” mărunt.

    Fără prunci, ”încătușarea”

    Ar fi doar un vis urât,

    Și-ar scăpa, ca să mai fie,

    Peste tot, de om, târât.

    Dar așa, și-acceptă soarta,

    Ca un munte-un șoricel,

    Care scurmă, să-l doboare,

    Crezându-se voinicel.

  


  Încurcați

  
    Searbădă simțire,

    neliniște, grabă,

    patimă retrasă,

    unduiri, nimic.

    Străluciri ascunse,

    rebegite-n scop,

    tulburii speranțe,

    ursuze ca ei.

    Liniști răsuflate,

    aruncate-n coș,

    guralive turle,

    clopote de veci.

    Ursuze clepsidre,

    pline de gunoi,

    fapte de nisipuri,

    mișcătoare-n tot.

    Doruri răscolite,

    crude în nevoi,

    izgonite versuri,

    proză de cavou.

    Regăsiri de sine,

    fără amintiri,

    suflete sorbite,

    viață oarbă-n dar.

    Ursuze credințe,

    în puteri de buni,

    răbufniri ciufute,

    de negări de Rai.

    Vorbe-ncrucișate,

    printre dinți curați,

    punct și de la capăt...

    oameni încurcați.

  


  Îndoiala

  
    -să ”Fie”-

  

  
    Nu mai cred în Veșnicie;

    Am făcut-o, prunc fiind.

    Ochii i-am deschis pe lume;

    ”Sătul” sunt, azi, doar privind.

    Mă-ndoiesc de mult prea multe,

    Chiar și când Ceru-l privesc;

    Totuși, aș dori, ca Domnul

    Să existe, cât trăiesc.

    E de-ajuns și-o viață scurtă,

    Pentr-un El adevărat,

    Care să ”inspire” omul,

    Fericit, sau supărat.

    Nu-L reneg, dar nici cu vorba,

    Nu-L ”împrăștii” pe Pământ,

    Dar îl pomenesc adesea,

    Lângă alt, reavăn, mormânt.

    Nu credința îmi îndrumă

    Pașii faptelor de zi;

    Fac ce fac, în încercarea,

    Chiar greșind, uman de-a fi.

    Din păcate, și-ndoiala

    E-n instinctele de om.

    Avem ”rădăcini fugare”,

    Nu stabile, ca de pom.

    Încercăm, arar, prin rugă,

    Sufletul să-l liniștim.

    Implorăm, avizi, iertarea,

    Dar, la patimi, nu ”postim”.

    Când nu am nimic în ”față”,

    Și-orizontu-i obturat,

    Aș dori, ca El să ”Fie”,

    Chiar, pe mine, supărat.

  

  
    Chiar ne-a vrut, cu El asemeni?

    S-andoit ”atunci” de noi?

    De-i așa, atunci e bine;

    Va renaște-n copii ”goi”.

    Omul nu-i făcut să bată

    Pasul în parada sorții;

    El tot caută-n ”coclauri,

    Sensul vieții, sensul morții.

    Asta este Libertatea;

    El ne- dat-o; ne-a gonit.

    Ce-am fi fost, în Raiul veșnic?

    Robi ai Timpului oprit?

    Dar așa, ne-a dat Nimicul,

    Să îl modelăm ca El,

    Limitându-ne, prin sânge,

    Să nu fim, cu El, la fel.

  


  Îndoieli în cap-stingher

  
    Pe spirala îndoielii,

    Ideile se-”mpletesc”,

    Și-n răceala neputinței,

    Adevăruri oblojesc.

    ”Dacă”, ”poate”, sunt cuvinte

    Ce distrug fără-a da greș,

    Și îți trag de sub picioare,

    Al realității preș.

    ”Oare”, ”parcă”, te aruncă

    Într-un alt nebun vârtej,

    De ajungi, ca înecatul,

    Să te-agăți de un gătej.

    Supoziția, de-asemeni,

    Se răsfiră-n sensuri noi,

    Și, la ”Hăis!” și Cea!”, în lături,

    Tragi la carul cu mici boi.

    Totu-n jur, atunci, ți-apare,

    Ca mirajul efemer,

    Un ocean de îndoială,

    Ce se-ntinde-n cap-stingher.

    Certitudinea își pierde,

    Sub picioare-orice pământ,

    Și rămâi doar cu credința

    Într-un cert, și ferm, mormânt.

    Dar apare și-ndoiala:

    Unde?... Când?... Și cum?... Pustiu.

    Te întrebi, ”pliat” în minte:

    ”Mai trăiesc?”....

    Sau ”doar sunt viu?”...

  


  Inelul de logodnă

  
    Luna, în halou de aur,

    Rar de nouri mîngîiată,

    Strălucea în gerul nopții,

    Ca fecioara răsfățată.

    Raze lungi, tremurătoare,

    Vii, ca șoaptele ispitei,

    Răscoleau uitate patimi,

    În privirile iubitei.

    Pleoapa, într-un tainic zvîcnet,

    Le ascunde-o clipă doar.

    Umbra amintirii arde,

    Cînd plăceri din vise sar.

    În mănunchi de flori alese,

    Sentimentele se-adună

    Și-n buchet ca de mireasă,

    Vieții ”Da!” ar vrea să spună.

    Pasul e făcut cu teamă,

    De-a nu pierde ce-a avut,

    Însă inima insistă:

    -E un altfel de-nceput.

    Unul lîngă altul soarta,

    Ca să fie le-a ursit.

    Un inel sclipește-n palmă;

    E cu suflet poleit.

    L-a primit cu ochii-n lacrimi,

    Și cu inima la fel.

    Cînd l-a dus ușor la buze,

    L-a simțit în el, pe El.

  


  ”Înserarea” Timpului

  
    Zilele se scurg cu anii,

    Într-un șir nedeslușit.

    La scadența ”îndurării”,

    Viața e de ispășit.

    Timpul s-a pornit să urle;

    Ai reflexul de ”Pavlov”,

    Prea adânc săpat în minte,

    Lângă slove din ceaslov.

    Trist, accepți ”să facă legea”,

    Și-ntrebări să nu îi pui,

    Iar Golgota ”rătăcirii”,

    Ca Sisif-ul-om s-o sui.

    Chiar și relativ, el ține

    Prizonieră orice viață,

    Și-i dă ”liber”, doar în clipa

    ”Preschimbării ei la față”.

    Doar trecutul mai rămâne,

    Prins în dorul omului,

    Când acceptă, nu admiră,

    ”Înserarea” Timpului.

  


  Interesul

  
    Interesul iese-n față,

    Crește des, din te-miri-ce.

    Doar te vaiți, că orișicare,

    ”Demn” e-n fond, de orișice.

    El, prin ”cunoștințe” scoase,

    La ”iveală”-n ”cumpărări”,

    Nu pregetă, nici o clipă,

    Să modifice schimbări.

    Când ”se dă în lături” stamba

    Firii lor mirositoare,

    Lasă loc pentru-ntrebare,

    La limită de acuzare.

    Așadar, în voia ”plății”,

    Căci, la asta-i ”bun-de-tot”,

    Chiar îl rog, să-mi ierte lipsa

    De respect, că-l văd cu bot.

    Mă gândesc că e rușine,

    Limbi străine să tot pupe,

    Cum c-obrazul fin nu merge

    Cu cel gros... ce nu se rupe.

    Sictirit, caut dreptate...

    În hârtii, oameni chiar sunt.

    Par chiar ”târâturi” perene;

    ”Buruieni”, slăvite-n ”cânt”.

    Cu-n respectuos: ”Te cară!”

    Mi-au ”băgat” mințile-n cap,

    Și mi-au dat... și-un șut... spre-afară,

    Și-o cazma... Să tac?... Să sap?....

  

  
    ,

  


  Întrebări

  
    Nu știu unde am ajuns

    și nici încotro s-o apuc;

    sau să mă întorc?

    La prea mulți nu le pasă

    decât de ei însuși.

    Nu-mi mai fac griji pentru mine.

    Din spirit de frondă cu ceilalți uitați?

    Poate din considerație

    pentru valori uitate?

    Sau poate fără un motiv anume...

    Dar asta ar însemna instinct,

    sau reflex condiționat, inoculat de trăire?

    Prea multe întrebări.

    Prea puține răspunsuri.

    Mult prea puține.

    Întrebări despre întrebări,

    simple, sau complexe,

    gândite, șoptite, sau strigate,

    cu neliniște, ură, răbdare, sau pasiune:

    ”Mai poți?

    Mă iubești?

    Mai așteptăm?

    Mai vreau?”...

    Oricum, multe sunt ”fiicele” îndoielilor,

    ale incertitudinilor și nesiguranței,

    și prea puține ale speranței și încrederii.

    Optimism că ”mai rău nu se poate”,

    când, de fapt, se poate,

    Că ”m-am săturat”,

    când, în realitate sunt flămând și nu mai suport,

    și mi-e ”foame” de mult mai multă

    iubire, adevăr, compasiune,

    flori și iarbă,

    aer și apă pură,

    oameni și viață...

    Mai există oare?

    În ce viață

    și oare...

    ce viață?!...

    Probabil de supravițuiotor...

    în jugla cotidiană?...

  


  Ironica oglindă

  
    Nu știu cum, ieri, m-am trezit

    Împăcat cu mine.

    Cert, eram bolnav cumva;

    Mă simțeam chiar bine.

    Starea s-a și agravat;

    Râdeam la mânie.

    Mă-mpăcasem, nu știu cum,

    Cu-atâta prostie.

    Nu-mi venea să cred că-s eu,

    Cel ce se hlizește.

    Din oglindă mă privea,

    Un nebun, firește.

    Cum să cred în vis real?

    Delșteptat sunt oare?

    M-am ciupit, să verific;

    -Aoleu, mă doare!

    Toată ziua-am stat pe-un gând;

    Unul, nu mai multe.

    Era fix, simplu, și clar:

    ”Asta nu se poate!”

    Deci, m-am luat cu binișorul,

    Ca, docil, să mă conving,

    Singur-singurel, că starea

    Cea de bine, pot s-o-nving.

    Mi-am impus sobrietate,

    Și-am privit Viața din nou;

    Râsul a-ncetat, oglinda

    Mi-arăta, nu-n om, ci-un bou...

  


  Ironii, în sensul strict

  
    -1-

    La ghișeul d-informații,

    Răspundea doar muta.

    Partenerul ei lipsea;

    ”Era dus cu pluta”.

    Într-un colț, mai călduros,

    Puteau să se vadă,

    Unul peste altul, cinci;

    ”Erau proști grămadă”.

    La un alt ghișeu, nimic;

    Nici un ”cineva”.

    Cel plătit, baban, era

    ”Dus cu sorcova”.

    Mulți cărau într-un birou,

    Lumină cu cartea;

    Era cel întunecat,

    Plin cu ”proști ca noaptea”.

    Unii ”nu mai făceau gât”,

    Căci n-aveau; doar temeri.

    Se purtau chiar prea frumos,

    ”Cu capul pe umeri”.

    Trepăduși restructurați,

    Căci ”ținea hârtia”,

    Se văitau, de mama lor,

    ”Că-i durea prostia”.

    Unul, cu cuptor pe cap,

    Împins înainte,

    Chiar fusese promovat,

    ”Cam necopt la minte”.

    Un șefuț, cu-n plici de soi,

    În biroul-cușcă,

    Tot țipa, de zor, la toți;

    ”Era rău de muscă”.

    Un novice se-nvârtea,

    Și în chip, și-n fel,

    Și-ncerca, și reușea,

    ”Să doarmă pe el”.

    Noii, parțial vizibili,

    De concursuri răvășiți,

    Făceau totul alandala,,

    ”Clar, total ne-isprăviți”.

    Un șefoi, uitat de vârstă,

    Se zdropșea, decen, și demn,

    Bătând toaca de cuvinte,

    ”Cu-o limbă de lemn”.

    La etaj, un șef mai mare,

    Cu o barbă ca de zeu,

    Zăcea-n pânza de paianjen,

    ”Cam uitat de Dumnezeu”.

    Un umil stropea un scaun

    Cu aghiasmă stinsă-n rom,

    C-auzise, cam prin dos-uri,

    ”Că locu-i sfințit de om”.

    ”Repezeau”, chiar și colegii,

    ”Figuri” foarte țepene,

    Ferm convinse, că-s pe viață,

    ”Lipite de scaune”.

    Pe o ușă-n roz scria:

    ”Jos mita rușinii!”

    O săgeată indica

    Numărul mașinii.

    La plecare, mulți târau

    Pantalonii-n vine,

    Căci aveau, ”cinstiți” mereu,

    ”Buzunare pline”.

    Una, tot cânta, cam fals,

    Și puțin năucă,

    Apucată clar, pro fund,

    ”De dorul de ducă”.

    Pe-un afiș, scria cursiv:

    ”Cinstea”-nobilează!

    N-au pus ”ghilimea” corect?

    S-o crezi tu! Visează!

  


  La cimitir

  
    În umbra gândurilor nerostite, cu ochi-nlăcrimați de vise,

    Se pierd pe uliți prăfuite, cu suflete-nbâcsite, stinse.

  

  
    Pe drumul gropilor eterne, rărite doar de gropi mai mari,

    Se-nșiră cruci de lemn și piatră, păzite doar de ciori în pari.

  

  
    Prea rar o floare-și odihnește, plăpândul trup pe un mormânt,

    Și asta când, o groapă nouă, se naște-n valuri de pământ.

  

  
    Cortegii-mpestrițate strică, tăcerea deznădejdii stinse,

    Și-n lacrimi de cuvinte plate, se vaită-n hora vieții prinse.

  

  
    Copiii zburdă pe aleia cu buruieni strivite-n cale.

    Un biet bătrân îi dojenește, cu chipul stins, uscat de jale.

  

  
    O mamă-și leagănă fetița, ce plânge-n tainicul fior.

    Mai mulți se-ntorc, căci popa cântă. Ea-ar sta, dar ei, să plece vor.

  

  
    În umbra sacrelor cuvinte, mulți se gândesc la ale lor.

    -Amin, se-aude dintr-o dată. Iar ei tresar, dar nu de dor.

  

  
    Pământul își înghite fiica, născută cert pentru-a muri.

    Mici bulgări, aruncați cu milă, răsună lung, prelung, în zi.

  

  
    Cu simțul Datoriei împlinite, mai plini în suflet, sau mai goi,

    Sătenii se abat din cale, spre treburi vechi, spre vise noi.

  

  
    Rămân, stingher, în cimitirul, cu pomi și cruci împestrițat.

    A fost și el frumos odată... slăvit, curat și respectat.

  


  La margine de ”dulce chin”

  
    -visând în ironi amare-

  

  
    -Draga mea!... ți-ar spune unul;

    Eu nu pot, căci nu te știu.

    Doar ca vis, fac acum ”saltul”,

    Spre un ”tu”... sperând că-i viu.

    Douăzeci de ani... și unul,

    Spune el c-ai împlinit.

    Ai dorit să fi frumoasă;

    Mult mai mult ai reușit.

    Gura-ți fragedă ca mura,

    Ți-a descris-o ca pe-un Cer,

    Ce sărută nori-n vrie,

    Și-i iubește și când pier.

    Ochii-ți, în culori aprinse,

    Pomenesc în licăr fin,

    De plăceri neîmplinite,

    La margine de ”dulce chin”.

    Limba-ți susură cuvinte,

    Și le dă un sens profund,;

    Ce senzații, ea, creează,

    Greu îmi trece și prin gând.

  

  
    Coborând, cu încântare,

    Valea gâtului, spre sân,

    Mă răzbun pe rozul care

    Pare, azi, cu mine, bun.

    Unduind în geamăt tandru,

    Pântecul, ca macu-n lan,

    Se încruntă, și se zbate,

    Și așteaptă... nu în van.

    Sărutări, cred, nesfârșite,

    Și în lung, și-n lat, îl bat.

    Freamătul în șolduri crește,

    Și mă cerți... de ce am stat.

    Pentru-o clipă-am vrut să ”mângâi”,

    Și cu ochii, chipu-ți drag,

    Răvășit de pasiune,

    Pregătit, să trec, alt prag.

    Muntele mic,de planetă,

    Mă îndeamnă ca să-l sui,

    Și-mi promite, că, la poale,

    Voi vede ce ”uite nu-i”.

    Însetat, cu limba scoasă,

    Sug ce pot, și ce găsesc.

    Sufocat de fericire,

    Chiar mă mir că mai trăiesc.

    Zvâcnetul îl simt în minte,

    În chemarea de ”Mai vreau!”.

    Pofta mea, și-a ta, nebune,

    Mă provoacă să mai stau.

    Clipele se scurg în goana

    După mult, și mult de tot.

    Zboruri și căderi, vâltoare;

    Nu credeam c-o să mai pot.

    Feeria rătăcirii

    În neantul necuprins,

    Fac luminile să țipe,

    Într-un ”eu”, complet ”aprins”.

    Liniștea, încet se zbate,

    Într-un geamăt uniform.

    E al tău? Al meu e oare?

    Ochi-nchid. Visez. Nu dorm.

  


  La munte

  
    -apus-

  

  
    Umbre lungi se nasc sub creste

    Și, din munte, se desprind;

    Către Cer apare-o punte;

    Raze-n flăcări o aprind.

    Două piscuri, înfrățite,

    Ce-au ținut Timpul în loc,

    Dechid parcă-o poartă largă,

    Norilor, în tainic joc.

    Modelați în jurul frunții,

    Nărăvași, nu stau cuminți

    Și, în provocarea sorții,

    Forfotesc, ca scoși din minți.

    Prind în mreaja lor mici raze,

    Și le toacă în fâșii,

    Împletind brâie de focuri,

    Peste trupuri durdulii.

    Peste-un munte ce-și acunde

    Universul de valori,

    Asfințitul își revarsă

    Armonia de culori.

  


  ”La purtător”

  
    -tăceri nechibzuite-

  

  
    Cu privirea ațintită

    Spre un gol nedefinit,

    Survolam o viață, care,

    Spre final, a-ncetinit.

    Lăsam Timpul să m-ajungă;

    Prea fugisem mult de el.

    Lațul a-nceput să-l strângă,

    Dar, cu milă, într-un fel.

    Revedeam trecute umbre,

    Cu iubirea din uitări,

    Și-așterneam, pe cerga lumii,

    Lângă doruri, și iertări.

    Lacrimi nu aveam, risipă,

    Cam făcusem, fără-a vrea.

    Curgeau clipele pe geamuri,

    Sigur, de la vremea rea.

    Din tăceri nechibzuite,

    Negândite-anticipat,

    Încropeam o șansă slabă,

    Din nisip nedisipat.

    Lung, Clepsidra nudă-aproape,

    Mă privea ”alintător”,

    Căci știa că-n viața asta,

    Moartea e ”la purtător”.

  


  Lacrimi de rouă

  
    Drumurile vieți-s bătute de ploi,

    Ploi de suspine, ploi de nevoi.

    Timpul e-n raclă, nisipu-i de foc;

    Arde cenușa, bătrânului loc.

    Muguri de floare, se sting în pământ.

    Neagră-i culoarea, vechiului cânt.

    Dorm laolaltă, puieții de pom.

    Pe umeri cu soarta, azi pleacă un om.

    Vremea lui vine, vremea lui trece.

    Umbra se-așterne; pusiul e rece.

    Raze scăpate, prin gratii de Cer,

    Cad pe rugina de sânge, și pier.

    Lupta-i deschisă: care pe care.

    Viața-i tăioasă; moartea nu doare.

    Lacrimi de rouă, tina pătează.

    E jilav mormântul. O floare visează...

  


  Lângă mine și ”apoi”

  
    Cu privirea agățată

    De o umbră de pe Cer,

    Țineam mâna încleștată

    Pe o bară grea, de fier.

    Detașat, trăiam în lumea

    Libertății din mormânt.,

    Și mă minunam că, gratii,

    Cresc, spre Cer, din scump pământ.

    Mă-ntrebam, de ce, Slăvitul

    E închis în cușcă-acum,

    Și-i ”bontit” în orizonturi,

    Și e înnegrit de fum.

    Așteptam, cam ars de sete,

    Și Lumină-n beci să sorb,

    Fără-a ține cont de cobea

    Croncănitului de corb.

    Era singurul ”prieten”,

    Ce-mi spunea, cu ochii goi,

    Că va fi, până la capăt,

    Lângă mine... chiar și-”apoi”...

  


  Libertatea Vieții

  
    Viața și-a ieșit din minți;

    Cere socoteală.

    Cei mai mulți îi spun: ”Sictir,

    Căci ești prea ban ală!”.

    Un ”cinstit”, cum se cuvine,

    ”Cu saci-n căruța lui”,

    O cam ia pieziș prin lege,

    Oblu, și deci șui.

    Un corect cu mintea lui,

    Chiar îi dă dreptate,

    Da-i hulit de cei ”aleși”,

    Că-i cu multă carte.

    ”Domnu”-mpovărat de griji,

    (Cum și-a făcut rostul),

    Se tot miră, pur-naiv,

    ”Și-o face pe prostul”:

    -Cum? Dar ea... Dar noi.. Dar ce?

    I-am dat libertate...

    Să trăiască cum o vrea!...

    De grijă să-și poarte!...

  

  
    -Vai stăpâne, șef sub lim!

    A! Și președinte,

    Viața și-a ”intrat in minți”;

    Știe cine-o minte.

    Nu mai stă la locul ei,

    Docilă-n ogradă.

    ”Săturată” de ”va fi”,

    A ieșit în stradă.

    Incitată de ”flămânzi”,

    Cere socoteală...

    -Dar ”A-leșii”? Ei ce fac?

    -Tot ”Marea Scofală”.

    -Să se facă că muncesc,

    Ca lumea să-i vadă,

    Și să tot promită-n cor!...

    -Cine să-i mai creadă?...

  


  Liniște?

  
    Liniște!

    Nu stricați orânduiala

    Cerurilor,

    Și a oamenilor,

    Cu Vorba,

    Sau Fapta!

  

  
    Păcat…

    Profitorii…

  

  
    Liniște?

    Ce-i asta?

    Unde sunt

    vorbele?

    Dar faptele?

  


  Liniștea în custodie

  
    Luați-mi liniștea în custodie,

    Cât mai departe de-orice ”om de bine”!

    Lăsați-o dor să zburde-n libertate,

    Cât, dorul ei, de mine, o va ”ține”!

    Nu vă stresați, nu cere de mâncare,

    Și nici să bea, chiar dacă timpu-l ”soarbe”!

    Nu vrea, ca voi, mașini lungi în parcare,

    Și nici ”alinturi”, în cuvinte ”oarbe”.

    Uitării dați-i dreptul să se-exprime,

    În vorbe reci, adesea ”sugrumate”,

    Căci, în sictir, nevoie n-ai de rime,

    Și nici de slove scumpe-mprumutate!

    Să nu lăsați iertarea blestemată

    Să-moaie sufletele-ncărunțite!

    Destinu-i masca unui dram de soartă,

    Ce, morții vinde vieți de om, cernite.

  


  ”Loturi”, în al urii cult

  
    Pentru-o lume-ngenunchiată,

    Și la țară, și-n oraș,

    Moartea-i ”fată mare”-n case;

    ”Curăță” fără făraș.

    E o simplă salahoare;

    ”Noaptea” nu omoară vii.

    Au grijă, ca să o facă,

    ”Ruso-fani-tenaci” pe zi.

    Ea vine pe ocolite;

    Ei, cu trâmbițe, din ”post”.

    O chemau bătrânii...-odată;

    Acum toți cei ce-o ”duc” prost.

    ”Mătură” și ea, ce poate;

    Chiar cu milă uneori.

    Dar, când vede bebelușii,

    O trec iute, reci fiori.

    E plătită ”la bucată”;

    Nu vrea normă; chin prea mult.

    Dar e ”ruptă”, când ”primește”

    ”Loturi”, în al urii cult.

    (slavă Ucrainei)

  


  Lupul repăcălit de vulpe

  
    Lupul, supărat pe Vulpe,

    Mârâii dându-i binețe:

    -Iar m-ai păcălit cumătră!

    Stâna-i goală, fără ”fețe”!

    -Păi, eu ți-am vândut ideea

    Și cuvântul ”stână”, doar...

    Bine-am ”prins” și inventarul

    Oilor, ce-n țarcuri sar.

    -Vrei să zici... erau acolo,

    Când contractul l-am semnat,

    Și aveai bună procură,

    De la cel cioban ciudat?

    -Dar cum altfel? Cum se poate

    Să te mint eu pe mata?

    Că ești blană-sură-n minte,

    Înțelept, ce altceva?

    -Bine, sunt, dar de mioare

    Nu am dat, țarcu-i ”steril”,

    Iar acum, lihnit de foame,

    Lupoaică mă vrea ”viril”.

    -Ce să zic?... Du-o cu vorba

    Și promite-i cam ce vrea.

    Îți spun eu, muierea-i proastă,

    Crede ce dorește ea.

    -Sfatul pare bun, dar foamea

    Tot dă ghes prin burta mea.

    Pentru stână vreau răsplată,

    Căci te știu, la retur, rea.

    -Păi, îți dau... ce vrei și poți

    Singur să îți iei cumetre.

    Eu mă mulțumesc să rod

    Resturi de găini, prin ”vetre”.

    -Să-nțeleg că vrei, adică,

    Să mă autoservesc?

    -Da, cobor cu tine-n vale;

    Tu răpești, iar eu păzesc.

    Poți s-o iei, de vrei-nainte!

    Eu mai zăbovesc un pic.

    Tu ai pofta mult mai mare;

    Eu am apetitul mic.

    Căci știa cumătra vulpe,

    Că sătenii-o așteptau,

    Cu dulăii ”puși pe fapte...

    Ce să faci, se ”deșteptau”.

  


  Magdalena

  
    Miraj, ardoare, lacrimi și-ncântare,

    Străbune amintiri de voluptate,

    Dureri ce ard dorințele din noapte,

    Cu chipul blând în prag de soare,

    Se-apleacă pesta albia în care

    Răsare un fior plăpând de viață,

    Ce, primul zâmbet, după chin învață,

    Cu ochii umeziți de-un strop de mare.

    Dar timpul amintirilor fugare,

    O-nvăluie cu năzuințe-apuse,

    Ca neaua munții, cu apele prelinse,

    În tainica odihnă de uitare,

  


  Măicuța mea

  
    Măicuța mea, cu ochii de lumină,

    Ce ai văzut în om doar ce-i senin,

    Te văd îngenuncheată-n prag de seară,

    Sub candela ce pâlpâie-n suspin.

    Pe alții i-ai ”cuprins” în rugăciuni,

    Și le-ai dorit o viață demnă-n soare.

    De-au fost copii, de-au fost vecini,

    Tu i-ai iubit, cu-n suflet mare.

    Privești acum, de-acolo, de-unde ești,

    Cu-aceeași cuvioasă cumpătare,

    La dragi copii și sfinți nepoți;

    Și îi săruți, pe rând, pe fiecare.

    Sub nimbul veșniciei îți dorești,

    Să fie stirpea lor întreagă,

    Și-n umbra numelor de sfinți,

    O cale-n Cale, să-ntrevadă.

    Tu ai crezut, ei mai puțin,

    Sau timp nu au avut să ”vadă”,

    Când viața-n haos i-a împins,

    Și au ajuns un fel de ”pradă”.

    Prezentul i-a-nfierat cu slove aspre,

    Legate-n legi, dar și în fapte.

    Tardiv regretă timpul cât n-au stat

    Cu tine și cu Tatăl fără moarte.

    Măicuța mea, ca Maica Prea-curată,

    Te-ai osândit pe tine pentru noi,

    Cei rătăciți pe drumuri, prea devreme,

    Ce văd acum, în jur, pereții goi.

    Cu mâinile, din lutul suferinței,

    Vor modela, alături de zorzoane,

    Un trup de mamă, cu-n copil în brațe,

    Sau vor picta, în lacrimi, vii icoane.

    Cu ochi închiși, cu gândul dus,

    În focul cald al amintirii,

    O iau, treptat, de la-nceput,

    Căci altfel văd ”cu ochii firii”.

  


  Mame flori

  
    Plouă-n noapte, plouă-n șoapte,

    Nu-n cuvinte grele.

    Plouă-n fulgere aprinse,

    Ca-ntr-un joc de iele.

  

  
    Părăsite și uitate,

    Florile se ”sting”, și plâng.

    Moartea nu le înspăimântă.

    Lacrimi în potire strâng.

  

  
    Trupuri fragede se-nclină

    În cucernice dorinți:

    Vor doar apă și lumină.

    Nu au zei și nu au sfinți.

  

  
    Se oferă, vinovate

    Că nu pot să dea mai mult.

    Ochiul și simțirea-ncântă.

    Doar frumosul le e cult.

  

  
    Printre ele, nu-i niciuna

    Să-și urască, sora.

    Mor ”bătrânele”, ca mama,

    Ce-și iubește, nora.

  

  
    La urmași, le lasă locul,

    Ca sfânt drept sub soare.

    Chiar dacă ei le iau totul,

    Nu se plâng că doare...

  


  Mantia de ghiață

  
    -încă o zi-

  

  
    Focul pâlpâie ca viața;

    Fumul tremură fricos.

    Geru-i geamăn cu primarul;

    Totu-n jur e-”alunecos”.

    În scântei nevinovate,

    De lumini, și nu de foc,

    Mantia de gheață-ncearcă,

    Timpul să îl țină-n loc.

    Pomii goi, bătuți de soartă,

    Stau încremeniți și reci;

    Nici un foșnet nu destramă

    Liniștea de loc de veci.

    Ciripitul nu se-aude;

    Vrăbiile tac, când mor.

    Sau e numai o părere,

    Înecată în mult dor.

    Pe un strat, ”împodobite”

    În cristal necruțător,

    Crizanteme-ngenunchiate,

    Pier, ca omul visător.

    Tot mai speră-n pragul morții,

    Într-un El, oricum ar fi,

    Ca ființă, sau idee,

    Să le dea... încă o zi...

  


  Maria

  
    -vârsta trăirii-

  

  
    Mică floare în lumina

    Anilor ce trec tiptil,

    Rămâi pururea fidelă

    Inimii de pur copil,

    Ascultând ”vârsta trăirii”,

    Revărsată-n primăveri

    Ori de câte ori, în viață,

    Grijile, sau lungi tăceri,

    Or să-ncerce să-ți ascundă

    Zori așteptatei veri!

  

  
    Dragă nepoțică,

    -scrisoare deschisă-

  

  
    Timpul a trecut, iar anii

    S-au făcut, nouă, grăbiți,

    Dar i-ai ”savurat” alături

    De părinții tăi iubiți.

    Muzica ți-a fost o soră,

    Ce, la pieptul ei, te-a strâns,

    Ca să simți și duioșia,

    Unui vers, în cântec prins.

    Școala, lungă câteodată,

    Multe-n dar ți-a oferit,

    Căci, ce știi, nu cere hrană

    De băut, sau de-odihnit.

    Mintea-ți depășește vârsta,

    Și ca dat, și ca efort,

    Însă nu uita, ”palatul”

    E plăcut, dar nu-i un ”cort”.

    Nu în sensul de ”micime”,

    Ci de ”aer” și ”lumini”,

    Și de libertate pură,

    Ne-ntinată de minciuni.

    Nu călca-n picioare Clipa,

    Și nici orele, de poți,

    Și păzește-ți inocența,

    De ”tentacule” de hoți!

    Caracatița trăirii

    Te ”agață” zi de zi,

    Și te-”mbată” în ”plăcere”,

    Dar ”plătești”, orice, să știi.

    Degetul, în angrenajul

    Unui ”e-normal-așa”,

    Ți-l înșfacă, cu oferta:

    ”Ia, căci asta-i mai ceva!”

    Necesarul, cu ”mai-multe”,

    Se amestecă hain,

    Iar ”reproșul” de părinte,

    E hulit de-un ”bun-străin”.

    Plapuma, ne spun ”bătrânii”,

    Bună e, de stai sub ea,

    Dar de te întinzi ”afară”,

    Simți, acut, și partea rea.

    Că scoți mâna, sau piciorul,

    Ca să ”iei”, sau ca să ”dai”,

    Te vei ”arde”, căci, ”pomana”

    Nu e gratis, ci cu ”vai!”

    Fii ”ce ești”, oricând, oriunde,

    Și ”învață” cât mai mult,

    Și din carte, și din viață,

    Cu ”credința dreaptă” cult!

    Poți să crezi în multe lucruri

    Bune, căci și rele sunt,

    Dar părinții și iubirea,

    Să îți fie lucru sfânt!

    Am lăsat la urmă Totul,

    Ca Natură-n sensul Lui...

    Venereaz-o ca pe-o soră!

    ”Fii ei suntem!... să spui.

    Dar acum, ”bucură”-ți Clipa

    De copil, chiar ”nărăvaș”!

    Fii frumoasă și cu fapta,

    Căci, la chip, ești îngeraș!

    Strânge-n mâinile-ți plăpânde,

    Pentru mine-o floare, azi,

    Și păstrează-n amintire,

    Curtea, cu miros de brazi!

  

  
    La mulți ani! 19.04.2015

  


  Marilena

  
    Când clipa-i adumbrită

    De orele din colțuri,

    În liniștea-nserării,

    Și-n freamătul de simțuri,

    Cu lacrimi strânse-n pleoape

    De amintiri fugare,

    Nesocotești păcatul,

    În trudnică uitare.

    Rămasă-nmărmurită,

    De gândul în mișcare,

    Zâmbind, doar cu privirea,

    La verdele din zare,

    Se zbate-n lațul vieții,

    Pe povârniș de vară,

    Nemilostiva vrere

    A ceasului de ”seară”.

    Se-aprind în rugul toamnei,

    Dureri de mult uitate,

    Ce mistuie zăpada

    De ierni însingurate,

    Răzbind în primăvară,

    Plăpânde și curate.

    O viață este totul,

    Sau poate o Vecie,

    Trecutul vag, prezentul,

    Cu teamă îl îmbie.

    E doar o clipă Clipa,

    Pierdută printre timpuri?

    E liniștea uitării,

    Sau freamăt, nou, de simțuri?...

  


  Mărinimoasa

  
    Două Vaci, din lumea bună,

    Discutau de Veci.

    Una, ”dusă” mai cu pluta,

    Pomenea de beci.

    -Iar ”bați câmpii?” Nu e ăla!

    E ceva de soi.

    -Cam ca taurul din vale?

    -Ăla-i bou; vorbeam de noi.

    -Dar atunci, ca unchiul poate?

    -Una spun, alta-nțelegi.

    O Vecie-i Infinitul...

    -Poți într-una să alegi?

    -Obsedată ești, tu, fato!

    Scroafă, zău, că te-aș numi.

    -Crezi că vierul e de mine?

    În picioare-i scurt, o știi.

    -Dar pricepe tontolico,

    Că Vecia-i în prăsilă.

    -Nu importă, căci, pe bune,

    Eu mă ”dau”, oricui, din milă.

    -Și, pe urmă, ce te faci?

    Umpli turma de viței.

    -Grijă, sincer, n-am de ei;

    Nu mai știu, care-s ai mei.

    -Las-o ”moale”! Să revin:

    Viața veșnică-i un dar...

    -Am ”pus botul” la cadou;

    A-ncercat și un măgar.

    -Vai tu soro, ești ”belea”!

    De credință ai habar?

    -Eu îi cred, când zic că-s ”bună”,

    Și pe-afară, și-n hambar.

    -Eu vorbeam de închinare;

    Te-ai rugat și tu vreo dat?

    -Cum să nu, cu implorare:

    ”Înc-o dat, vreau înc-o dat!”

    -Mă gândeam la El, Divinul...

    Te ajută dacă vrea.

    -Eu mă ”dau” la orișicine;

    Pot să-l trec pe lista mea.

    -Vai ce vacă ești surato!...

    -Bivoliță-aș vrea să-mi spui.

    -De-aia te-ai boit brunetă?

    -Păi, cu ”negrii”, cum s-o pui?...

  


  Mde, oameni

  
    -ca-n ”vai-de-noi”-

  

  
    Oameni fără demnitate,

    Gudurându-se prin pat,

    Au ajuns pui de ”șefuță”,

    Ca să nu zic și de stat.

    Mi-a plăcut să îmi risc viața,

    Fără a cerși vre-un pic.

    Am primit ce se cuvine,

    Cum-se-cade, mai nimic.

    Alții, cu morala-n dungă,

    Când pe față, când pe dos,

    S-au tot chinuit, sărmanii,

    Cu ciolane... greu de ros.

    Nu puțini, cam duși cu pluta

    Ca minte, dar fermi pe țel,

    Au ajuns, prin tulburi ape,

    La plăcinte, fel de fel.

    Mult prea mulți, resturi umane,

    Dacă-ar fi după nărav,

    Au cam jefuit, în voie,

    Tot ce legea spune: ”grav”.

    Prea creduli, sărmani pe plată,

    Statul l-au slujit docili.

    Nu au fost debili la minte;

    Poate, doar la ”dus”, facili.

    Astăzi e o eră nouă,

    Dreaptă-n cotituri de soi.

    Viața e ”îmbelciugată”,

    Ca să fim ca-n... ”vai-de-noi”.

  


  Mesageri frumoși ai morții

  
    -”lăcrimând”-

  

  
    Orizontul se-nfășoară

    Într-un voal în alb și gri.

    Seara-n neguri se strecoară,

    Peste-o iar trecută zi.

  

  
    Prin vârtejuri, vijelia,

    Haosul, în fulgi, aduce;

    Plâng micuții în neștire,

    Căci, nu văd, unde îi duce.

    Prea plăpânzi, pentru ”trăire”

    Pe-un pământ ”nelămurit”,

    Speriați, se strâng în brațe,

    Dup-un zbor ”nedumerit”.

    Ninse, frunzele rămase,

    Se gândesc la un lung drum;

    Au căzut surori iubite,

    În culori de foc și scrum.

  

  
    Mesageri frumoși ai morții,

    Albi, pufoși, încântători,

    Cer iertare-n ”lăcrimare”,

    Când se ”sting”, în noii zori.

  


  Micșunelele și Boarea

  
    -bârfind trandairul-

  

  
    În culori împrumutate

    De la un apus de Soare,

    Micșunelele, în floare,

    Tachinau, râzând, o Boare:

    -Te complaci într-o minciună,

    Că ești vânt, ba chiar furtună,

    Pe când tu, te miști ca pruncul,

    Ajutat, la mers, de mână.

    -Sunt copilul lor, din umbră

    Și v-alint lin, cu blândețe;

    Ce ați face, dacă vine

    Uraganul? Fețe-fețe?

    -Nu ne pasă, trupul nostru

    Nu-i de pai, e lemn sadea;

    Am trăit și vremuri grele,

    Bruma cruntă când cădea.

    -Da, se poate, dar, voi, șansa

    Să vă înălțați n-aveți.

    Vă lipsește, cred, curajul;

    Sau, debile, nu puteți?

    -Vezi tu flori, mai pline-n formă,

    Decât noi, pe-aici, prin jur?

    Trandafiru-i doar o tufă;

    Nu-l lua-n calcul, că-i sperjur.

    -Îl acuzi degeaba, fato;

    Mie-mi place, zău, de el.

    -De cel roșu, ca ardeiul?

    Iute e, deci cam mișel.

    -Dar ce zici de cel de-alături,

    Ce-nfioară-n albul pur?

    -Mda, ca pată de culoare;

    Dar tot crește. Pare dur.

    -Așa-s ei, înalți din fire,

    Ca maturi... dar ce boboci...

    -De, bobocul treacă-meargă,

    Dar te-nțeapă, de-l provoci.

    -Ești ciufută, vor doar viață;

    Trec iar oameni... Ai văzut?

    -Poate ai dreptate-n asta;

    Ieri, plângea unul, căzut.

    -L-am văzut; rupt de la floare.

    Nu l-au vrut; nu le-a plăcut.

    -Știi, mergeau la-nmormântare;

    Obiceiuri din trecut.

  

  
    Au tăcut, când adierea

    Devenise vânt plăpând.

    Și în zări, pierea un soare,

    În pământul prea flămând.

  


  ”Multi-eu”

  
    M-am visat copac cu flori,

    Cu speranță-n Soare,

    Și în norii ce zburdau,

    Alintați de-o boare.

    Am visat că nu sunt trup,

    Ci numai esență,

    Condamnată a iubi,

    Până la demență.

    Nu eram ceva uman,

    Ci doar pură viață,

    Fără foame de ciolan,

    Și fără de față.

    Nu trăiam, ci existam,

    În cielalți ca mine,

    Fără teama de-ai jena,

    Cu un drept la ”sine”.

    Totuși eu, și nu ceilalți,

    Puteam fi oricine,

    Care nu era de loc,

    Diferit de mine.

    Eram parc-un ”multi-eu”,

    Flori de neființă,

    Ce simțeau că-n lumea lor,

    Totu-i cu putință.

    Moartea nu ne-nspăimânta;

    Era altă față.

    Eram pregătiți, credeam,

    Pentru altă viață.

  


  N-am uitat

  
    -Astăzi te-ai uitat la nori?...

    Trist m-a întrebat cățelul.

    -Poate mâine, i-am răspuns...

    Mă privea, cam ca vițelul.

    -Cum adică? Tu îmi spui

    Cerul să-l slăvesc într-una,

    Iară astăzi, nici măcar,

    Tu nu le-ai făcut cu mâna?

    -N-am glumit că îi admir;

    Chiar o fac, într-una,

    Doar că astăzi a murit,

    Mai la deal, bătrâna.

    N-a avut prea mulți în jur;

    Ca în viața-i ”moartă”.

    A plecat cum a trăit:

    Uitată de soartă.

    Stelele nu-s vinovate.

    Cerul, nici atâta.

    Oamenii? Că i-a iubit?

    Sau viața, urâta?

    N-am greșit. Nu mai urla!

    Nu moartea-i de vină.

    Cu speranțe și dureri

    Veșnicia-i plină.

  


  N-ar fi bine?

  
    -slabi la muget-

  

  
    Dacă-ar exista consensul

    Între hoții mari și mici,

    Să te fure toți pe față,

    N-ar fi bine? Ce mai zici?

    Nu ți-ai mai face probleme,

    Că legea e ”nu știu cum”,

    Că te ”arde”, permisivă,

    Și că face dreptul scrum.

    Nu ți-ai pierde timpu-n certuri

    Cu funcționari fuduli,

    Cum că mita-i mult prea mică,

    Sau că prea îi crezi ”creduli”.

    Nu și-ar mai păsa de hoții,

    Ce-oricum fură și ce n-ai,

    Încă din promisiunea

    C-o vei duce ca în Rai.

    Și nu te-ar leza nici ”goluri”,

    Pripășite prin buget,

    Ce migrează în simbria,

    Multor ”noi, prea slabi, la ”muget”.

  


  Narcisa

  
    În grădină râde-o floare,

    Ca un prunc mic, gâdilat.

    Se înalță mândră-n soare,

    Îngeraș, în alb pictat.

    O coroană aurită

    Și-un pistil îmbujorat,

    Întregesc în ea fecioara,

    Cea cu sufletul curat.

    Șoapta ei e în parfumul

    Ce, suav, o însoțește.

    Lângă ea, o altă soră,

    Geamănă, o ocrotește.

    Altele, zoresc, tăcute,

    Să se-nalțe-n ”rangul” lor,

    La o maturitate care,

    Umple sufletul de dor.

    Nu o rup, o-alint cu mâna,

    Provocând-o, cam fățiș,

    Să-mi ”strecoare”, fină, -n palmă,

    Un sărut, mai pe furiș.

  


  Nedreptate

  
    -Lupul-

  

  
    Lupul s-ar simți jignit,

    De-ar ști de zicală;

    Că e comparat cu-n om,

    Ar da și în boală.

    Nu e schimbător ca vântul,

    Cum e omul ipocrit.

    Liber, urlă el la soartă;

    E temut, nu și iubit.

    Rar cu omul se ”ia-n gură”;

    Nu-l întrece la prădat.

    Nu se-ascunde nici când fură,

    De prin târlă, nu din stat.

    Pentru noi, el e doar Lupul,

    Urgisit și ”înfierat”,

    Doar pentru că ne e teamă,

    De-un ”real-adevărat”.

  

  
    Omul pentru om e totul:

    Și iubire și venin,

    ”Cățeluș” a ajuns Lupul,

    Printre oameni; crunt destin...

  


  Nepoțeii

  
    -Maria și Alex-

  

  
    Pete de culoare,

    Marea o străbat,

    Iar în mal, se zbate

    Valul zbuciumat.

    Ființe micuțe

    Țipă ne-ncetat;

    Plescăie în apă,

    Pruncul încântat.

    -Alex, stai cuminte!

    Glasu-i speriat.

    Sub genunchi, nisipul,

    Apa i-a luat.

    Sarea nu-l încântă;

    Bombăne-nciudat.

    Maria-l incită:

    -Zici că ești bărbat?...

    Încă nu pricepe

    Ce s-a întâmplat,

    Călcând în picioare

    Valul vinovat.

    Vara îi zâmbește:

    -Gata, la-i certat!

    Hai ca să refacem

    Șanțul înc-o dat!

    Ziduri de castele

    Se întind cam plat;

    Nisipul nu ține

    Visu-naripat.

    Consecvenți, micuții,

    Se tot ”mozolesc”.

    Marea îi răsfață;

    Simte că trăiesc?...

  


  Nescrisa scrisoare

  
    De vă scriu aceste rânduri,

    E, că ”tata”, m-a rugat

    Să vă ”spun” ceva de suflet,

    Să-l iertați că e ”plecat”.

  

  
    Bine!-am spus. Voi pune-n versuri

    Ce tu îmi ”mărturisești”;

    Simțămintele nu-s marfă,

    Să le vinzi și târguiești.

    A tăcut, privind în ”urmă”;

    Amintirile-l ”rodeau”.

    Revedea prea multe poate;

    Ochii-n ”ceață” se pierdeau.

    Lacrima de întristare,

    Ca o cheie către Rai,

    Era semn de-mbărbătare,

    Într-o lume numai ”Vai!”.

  

  
    Tu fetițo-acum ești mare;

    Buni și răi ai întâlnit,

    Cu-n surâs ca de madonă,

    Blând și trist înmugurit.

    Poate se deschide-n zâmbet,

    Sau în râs va izbucni.

    Îți doresc să nu se stingă

    Flacăra din ochii-ți vii.

    Lumea-i rea și, nedreptatea,

    Lațurile și le-a-ntins.

    Tu păstrează-ți, prea-curată,

    Mila pentru cel ”învins”.

    A greșit. Vei știi, odată,

    Pentru ce, și cât, și cum.

    A-ncercat ca să ”deschidă”,

    Pentru viață un alt drum.

    Întrebările sunt multe,

    Cu răspunsuri fel de fel.

    Ce contează e iubirea...

    Asta am simțit în el.

  

  
    (Pt. fiica lui O. și mama ei)

  


  Neștiuții lumii

  
    Nesătule guri, tot cerșesc bucate.

    Ne-mpăcate guri, iar doresc dreptate.

    Neștiute guri, murmură în umbră.

    Ne-ntinate guri, intră-n viața sumbră.

  

  
    Hrăpăreții iau, fără să mai ceară.

    Pentru libertate, mulți încep să moară.

    Lașii-n poala nopții, au inima mică.

    Alți copii se nasc. Plâng, dar nu de frică.

  

  
    Îmbuibați cu vorbe, unii mor de foame.

    Prea puțini vor pace. Taci! Aici se doarme.

    Mult prea mulți tăcerea, o iau ca poruncă.

    Într-o iesle-viață, se nasc prunc și pruncă.

  

  
    Săturați de foame, ne-mpăcați cu soarta,

    Neștiuții lumii, întinează poarta.

    Bat în veșnicie, doar cu pumnii goi.

    Rup cu dinții struna; nu vor fi ca noi.

  


  Nopți goale

  
    Printre suspinele toamnei,

    Dureri de o noapte apar.

  

  
    Răbdarea nu-i bună-vestire,

    Nici clopot, în dungă să-l bați.

  

  
    Icoana prea-sfântă se stinge,

    Pe zidul stingher și sărman.

  

  
    Lumina nu-mi umple privirea,

    Iar zâmbetul flutură-n van.

  

  
    Plecată e clipa trăirii,

    Cu vorbe-aruncate în vânt.

  

  
    Răstoarnă iubirea azi sfinții,

    Rămași ca și noi de pripas.

  

  
    O șoaptă nu curmă tăcerea,

    De neguri străine, uitate.

  

  
    Un nimb se-arcuiește agale,

    În fața privirilor stoarse.

  

  
    Azi noaptea își schimbă menirea,

    Odihna-i din goluri și chin.

  


  Norocul lui

  
    Prins în mreaja fericirii,

    ”Pălmuit” rar de plăceri,

    Își sacrifica Norocu-n

    Jocul ”Marilor Tăceri”.

    Îl juca cu nonșalanța

    Unui ”pierzător”, convins

    Căci Norocul are ”fețe”,

    Și că ”dă”, ades, ”învins”.

    Îl știa la îndemână,

    Neștiut, neavenit,

    Săritor, din Cer, în groapă,

    Și, pe șotii, des pornit.

    Îl rugase, dar degeaba;

    Cum venea, o și ștergea.

    La-nceput, se supărase,

    Căci, la suflet, îl ”frigea”.

    Dar apoi, cu nepăsare,

    Nici nu se mai mânia.

    C-o fi una, c-o fi alta,

    Sincer, i se ”fâlfâia”.

    ”N-am noroc și bine-i parcă”,

    Cugeta, cu bun simț, poate.

    ”De-aș avea, ce aș ajunge?

    Un sătul... de tot... și toate”,,,

  


  Nu, ca Mu

  
    Ce nu știi, ori nu te doare,

    Ori te panichează-n draci,

    Căci progresu-i în ”urcare”,

    Dar făcut în pași de raci.

    Grijile-s croite însă,

    Să te țină strâns legat

    Cu promisiuni deșarte,

    Bune însă, la ”strigat”.

    Urlă unul, țipă altul,

    Unul vrea, altul nu dă,

    Căci așa-i în lumea noastră;

    Cum să-i zici, șefului: ”Măă!!...”

    De pui semnul exclamării,

    Crede că îl cerți... corect,

    Și afară ieși, din tagmă,

    Cu un șut, și-un: ”Marș!” di rect.

    Deci, cu socoteala trasă,

    Din condei, sau cum vrei tu,

    Îți rămâne-un ”rest”, de viață...

    Pentr-un: ”Nuuu!”? Nu, jalnic: ”Muu!...”.

  


  Nu!

  
    Nu tregeți, surzi, în ciocârlii!

    Lăsați-le să cânte,

    Iar Libertatea-n colivii,

    N-o-nchideți, prin cuvinte!

    Lăsați Iubirea să suspine!

    Frumoasă-i până moare.

    Adesea doare și ce-i bun.

    Și flori se veștejesc sub soare.

    Păstrați copilul în copil!

    Nu-i întinați gândirea!

    Și renunțați la ziduri reci,

    Ca să-nrădiți privirea!

    Dreptatea n-o-ndreptați cu arma

    Și nu o cântăriți cu ea!

    E calpă ca ocaua teama,

    Și răbufnește când vrea, grea.

    Și păcii dații-azi o șansă,

    Să crească fără de război!

    Lăsați nebunii să o ceară,

    Căci sunt așa, vedeți, ca noi!

  


  O primată oarecare

  
    -cu alt ”accent”-

  

  
    O primată oarecare,

    Înălțată pe picioare,

    Și-a dus laba, sus, la cap,

    Întrebându-se: ”Să sap?”

    Nu prea-i convenea aratul,

    Când, în pom, îi era patul,

    Iar să stea, iar nu-i plăcea,

    Și, din loc în loc, fugea.

    Când cu chinul, când cu ”vai”-ul,

    Și-a însămânțat, greu, traiul,

    Și, legată de-o con-soartă,

    Sau cam invers, cum se poartă,

    A-nceput să stea-ntr-un loc,

    Bucurându-se de foc,

    Distrugând ce nu rodea,

    Ca un bun dușman sadea.

    Pas cu pas, pe brânci, și-n grabă,

    Cu, sau fără nici o treabă,

    A-nceput și să vorbească,

    Orice limbă pitorească.

    Nu a renunțat la semne

    Deochiate, sau nedemne,

    Ca și noi, când, azi, decent,

    Le facem... cu alt ”accent”.

  


  O Speranță

  
    O Speranță-mbătrânită,

    Cu ochi mari, ca de copil,

    Rătăcea pe drumul sorții,

    Ce se-ntortochea senil.

    Tot spera, și ea, să vadă,

    Prin tunelul vieții lung,

    Luminița de la capăt,

    Unde morții stau și plâng.

    Licărul de lumânare,

    Cel puțin în mintea ei,

    O făcea să vadă omul,

    Prometeu gonit de zei.

  

  
    În deplinul întuneric,

    Când cerșești pentru lumini,

    Ești ca orbul, ce cultivă

    Flori splendide în grădini.

    Ca și el, nu vezi culoarea

    Faptelor de zi cu zi,

    Dar le simți, în gând, savoarea

    Și dorești, mai mult a fi.

    Ca-n pustiul fără apă,

    Rătăcești după un strop,

    Amitindu-ți cum pocnește,

    La șampanie, un dop.

    O Speranță, obosită,

    S-a oprit, cred, negreșit,

    În tunelul lung de viață,

    Ce, recent, s-a prăbușit.

  


  Oameni?

  
    Mi-a murit cățelul.

    Unul dintre ei.

    Nu contează care.

    Ce oameni mișei.

  

  
    Otrava din suflet

    Au pus-o și jos.

    I-au dat-o în carne.

    Cât de scump e-un os...

  


  Oare iarba-i vinovată?

  
    Iepurii își plâng, triști, soarta;

    Îi ascultă corbii doar.

    Au neșansa ca ursită;

    Viața nu mai e un dar.

    Puștile par obosite;

    Prea mult sânge au vărsat.

    Câmpul pașnic se-ngrozește;

    Vânătorii au turbat.

    Ziua-a fost o încântare,

    Răsărită din senin.

    Asfințitul e pe moarte,

    Cu un ultim, lung, suspin.

    Oare glia-i vinovată?

    I-a crescut, de mici, la sân.

    Dup-o lungă zbenguială,

    S-au trezit ”lungiți” în fân.

    Cum zburdau de dimineață,

    Sărind sprinteni și vioi...

    Și-acum zac, întinși pe spate,

    În perechi, doi câte doi.

    Oare iarba-i vinovată

    Că nu i-a pitit mai bine?

    Oare cine, da, chiar cine,

    Doar cu Moartea, sincer, ține?

    Oare se întreabă Soarta,

    Sau Destinul, sau ce vreți,

    De ce Ura sapă-n glie,

    Reci morminte, pentru Vieți?

    Oare pofta de-a ucide,

    Fără noimă, ca moft doar,

    E un semn de omenie?...

    E-o-ntrebare în zadar?...

  


  Oaze de tristețe

  
    -când pier părinți-

  

  
    Când pier părinți, lumina se destramă,

    Iar dangătul, tăcerea-nebunește.

    Pentru străini, nu e deloc o dramă,

    Căci, fiecare-n ”teama” lui trăiește.

    În lume poți să-nlocuiești cam toate,

    Prieteni, bunuri, bani, femei și țeluri,

    Dar niciodată n-ai puterea-o moarte,

    Să o accepți, ca să îți umple ”goluri”.

    Din norii-ncețoșați de sub privire,

    Vii fulgere se zbat ca să renască,

    Din voia ta, și-a Cerului menire,

    Ca suferința-n oameni să trăiască.

    Sub pași, se înfioară-n foșnet frunza,

    Și, în clepsidra-ntoarsă, timpul zace.

    O lacrimă pierdută-atinge buza,

    Și-o rouă purpurie, roz o face.

    Plăpândul fir de iarbă, dintre pietre,

    Se zbate-atins de fierul greu, ce scurmă,

    Să facă loc, printre străbune ”vetre”,

    Celor ce și-au lăsat viețile-n urmă.

    Tardive tunete, în cer, răsună,

    Și-ncet se sting, ca tainice regrete.

    Captivă-n nori, o rază de lumină,

    Încercă-n van, o Cale să arate.

    Privești în jur, la fosta ”frumusețe”,

    Și-auzi cum gem culorile-acum ”stinse”,

    În florile răzlețe, mici oaze de tristețe,

    Ce vor, și chiar rămân, de suflet ”prinse”.

  


  Obtuzitate

  
    -trăirea-n ”beci”-

  

  
    Mult mai aproape de flacăra pasiunilor,

    Cu libertatea limitată

    Doar de bunul simț,

    Esența tinereții se volatilizează,

    Pentru a acopei izul

    Poftelor dezlănțuite.

    Crescuți în umbra banilor ”murdari”,

    Ce pătează ideile

    Și schimbă țeluriule,

    Concep ”griul”

    Ca o culoare națională,

    Uitând rogvaiv-ul florilor.

    Pierduți în pâcla viciilor meschine,

    Ce-n miasma pieții,

    Se vând pe ani buni,

    Tinerii îngroapă

    Sămânța iubirii

    În mâlul poftelor

    Nestăvilite.

    Uitarea e-n vogă, în minți și în fapte,

    Impusă de ropotul

    Sumbru de voci,

    Ce cad, și iar cad,

    Ca neagră sămânță,

    În minți ”obtuzite”-n

    Speranța de ”veci”,

    Ce-acceptă, ”pe pofte”,

    Trăirea în ”beci”...

  


  Omul

  
    -neputință, ezitare, resemnare-

    Azi, Omul se închină,

    șovăitor, la toate,

    cu gândurile stinse, ades ,

    de neputință, ezitare și renunțare.

    În ”uitarea” nopților prea lungi,

    el se prăbușește, înspăimântat, din vise,

    în coșmaruri cotidiene,

    de neputință, ezitare și renunțare.

    Iar ziua când vine,

    se înhamă la carul nevoilor crunte,

    și neagă trăirile proprii, ce plâng,

    de neputință, ezitare și renunțare.

    Din umbra anilor aprinși,

    prea rar, de o scânteie vie,

    se scurg șuvoaie necurmate,

    de neputință, ezitare și renunțare.

    Târziu, când viața își ascunde chipul,

    de el, care a fost stăpânul ei,

    tenebre reci se întrupează

    din neputința lui,

    fără ezitare,

    dar fără să renunțe,

    la un apururea „Amin!”

  


  Orizont ne-bun

  
    Cu o grabă prefăcută,

    Căci, oricum, chef nu aveam,

    Am făcut doi pași, cu grijă,

    Spre zarea ce-o tot priveam.

    Orizontul fuge, fuge...

    Asta-m învățat de mic.

    Mă gândeam că ar fi bine,

    Dacă ”l-aș lărgi” un pic.

    Mi-a plăcut ideea-n ”fașă”;

    Practica era mai grea.

    Cum făceam un pas în spate,

    El, la locul lui, ”sărea”.

    Chiar se îngusta, netotul,

    Când mă întorceam nițel.

    Mă-nvârteam pe loc, cu simțul

    Unui nou-născut vițel.

    Brusc, am mers tot înainte,

    Deci, în față, vreau să spun.

    Ce-i în spate-ncet dispare...

    Orizontu-i clar ne-bun.

    Nici nu știu ce-mi dă, dar, sigur,

    Rău, îmi ia ce am trăit.

    Piere-n amintiri, o viață,

    Pentr-un ”Ce?” nedefinit.

    Indecis, cu îndoiala

    Pripășită-n ”creștere”,

    Mă întorc în ”orizontul”

    Presărat cu ”vipere”.

  


  ”Oropsiți nopților”

  
    Săturat, ”Sus”-ul se-agită,

    Acuzându-l pe flămând,

    C-a ascuns, de Stat, o pită,

    Și că-njură, des, în gând.

  

  
    -Sunteți vai-de-voi cu toții!

    Mârâiți și vă văitați!

    Mi se plâng, de voi, și hoții;

    N-au de lucru, sunt turbați.

    Ce să fure, ”Oropsiții

    Nopților”, de la voi toți?

    Nu-și mai ”onorează” clanul,

    Chiar de-au mâna de doi coți?

    Cuuum ? Să ia și de la mine?

    Hai sictir! Fii mai decent!

    Eu le fac, prin lege-un bine.

    Nu țipa ca un dement!

    Îmi ”tot-aia”? Vai, minciună!

    Nu-mi aduc; îmi cară doar.

    Dreptul lor, ce vor, să-mi pună,

    În sacoșă și-n hambar.

    Ce? E ”treaba deșănțată”?

    ”Libertatea”-i pentru toți.

    Ce să fac cu-o conștiință?

    Fură și tu! Vezi? Nu poți!...

  


  Pahare ”vibrează” i.a

  
    -mai hai noroc!-

  

  
    Limbile se-mpleticesc,

    În cuvinte simple;

    La beție le rostesc,

    Cu intenții ”ample”.

    În jigniri cu orice preț,

    Se întrec ”pe rupte”;

    Vocile acute par

    Mugete de vite.

    Ochii varsă flăcări reci,

    Și-ar ucide, dacă

    Fulgerele ar putea,

    Drum, din ei, să-și facă.

    Palmele se strâng a pumn,

    Greu păstrat de mână;

    Dar apoi, se-oprește, strâmb,

    Într-o falcă spână.

    Jocul ”poc-și-poc” e-n toi;

    ”Intră” cine poate.

    Cei mai slabi s-întinși, ”spășiți”,

    Și pe jos, pe spate.

    Liniștea se lasă greu;

    Unii pleacă-acasă.

    Cei rămași se ”șterg” pe dinți;

    Beau, ce nu se varsă.

    Fălcile umflate dor;

    Fețe înroșite.

    Mulți nu știu ce s-a-ntâmplat;

    Minți prea ”îmbâcsite”.

    Ce a fost? Din ce ”s-au luat”?

    N-are a contează.

    -Bine-a fost!... Ne-am ”ușurat”...

    Pahare ”vibrează”.

  


  Pas!

  
    Rupte din Ceruri, păcatele cad.

    Iadul tot face, Styxului, vad.

    Calea străbună e urmă de stol.

    Sufletu-n ceață, privește în gol.

    Viața-și urmează drumu-n hățișuri.

    Falnici stejari, sunt biete tufișuri.

    Urletul urii înneacă-n șuvoi.

    Morții se-nșiră, cuminți, în convoi.

    Râul sălbatic, se-ascunde-n noroi.

    Cântă-n priveghiul tăcerii-un garoi.

    Clopotul tace; toaca nu bate.

    Credința-n virtute-n mocirlă se zbate.

    Morala-i ”tocată”-n manele ”pe cinste”.

    Ca dar, fericirea, se-ascunde sub fuste.

    La masa pomenii, se-aude un glas;

    E-n joc Libertatea...

    -Ce dracu, sunt pas!...

  


  Pașii spre niciunde

  
    Pierdut în taina cerului,

    golit de gânduri,

    cu sufletul deschis

    căderilor de stele,

    mă încălzesc cu vraja

    cuvintelor nespuse,

    și strâng în ochi lumini,

    din joc de iele.

  

  
    Străin în lumea

    ce străină-mi pare,

    cu lacrima strivită

    de-o rece răsuflare,

    întorc azi ceasul,

    cu clipele pierdute,

    și urc Golgota vieții,

    pe ultima cărare.

  

  
    Uitat în lumea

    uitărilor deșarte,

    cu mintea răvășită

    de pașii veșniciei,

    primesc zâmbind,

    în tainică mâhnire,

    sfidarea zilei stinse,

    la marginea urgiei.

  


  Paznic la ploi

  
    -în câmpul muncii-

  

  
    Chiar convins că Timpul,

    Pot să-l pierd mai bine,

    M-am ”tocmi” paznic la ploi,

    Cam cât o mai ”ține”.

    Cerul, oricum, nu le vrea

    Și le varsă-aiurea.

    De lipsesc, e că n-au fost;

    Nu mă pierd cu firea.

    Nimenea, la socoteală,

    N-are a mă trage.

    Stau și liniștit când cad;

    N-au cum a se sparge.

    Norii nu-s pe inventar,

    Și nu stau, la milă.

    Sunt și ignorați de șefi;

    Nu-s utili la vilă.

    Timpul, tot, mi-l pierd șezând,

    Ocupat cu treaba.

    Lung privesc la Cerul gol,

    Când m-apucă graba.

    Obosit de ”uitătura”,

    Peste câmpul muncii,

    Mă retrag, pe-o scurtătură,

    Și-n pat zac, ca pruncii.

    Când, de treabă, mă ”înmoi”,

    Căci ”statul” e-n normă,

    Intr-un pauză direct,

    Să rămân în formă.

    Puteți spune voi ce vreți,

    ”Statul” e o ”muncă”,

    De la care ”sugi” ce poți,

    Cât se poate, încă.

    De la voi m-am molipsit,

    Știți, cu ”lenea pruncă”.

    Ce, uitatul pe pereți,

    Nu-i și el o muncă?

  


  Pe malul zorilor

  
    -a trecut un om-

  

  
    Pe o vale, printre dealuri,

    Se strecoară, pe sub maluri,

    Lacul răbufnind din ceață,

    Spărgând liniștea cu valuri.

    Zorii-și cer dreptul la viață,

    Copleșiți de neguri sure.

    Mai lăptos ca niciodată,

    Cerul vrea lumini să fure.

    Raze reci, tremurătoare,

    Fără vlagă rătăcesc;

    Să străbată-nvolburarea,

    Doar nebunele-ndrăznesc.

    Câte-un pic din nemișcarea

    Necuprinsului abis,

    Se preface, iluzoriu,

    În imagini ca de vis.

    Lin, în șoapta învierii,

    Vântul, faldurii răstoarnă.

    Umbre-nfricoșate urcă,

    Și se zbat, și se destramă.

    Îndrăznind, neputincioasă,

    Să mai miște, vag, un ram,

    Salcia bătrână plânge,

    Pentru cei pierduți din neam.

    Lin, culorile prind viață,

    Chiar de-s șterse, ca de var,

    Și-n lumina revărsată,

    Reci, în ochi, mai ”crude” sar.

    Verdele, în luciul apei,

    Cu albastrul se înfruntă.

    Străveziu, cu creasta-ngustă,

    Sare-un val, gata de luptă.

    Ca nebunul, în voință,

    Se repede-n mal... iar... iar.

    E primit chiar cu răbdare,

    Și primește-un băț, în dar.

    Este doar o creangă ruptă;

    Ram, cu flori, ieri, s-a numit.

    A trecut un om pe-acolo;

    Doar secunde-a mai trăit.

  


  Pe muzica traiului

  
    i.a.

    Cu un romantism precoce,

    Viața ne-anțărcat mai ieri;

    Când cu dulciuri, când cu hapuri,

    S-au scurs calme primăveri.

    Ritmul traiului, vezi bine,

    A urcat înspre acut.

    Mai țipam, ca orișicine,

    Dar gemeam discret, tăcut.

    Zbaterea în lesa legii

    Respecta comenzi de rock.

    Cam urlate, cum-se-cade,

    Prevesteau, zbierate-un ”șock”.

    Ce? Nu-i bine-n românește?

    Dar trăim în ” limba” lor.

    Bine, ”Kapa” nu-i de-acasă,

    Săbi-avem doar de decor.

    ”Haina-i face, azi, pe oameni”,

    Poate-ar spune-un moș ”uitat”.

    Conștiințele-s ”legume”,

    Puse, vraiște, la ”murat”.

    Deci, cu muzica pre-scrisă,

    De-un Guvern-medic-curant,

    Tropăim ”rap”-ul în transă,

    Urlând ode de ”berbant”.

    ”Hauss”-uri fără de cuvinte,

    Ne cam ”zdrăngănesc” din minți,

    Și ne fac, prin dinți, a scoate,

    Mârâieli de vechii sfinți.

    Gongul bate, și ne bate,

    Ritm de tropot de pălmași,

    Cu-n final, ”tam-tam” de toacă,

    Demn de noi, blânzi câr-cotași.

  


  Pe-o cărare-ngustă

  
    Pe-o cărare-ngustă,

    Ce ducea spre Trai,

    Urca o căruță,

    Trasă doar de cai.

    Nu se poate? Bine!

    Urca doar căruța,

    Șchiopătând cu-o roată

    Și dându-se huța.

    Ce aveți cu mine?

    Nu-i corect nici asta?

    Se târa doar roata

    Și, cu asta, basta!

    Roata se învârte?

    Prea le știți pe toate,

    Dar spuneți că Traiul

    Pe vătrai se poate.

    E de stil figura?

    O poznă de grai?

    Fie, doar cărarea

    Rătăcea spre Trai.

    Nici așa nu-i bine?

    Cine-a zis că e?

    Pe-o cărare-ngustă,

    Viața face ”Beee!”

    Vai, sunteți de comă!

    Nu o fac de oaie.

    Sunt membru, cu drepturi,

    În turmă, pe ploaie...

  


  Pe o stâncă, la apus

  
    -esența la ”a fi”-

  

  
    Cerul anevoie-aprinde

    Flăcări mici de neființă,

    Într-un orizont în care,

    Marea geme-a neputință.

    Nori căzuți în pura apă,

    Răsfirați de-un vânt tăcut,

    Împletesc un strai de nuntă,

    Pentru-n azi, abia trecut.

    Raze lungi, sfâșietoare,

    Ca blestem încântător,

    Străpung zarea până-n mare,

    Printre pescăruși în zbor.

    Voalul purpuriu se zbate,

    Înfrățind abis și cer.

    Dur, în stâncă bate valul;

    Scoici rănite cad, și pier.

    Strigătul de deznădejde

    Se prelinge-n jos, nu-n sus.

    În tăcerea vinovată,

    Viața e cu sens de-apus.

    Șoaptele se sting în ceața

    Lacrimilor mici, sărate.

    Marea plânge parcă-ntr-una,

    Peste-un stei, cu vise sparte.

    Ochii, obosiți să vadă

    Moartea sidefie-n mal,

    Ceartă marea, ceartă cerul,,

    Dar admiră coama-n val.

    Într-o rugă de iertare,

    Pentr-un tot nelămurit,

    Îmi las sufletul să zboare,

    Înspre sfântul asfințit.

    Mă afund în umbra nopții,

    Cu plăcerea de-”a simți”.

    Cât iubesc cerul și marea...

    Sunt esența la ”a fi”...

  


  Pe tobogan

  
    -în pomelnicul sumar-

  

  
    Siluită și-njosită,

    Într-un sat din Bărăgan,

    Viața-n plin progres, de țară,

    Se dădea pe tobogan.

    După ea, mizerii multe

    Se scurgeau, c-așa-i în jos,

    Până încropeau o baltă

    De Trăiri, pentru un os.

    Statu-n destul at ”făcuse”

    Jocul pentru cei iubiți,

    Și-ncropise o Golgotă,

    Pentru ”restul” ne simțiți.

    Aiuriți cu una-alta,

    Și cu toate în final,

    Au ajuns, să simtă foamea,

    Strict, ca pe un fapt banal.

    Chinul emigra din burtă,

    Chiar în mintea-ncrâncenată,

    Ce nu pricepea, netoata,

    Că-i cu ”cruce” însemnată.

    Semnul era pus pe glia

    Ce ”năștea” țărani ”fertili”,

    Ce creșteau și în mocirlă,

    Demografic, și utili.

    Statul, ”prea-mărit”, în toate,

    Cert, și-n sens de ”personal”,

    Îi ținea, scriptic, ”la suflet”,

    Strânsi, în legile-pumnal.

    Înfierați cu fier și vorbe,

    Prinse-n slove de coșmar,

    Erau ”însemnați”... în pripă,

    În pomelnicul sumar.

  


  Pe ultim drum

  
    Lăsa-ți-mi prieteni durerea să plângă,

    Și, gânduri nefaste, din suflet să strângă.

  

  
    Pierdut în declinul uitatei plăceri,

    Las liberă cale, sinistrei tăceri.

  

  
    E vremea-nchinării, dar Ceru-i tărcat;

    Goniți de-ndoială, și Sfinții-au plecat.

  

  
    Lumina se frânge, ca sufletu-n do;

    O Cale se șterge, în umbra de nor.

  

  
    Bătută în cuie, o cruce tot plânge;

    Pe lemn curg doar lacrimi, din pete de sânge.

  

  
    E-a mea și, în viață-am purtat-o nebun;

    Mai am s-aleg locu-n pământ... și s-o pun.

  


  Pentru-n ”os”

  
    Doi ”Dulăi” se iau la trântă,

    Rău, în ”Parla-van”.

    Alți ”Căței”, se z bat, în ”colț uri”,

    Pentru-n os-ciolan.

    Lumea îi suportă-n Tele;

    Nu înjură; nu-i frumos.

    Îi tot văd, rânjind spre coadă,

    Când se-”nvârt”, tot pentr-un os.

    N-au covrigi pe ea, dar Statul

    L-au ”prostit”, sau a fost prost.

    Pentru oasele promise,

    Vinde totul, spre-al lor ”rost”.

    ”Turma”, ce, cu răutate,

    Unii ”haită” o numesc,

    S-a întins, din munte-n mare,

    După oase ce-”nfloresc”.

    Peste tot, pe orișiunde,

    Au găsit de ros, și rupt.

    Firme mii, de mici căpușe,

    De prin oase, seva-au supt.

    ”Paraziți”, le spun și unii,

    Plini de răutate, zău;

    Cum să lași, osul, la alții,

    Când îl poți ”numi” al tău.

    Că-s ”aleși”, în fața ”cuștii”,

    Ce tot schiaună la os,

    C-au băgat ”laba”, prin multe,

    Ca să umple urna-coș,

    Și-așteaptând, ”cruzi”, osul-pară,

    ”Mârâiesc” speranțe noi.

  

  
    Dup-un gard, la cotitură,

    Îi privesc, blajin, doi boi.

    Sunt din cei ce trag povara,

    Fără a gândi nespus.

    Caru-i plin de oale sparte;

    Oase nu-s; de mult s-au dus.

    Scârțâind din toate cele,

    Trece-n goană un rădvan.

    E ”A-lesul” cel de seamă.

    Are-o stemă: os pe ban.

    Nimenea nu se-”ndoiește”,

    Căci, mai toți, sunt ”prea-plecați”.

    Nu cu sorcova, ci-n față,

    Cum se cade, ca ”stricați”.

    Mai sunt Oase prin morminte;

    Sunt „uscate”, nu-s de ei.

    Sunt cei ce-au ”scăpat” de foame...

    Vezi? Sunt buni, nu sunt mișei...

  


  Pentru un prea-scurt prezent

  
    Mult prea mult, uitarea ”șterge”

    ”Urmele” de Dumnezeu.

    Omul și-a pierdut menirea,

    Decizând că-i unic zeu.

    Nu îi place, să se știe,

    Toată viața controlat

    Și, în loc ca să se roage,

    Se preferă adulat.

    Cum să creadă-n ”Cel-ce Știe”,

    Și-i ”citește” gândul rău,

    Care-i cere, doar cu bine,

    Să umple un cuget hău?

    Să accepte ca un ”Altul”,

    Să îl judece odat,

    Și să-și pună pe un talger,

    Sufletul curat-pătat?

    Asta, și-ncă alte-multe,

    Obligații și tăceri,

    Îl fac ca să-ngroape crucea

    Sub un munte de plăceri.

    Domnu-l îl vede, și îl ”strigă”...

    El ”se face” că-i ”absent”,

    Și își ”vinde” Veșnicia,

    Pentru un pre-scurt prezent.

  


  Pentru un vis întreg

  
    Oare unde se adună

    Visurile ne-mplinite?

    Oare Infinitul are,

    Limitele îngrădite?

    Oare cât ne costă dorul,

    În durere și amar?

    Oare ne iubește Cerul,

    De ne-a dat speranța-n dar?

    Oare după câte ”runde”,

    Trăirea va izbândi?

    Oare câți putem, o lume,

    De coșmar, a dovedi?

    Oare cum, și când, și unde,

    Vom trăi un vis întreg?

    Oare știm că el, cu viața,

    Frate este, dar vitreg?

  


  Pentru voi, copii

  
    Oare, ce s-ar întâmpla,

    De ne-am naște ”oameni”,

    Cam așa, ca Dumnezeu,

    Căci, doar suntem „semeni”?

    Oare-am îndrăznii-n părinți,

    Să lovim, ca ”fiare”,

    Și, uitându-i în mormânt,

    Să rânjim în soare?

    Oare-am mai ciunti vii pomi,

    Motivând nevoia,

    De-a ne fi mai bine azi,

    Și c-așa n-e voia?

    Oare-am ”silui” și-un Cer,

    Secându-l de ploaie,

    Doar pentru-a avea-n oraș,

    Scurgeri pentru zoaie?

    Oare-am ”educa” copii,

    Poftele să-și ”toace”,

    Sau i-am lăsa, ”derbedei”,

    Liberi, să se joace?...

  


  Perdeaua și spinul

  
    În valuri de umbre, perdeaua

    Atârnă ca omul de ”Veci”,

    Și-și leagănă-alene tristețea,

    Străpunsă-n cătușele reci.

  

  
    Culori se-nfiripă în falduri

    Când vin mult-doritele veri;

    Adie o șoaptă, și-ndată,

    Se prinde în vals de tăceri.

  

  
    E clipa cea mult așteptată,

    Dorința născută din chin.

    Se-ntinde spre geam și uimită,

    Ea strigă-n speranță: ”O,vin”!

  

  
    Se zbate, cu pieptu-i de aburi,

    În geamul deschis de lumini,

    Și uită, țesută din goluri,

    Că floarea gingașă-i cu spini.

  

  
    Îmbracă în mantia-i albă,

    Petalele-n dulce suspin.

    Se frânge perdeaua cea dalbă;

    Străpunsă-i de spin, ca venin.

  

  
    ”Ce vin-am avut, de-s pe moarte?”

    Se-ntreabă cu ”franjurii”grei.

    Iar spinul ingrat îi răspunde:

    -Atârni, și nu zbori, ce mai vrei?...

  


  Piatra

  
    Mi-am făcut de lucru, ca un prost sadea,

    Să arunc ”sus” piatra, să văd de-o cădea.

    Cerul n-a primit-o; era din pământ.

    Cum să-și murdărească, Raiul pur și sfânt?

    A văzut, căci poate, ruga ei și-a mea,

    Și n-a vrut s-accepte, speranță să dea.

    Era-nscrisă-n piatra, ruptă dintr-un stei,

    Ce-nfruntase-n timpuri, zei și dumnezei.

    Nu ceream prea multe, doar un mâine, azi,

    Care să păstreze, tămâia în brazi.

    De-ar fi acceptat-o, ar fi fost un semn,

    Că mai crede-n omul, altădată demn.

    Ca și piatra-atuncea, ar urca și el,

    Ca să-și vadă Tatăl, Cel, cu el, la fel.

    Dar așa, ea cade, cu un scop precis:

    Să arate lumii, că El a decis...

    S-ar putea, și-n baltă, să ajungă ea,

    Și-avem proști grămadă, că-i de ”sus”, s-o vrea.

  


  Picături nevinovate

  
    Fluturând în ceruri focuri,

    Norii se-ntregesc din umbre,

    Și aruncă-n hăul vieții,

    Ape, în torente sumbre.

    În șuvoaie neoprite

    Nici de vrere, nici de gând,

    Cad cu jale, în neștire,

    Spre un sat, un Iad mai blând.

    Drumul li se pare-o Cale,

    Nebătută, spre pământ,

    Și, în șiruri de paradă,

    Se îndreaptă spre mormânt.

    Nu se-așteapă, ca acolo,

    Să găsească numai glod,

    Și că, orice picătură,

    Piere, ca un gând nărod.

    Unitate nu există,

    Decât poate în final,

    Când sfârșitul e aproape,,

    Și se pierd… în lac… din mal.

    Omu-njură soarta crudă.

    Florile trăiesc un vis:

    Au speranțe pentru ”pruncii”

    Ce se nasc în bis, și bis…

  


  Ploi de Mai

  
    Plânge Cerul, când plâng norii;

    Plâng copacii, plâng și flori.

    Ploaia-absoarbe și lumina,

    Amânând plăpânzii zori.

    Lacrimi curg; un fulger roagă

    Cerul, să fie mai blând.

    Îi răspunde doar un tunet,

    Strecurat parcă prin gând.

    Lacrimi curg, ca stropi de viață;

    Ce-i prea mult, nu-i prea iubit.

    Geme-n bălți pământul moale,

    Săturat de-atât sorbit.

    Ropotul incită vraja

    Timpului stătut și bont.

    Iar s-a înmuiat o lume,

    Cu și fără orizont.

    Plouă-n ritmul delăsării,

    Săturate de cuvânt.

    În trăiri sensul se pierde,

    Cu-n final, de drag pământ.

    Liniștea se-ntinde... toarnă...

    Stă să stea? O, da! Ba nu!

    Într-un ropot lung, de turmă,

    Urăl-un câine: ”Marș! Te du!”...

  


  Poftă... de viață

  
    M-am visat odată,

    Moțăind ca om,

    Sub o pară-viață,

    Mălăiață-n pom.

  

  
    Casc gura în grabă,

    Și s-o prind aștept,

    Că eram, se pare,

    Nătăfleț deștept.

  

  
    Soarta, sau doar cioara,

    Altfel cred c-a vrut.

    A mâncat-o toată;

    Coada nu s-a rupt.

  

  
    M-am trezit, cu pofta,

    Scârțâind în gât.

    Voi mușca din viață?

    Oare când?...Și cât?

  


  Pofta-n ban

  
    Lumânări de stele,

    Vise stinse-n toi,

    Nori în joc de iele,

    Pomi de frunze goi.

    Viața se destramă.

    Timpu-i obosit.

    Chipuri puse-n ramă.

    Cer lung, plictisit.

    Nopțile-s amare;

    Zilele, la fel.

    Frigul n-are stare.

    Totu-i dat de El.

    Oamen-și înneacă

    Jalea iar în cânt.

    Beau, ca să le treacă,

    Dorul de Cel Sfânt.

    L-au chemat într-una;

    Nicicând n-a venit.

    Ei poartă cununa;

    Spinu-i ”omenit”.

    Nu în sens de milă,

    Ci de spin uman,

    Îmbibat cu-otrava,

    ”Poftelor în ban”.

  


  Povârnișul sorții

  
    Resturi de fanfare,

    Umbre de strigoi.

    Plata-i în mâncare;

    Goii, rămân goi.

    Povârnișul sorții,

    În ceață se pierde.

    Zarea-i prima stâncă.

    Fără prea mult verde.

    Urcă-ncet norodul,

    Care cam cum poate.

    Ghiftuit, prăpădul

    Îi mână din spate.

    Trag, cu mic, cu mare,

    La Viața ciufută;

    Din genunchi și coate,

    Pare mai urâtă.

    Foarte rar zâmbește;

    Are fața hâdă.

    ”Arde”-n legi și vorbă;

    Cu ”viii” nu-i blândă.

  

  
    Flamuri de oferte,

    Pe steiuri golașe.

    Se vând piei, de hamuri,

    Și gresii, de coase...

  


  Povestind, izvorul

  
    Pe o vale-ngustă, cortu--am așezat;

    firul mic de apă, susură ciudat.

    Vrea ceva să spună, în mal ”tremurând”;

    iau un pumn de apă și-l sărut, lung, blând.

    Sorb, cu ea odată, nu-n vorbe, idei;

    e-o poveste lungă, de ape, și zei.

  

  
    Un izvor, sub stâncă, pe un pat de flori,

    a văzut lumina, scăpată de nori.

    S-au iubit în taină; apă el, și ei;

    lăsa ploaia-n freamăt, pe stâncă, scântei.

    Picuri mici de rouă, zorii i-au vegheat.

    O rază de soare, în el s-a scăldat.

    Prea plăpând, ca zborul, să și-l ia în jos,

    tot urca pe stâncă, spre un prag mai ros.

    A ajuns acolo... și... s-a prăbușit;

    a țipat, dar nimeni, nu l-a auzit.

    Fire mici, ca sânge, pe rocă s-au scurs;

    o udau aiurea, neavând un curs.

    ”Înfierat” el plânge, singur, tulburat;

    nu-i plăcea oxidul; se dorea ”curat”.

    Pe pământ ajunge, printre pietre-ncet;

    n-a rămas pe stâncă; steiul e ascet.

    Ca o mamă bună, el, la piept, l-a luat,

    și-n căușul gliei, o șansă i-a dat.

    Strop cu strop, el, frații, pe rând și-a salvat,

    și-mpreună, viața, ”în piept” mic, au luat.

    Firul fin, făgașul, febril l-a săpat

    și, prelins, cu teamă, la drum a plecat.

    Brusc, nemărginirea, în lațuri l-a prins;

    a căzut în ”haos”, cu sufletul ”stins”.

    S-a izbit amarnic de ”tării”, pierdut;

    era numai lacrimi, care l-au durut.

    Gândul, brusc, la frații ce cădeau, l-a dus;

    i-a luat cu grijă; lângă el i-a pus.

    Se simțea mai bine; durerea trecea.

    ”Eu sunt și cascada?” ideea-i plăcea.

    Ezita să plece; se mai lăfăia

    în bazinul care, cu greu se lărgea.

    Vedea valea verde, cu ”valuri” de vis,

    și-o simțea, în suflet, ca pe-un foc nestins.

    Orizontul, tandru, spre ceruri prelins,

    îi șoptea: ”O, vin-o!”... Și-l dorea... atins.

    Instinctul de apă, la vale-l grăbea,

    dar iubea și norul, agățat de-o ”stea”.

    Unde să se ducă?... doar unde putea;

    în zadar, spre ceruri, unda-și întindea.

    Jos domnea tăcerea, ce greu o-ndura;

    era doar o pantă, da-l înfiora.

    Încă mic, cu suflul animat de dor,

    a făcut iar saltul... înspre zei... ca zbor.

    Unul după altul, praguri a trecut;

    mici ”umbre” de apă, pure s-au născut.

    Falii-aleatoare, a urmat supus.

    Părăsit de soare, a plâns la apus.

    Noaptea ne-ngrădită, l-a cuprins în ea.

    ”Freamătul de viață” a venit să bea.

    Intrigat oleacă, deși n-a durut,

    a simțit fiorul, viu, de ”început”.

    El era Izvorul Renașterii-n Tot,

    apa adulată de ”frunze” și ”bot”.

    ...

    Aventuri nebune, și sublime stări,

    Mi-a transmis, prin palmă, până-n fragezi zori.

    ...

    Din păcate, ”pana”-mi ”simte” și nu prea;

    Poate altădată... de-o învăț să bea...

  


  Pradă în nimicul insolit

  
    În tăcerea zămislită

    Nu știu cum, cu nu știu ce,

    Șade-o Pradă, urgisită,

    Să se-ntrebe: ”Dar de ce?”

    Gândurile, după moarte,

    Fără un real concret,

    Nu mai au valori de fapte,

    Și se sting, încet, discret.

    Flacăra trăirii-nvinsă,

    Ca o umbră-n umbră trece,

    Părăsind clepsidra spartă,

    Cu nisipul scurs și rece.

    Ce a fost, e-apoi ”dincolo”,

    Ca-ntr-un vis nemărginit,

    Ca o vagă amintire,

    Ce se pierde-n infinit.

    Din culori s-a scurs lumina

    Și, din ea, fotonii toți.

    Ca să faci, din nou, un soare,

    Fără ei, e cert, nu poți.

    Negrul dă nuanța vieții,

    Cum o fi, acolo, ea.

    Transformarea e deplină,

    Fără-a cere, sau ”a vrea”.

    Îndoiala-și pierde sensul,

    În Nimicul insolit,

    Care crește, și tot crește,

    Și e greu de ocolit.

  


  Praf de Veșnicie

  
    -”Amurg”-

  

  
    Din Clepsidra spartă,

    Viețile se scurg;

    Praf de Veșnicie,

    Într-un biet ”Amurg”.

    Timpu-și pierde sensul,

    Dezlipit de om.

    Floarea-i ofilită,

    Rătăcită-n pom.

    Umbrele sunt dese,

    Rupte de lumină.

    Un ecou răsună;

    Limba e străină,

    Zarea se-ngustează,

    Răstignită-n tină;

    În zadar încearcă,

    De Cer, să se țină.

    Ca nimic, Neantul,

    Gol, se furișează.

    Veșnicia-i tristă;

    La om, mai visează.

  


  Prag de iarnă

  
    Umbrele se-ascund în pâcla

    Începutului de iarnă.

    Ochii-ntrezăresc lumina,

    Rece, plumburie, ternă.

    Ceața străvezie lasă

    Zorii fără-un țel precis.

    Poate că și lor le pasă,

    C-alții, soarta, le-au decis.

    Oamenii se-ascund în case

    După-un fum ocrotitor.

    Frigul e pornit pe oase,

    Mai ales de muritor.

    Câinii și-au pierdut din pofta,

    De-a lătra aiurea-n sat.

    Freaqmătă doar stufu-n balta

    Moleșită-n malul-pat.

    Guguștiucul rar mai cântă,

    Pe consoartă supărat;

    Toată toamna-a fost în ”nuntă”;

    Peste tot, ea l-a cărat.

    Doar o bufniță, ”precară”

    În inteligența ei,

    Se-ntreabă de ce e pace,

    Și tăcere, printre ”zei”.

    Ea privește-așa umanii,

    Cei ce pot orice, oricând.

    Nu știe de bani-putere,

    Și de luptele din gând.

  


  Pre-stricatele i.a

  
    -pe merit de ban-

  

  
    Țața Frosa și-ncă

    Două copitate,

    Bârfeau, cu decență,

    Despre ”măritate”.

    Că una ”se-nvârte”

    Ziua, prin ”pre jur”,

    Iar la alta vine,

    Noaptea, câte-un ”fur”.

    Alta, cam ”ciufută”

    Modernă-i la ”ciuf”;

    A fost și plecată,

    Pe la nemți, la ”puf”.

    -Dar le știi, tu sor-o!

    Ce pot să mai zic?

    Când percep ce face,

    Chiar că-n coadă pic.

    -Iar vecina, țață,

    E ”stricată” rău;

    Bea și cu ciobanii,

    Să sece-un hârdău.

    -De cea ”îmbuibată”,

    Ce să mai vorbesc;

    Zic, cred, o duzină,

    Că, prin ea, ”trăiesc”.

    -Nu îi e rușine

    Nici de popă, tu;

    Îi aține calea,

    Și îi face ”muu”.

    -Dar de smiorcăita

    Cea fără de pată?

    Rar se-”ntinde”-n blană,

    Dar și-”o face lată”.

    -N-au nici cuviință,

    Bună, cum o fi,

    Fără calicie,

    Să posteasc-o zi.

    -Ce să spun de simțul

    Rău, ce le domnește.

    Se înfruptă-n pofte,

    Și sug tot, firește.

    -Ești ”școlită” sor-o!

    Prea le spui pro fund.

    Cum să fac eu ”pasul”,

    Fără să m-afund?

    -Fără? Aaa! Vezi bine,

    Nimic nu-i în van.

    Fă-l, cum ”se-cu-vine”,

    Pe ”merit de ban”.

    -Deci, eu, nu m-aș ”vinde”?

    Nu mă ”în-jos-esc”?

    -Cum să dai degeaba?

    ”Poftele plătesc”!

    -N-aș fi și ”stricată”?

    E-un cuvânt urât.

    -Se ”repară” iute;

    Pupă-”Aleșii”-n în rât!

  


  Prea mulți

  
    Prea mulți, cu mâinile pe piept,

    Se pierd pe-un drum necunoscut,

    Căci numai Unul s-a întors,

    Să spună demn, prin ce-a trecut.

  

  
    Prea repede, Îl uită mulți,

    Din cei ce merg pe sârma vieții,

    Și-n echilibrul „am-nu-am”,

    Dansează-n transă-n ritmul pieții.

  

  
    Prea des, se-aude glasul aspru, e,

    De clopot fără de simțire,

    Și, mult prea rar, la ”rugăciune,

    Ajunge-un ”licăr” de iubire.

  


  Pro-vorbe ”animălești”

  
    -Ia zii! Iepure ce face?

    Că se cam dădea ca Leu.

    -Păi, l-au prins cu Mâța-n traistă,

    Și-acum țipă: Ao-leuu!

    -Doar cu una? Stiu că-s multe;

    Se plângea, mai ieri, Blănel.

    -O să-l scoată-acum, firește,

    Țap ispășitor pe el.

    -Dac-a fost așa. Dar dacă,

    Vulpea-a fost cea ce-a furat?

    Că am auzit că, slugă,

    Ea l-a luat, nu de bărbat.

    -Nașul Urs îi ține trena.

    E ”mireasa” tuturor.

    Pleacă unul, vine altul.

    Iepure-i doar de decor.

    -Le cam știi prea bine vere.

    Ești pe listă, sau ai fost?

    -De când, Bou, m-am fript cu Vaca,

    Suflu și-n iaurt de prost.

    -Dar Măgarul? Se tot jură

    Că Vițelul nu-i al lui.

    -Să plătească, de nu poate

    Să-și mai țină ”pofta”-n cui!

    -L-a cam dat nevasta-afară.

    Măgărița e de soi.

    -Luna trece și ea ”zbiară”...

    Vin Cățeii câte doi.

    -Tu tot singur? Apa-n piuă

    O cam bați de multișor.

    -Mă mai dau la câte una,

    Dar mă ”plimbă”; nu-i ușor.

    -Cum îți zice? ”Plimbă ursul!”?

    Vinde-i blana la Pădure,

    Și-o să vezi, că pentru țoale,

    Poate multe să îndure.

    -Vrei să mint? Dar ști că asta

    În picioare e cam scurtă.

    -La borcanul plin cu miere,

    Urșii ling, nu se încurcă.

    -Știi, am preferat o Turmă

    S-o păzesc; nu o nevastă.

    -Prea vrei bici din cozi de câine.

    Chiar să scapi, vrei, de năpastă?

    -M-am trezit de dimineață,

    Că am vrut s-ajung departe...

    -Și-ai ajuns în groapa asta...

    -Am săpat-o pentru Moarte.

    -Nu te lua de Cea-ce-face

    Goluri printre noi mereu.

    -Am fost prost. Puteam, mai bine,

    Să pun lațuri; nu e greu.

    -Chiar tu crezi că se mănâncă

    Tot ce zboară prinprejur?

    -Mă gândesc la Libertate...

    Că mi-e dor să fac un tur.

    -Nu mă pun cu tine vere,

    Că ai mintea” odihnită”.

    -Poate prost ar spune alții,

    Căci e cam pieziș pornită.

  


  Probabil

  
    Undeva, probabil, ,căci nu știu prea bine,

    Cineva, probabil, cam la fel ca mine,

    Încerca, probabil, de pai să se țină,

    În vâltoarea Vieții, improbabil lină.

    Probabil că omul, a uitat de om,

    Căci, privind pădurea, tot uităm de pom,

    Ca și de-o cocioabă, când pășim în dom,

    Sau de apa pură, îmbibați de rom.

    Probabil că Viața-i ”boarfă”, cum zic mulți,

    Învățați cu ”pofta”, sau numai ”desculți”,

    Educați cu japca, s-ajungă inculți,

    După cum l-e vorba, de vrei s-o asculți.

    Probabil că Soarta-i plânge pe Tâmpiți,

    Ajutându-i parcă, doar pe cei ”dospiți”,

    Umflăței, în slujbă, binișor proptiți,

    Și, în furtișaguri, tâlhărei vestiți.

    Probabil că lumea-i întoarsă pe dos,

    Cu gura căscată, căutând pe jos,

    O urmă de carne, pe vremelnic os,

    Sătulă de slujul, pentru zahăr tos.

  


  Pui de nori

  
    Ziua își arată fața

    Purpurie-n fragezi zori.

    Cerul, odihnit în noapte,

    Se întinde după nori.

    Pufuleții, plini de viață,

    Fug de raze străvezii,

    Ce încearcă să îi prindă,

    Până nu fac nerozii.

    Pe azuru-ntins, ca marea,

    Ei, prin forme, spun povești,

    Pe care, doar cu privirea,

    Poți, oricând, să le trăiești.

    Vântul, ca regizor, poartă

    Clar, răspunderea la tot,

    Chiar când nărăvași-ncearcă

    Râzgâiați, să ”facă bot”.

    Totul e mișcare pură,

    Fără linii, unghi, sau cruci

    Și, în curbe de fecioară,

    Te provoacă, sus, să urci.

    Candizi, sunt dispuși să facă,

    Tot ce vrei, în mintea ta,

    Când, cu ochii, lor, noi forme,

    Tu le ceri, nimic a da.

    Voluptoși, se iau în brațe,

    Și se-ntind în pofta lor,

    De îți vine, chiar a crede,

    Că o fac cu drag, și dor.

    Răzvrătit, vezi câte unul,

    Ce-o zbughește-n senin cer,

    Și se ”stinge”-n depărtare,

    Ca și visele ce pier.

  


  Pură senzualitate

  
    -fără ”cuc”-

  

  
    Liniștea, în voal subțire,

    Se-așternuse-n prag de seară.

    Lacul, răsfățat de-o boare,

    Fremăta ca o fecioară.

    Stuful, tremurând, de poftă,

    Gâdilat de val sub burtă,

    Încerca ”pasul” să-l țină,

    Dar avea, tija, cam scurtă.

    Valsul incita și malul,

    Ce, cu firea, se pierdea

    Și ceda, ceda într-una,

    Din ”picioare” când cădea.

    Salcia, ursuză-n vorbă,

    Ca bătrâna fără dinți,

    Le plângea de milă celor

    Ce păreau ieșiți din minți.

    O broscuță, aiurită,

    Și ca faptă și ca gând,

    Insista, bătând din labe,

    Că vrea și ea-n primul rând.

    Plescăitul fin, o barză

    Rătăcită de prin zori,

    A atras-o, ca o șoaptă,

    De femeie-ntibsă-n flori.

    S-a uitat cam lung, dar pacea

    Înseratului abis,

    A cuprins-o, și-a iertat-o...

    ”Distractivă-i”, cred c-a zis.

  

  
    Ce-a urmat? A venit Vântul;

    Valuri călărite-n șir,

    Când de unul, când de altul,

    Ca-n u/o/rgie, nu mă mir.

    Lacul, mulțumit că simte

    Și-altceva, la sân, plăcut,

    S-a întins, supus, cu raza

    Des răsfrântă-n vals tăcut.

    Numai eu, ”bătând” doar malul,

    Singur-singurel, năuc,

    Îmi tot spun, că ”senzualul”,

    Nu- doar dragostea cu ”cuc”.

  


  Rădăcini crescute-n Cer

  
    -calea dorului-

  

  
    Geru-a spulberat frunzișul,

    Cu voința lui de fier.

    Goi, copacii par, pe seară,

    Rădăcini crescute-n Cer.

    Iarna nu e prea departe,

    Cu-al ei giulgiu argintat.

    Orizontul șovăielnic,

    De nori tulburi e pătat.

    Fulgerări stinghere-ncearcă,

    Viu, apusul să îl țină;

    Roșul sângeriu tot urcă,

    Negrul se întinde-n tină.

    Vine ”noaptea” pentru viața

    Ce-n culoare s-a scăldat.

    Vânturi reci, cu geruri aspre,

    Vin, în hoarde, la prădat.

    Cu tristețea-ndoliată,

    De ce văd și simt în jur,

    Ridic ochii-n caldă milă,

    Spre azuru-ngust, dar pur.

    E și el constrâns să piară,

    Ca speranța omului,

    De-a ajunge, la iubire,

    Doar pe calea dorului...

  


  Recunoștință

  
    Când lumea-ți mulțumește,

    E pentru că mai ”ai”;

    Îți sunt loiali, firește,

    Cât încă poți să ”dai”.

    Dar vine-o zi în care,

    Te scuzi că nu mai poți.

    Chiorâș se uită oare?

    Și coate-și dau, mai toți?

    De-i vezi, nu-ți vine-a crede;

    E greu și să-i auzi.

    În față ți-o spun”verde”;

    Ce bine e de surzi.

    Uimirea te doboară;

    Ei sunt chiar cei de ieri?

    Cât poate-un ”gest” să doară;

    Ce poți, la ”goi” să ceri?

    Ce tristă-i ”deșteptarea”;

    Îi vezi așa cum sunt.

    Te ”paște”, cert, ”uitarea”.

    Cu un dispreț pur, crunt.

    S-a ”rupt” ceva în tine;

    Credeai, ca prostu-n om.

    Prieteni ai la bine;

    La rău, doar câini, și pom.

    Cam asta-ar fi morala,

    De fabulă ar fi,

    Dar e ”curată”- viață,

    ”Murdară”-n astă zi.

  


  Regina nopții

  
    -Roxana-

  

  
    Undeva, există-n lume,

    O făptură ca de vis.

    -Vino-n viață, nu te teme!

    E doar una, nu-i cu ”bis”!

    Timpul a făcut, splendoarea

    Să renască din ”boboc”.

    Răii i-au sorbit savoarea

    Înainte de soroc.

    S-a ”deschis”, ”Regină-a nopții”,

    Floare-a patimii plăcute,

    Cu petale albe-n șoapte,

    Calde-n sărutări tăcute.

    Cupe mici, cu elixirul

    Dragostei neîntinate,

    Răscolesc simțu-n delirul

    Sânilor ”sorbiți” în parte.

    În vârtejul pasiunii,

    Trupul freamătă de dor.

    Se deschide-n alintare,

    Și-n extaz ajunge-n nor.

    În lumina blândă-a Lunii,

    Singură, la fel ca ea,

    Joac-un rol pe scena lumii,

    Ca o divă, ca o stea.

    O Crăiasă-n mreaja falei,

    Ce se-oferă tuturor,

    Pe o pagină-n revistă,

    Prin ”accesul” ochilor.

    Viața arde ”răsuflarea”,

    Și ca suflet și ca sens,

    Se deschide-n flăcări floarea;

    Roiu-n jurul ei e dens.

    Eu rămân cu amintirea

    Unor zbateri cu-n rost vag.

    Îndoiala mi-a menirea,

    Cu cortina ca un prag.

    Faldurii ce cad ridică

    Noi sclipiri în ochii vii.

    Gongul bate fără frică:

    Început, final... nu știi.

    Am găsit petale fine,

    Puse-n file, la presat,

    Ca să fie admirate,

    De femeie, sau bărbat.

    Mă-ntrebam cum e mai bine,

    Și răspunsuri nu găseam.

    Nopțile, cu ore pline

    Le uram?... sau le doream?...

  

  
    (Pt. Roxana, un omagiu, un reproș, un sentiment, din partea lui O).

  


  Remușcarea Țării

  
    Am avut un brad în curte;

    L-am tăiat și pus pe foc.

    Umbră nu mai am acuma;

    Doar, ”sub soare”, mai mult loc.

    Mierla a plecat la cucul

    Rătăcit în ”depărtări”;

    Trilul ei a căzut pradă,

    Unei false bunăstări.

    Aeru-nbâcsit de vorbe,

    Despre mâine, ca trecut,

    Îmi sufocă conștiința,

    Ca un rău, bine făcut.

    Am avut stejari în curte,

    Și poiene-n munții dragi.

    ”Bat” acum, coclauri sterpe;

    Culeg pietre-n loc de fragi.

    Sunt o Țară-ndurerată;

    Mulți, la colțuri, mă pândesc.

    Vor să-mi smulg, din rădăcină,

    Chiar și neamul ce-l iubesc.

  


  Revelion 2000

  
    -muncitorii din Germania-

  

  
    Plâng paharele...

    Singure...

    În fața unor oameni...

    Singuri.

    Masa zace,

    Răstignită,

    Pe covorul îmbătrânit,

    De pașii însingurați.

    Un casetofon geme,

    În șoaptă...

    Pocnete seci se întețesc.

    Printre ele răzbate

    O melodie:

    ...”dorul negru când mă prinde,

    Rup cămașa de pe mine”...

  


  Rostul

  
    Timpul și-a ieșit din fire,

    Tot văzându-se târât.

    E împopoțonat ca mire,

    Și, cu Clipa-n ceas, vârât.

    Viața, târfă ”aleatoare”,

    Se preface că-i cu toți;

    Cu cei mulți nu-i răbdătoare,

    Da-i preferă, cert, pe hoți.

    Ca urmare, nici din Ceruri,

    Nu mai cad minuni pe ”jos”.

    Cei aleși se mint, în foruri,

    Că-s umani, ”cinstiți” prin dos.

    Cei sărmani nu le văd rostul,

    Celor ce tot țipă-n cor,

    Că sunt una, că sunt alta,

    ”Puși” să-și facă rostul lor.

    Au și ei însă o șansă:

    Să învețe ”a grăi”,

    Și, cu vorba răspicată,

    Să conjuge ”a trăi”...

  

  
    Eu să trăiesc!

    Tu să trăiești!...

    Și nu: -

    ”Tu să trăiești?!”...

  


  Rușinat, slăvitul

  
    Sus pe Cer, Noaptea își pierde

    Sensul de fi, prin zori.

    Flăcării tulburi se înfruntă

    Peste plumburiii nori.

    Pacea pare răvășită

    De mișcări haotice.

    Chiar nimic nu mai păstrează

    Amintiri statornice.

    Umbrele își plimbă viața,

    Dac-o au, la pas, și pier.

    Formele își schimbă fața;

    Timp nu au, și nici nu cer.

    Mici culori, în van încearcă

    Să se prindă de ceva.

    Soarele-i departe încă,

    Adormit pe undeva.

    Doar o rază deșucheată,

    Sus, pe-un nor rămas prostit,

    Se strecoară, rușinată,

    Din al Nopți-alcov vestit.

    Ce se zice că se face,

    Sunt povești spuse de vânt;

    Oricum, Soarele dispare.

    Nimeni nu-l mai crede sfânt.

    Bârfa rea își schimbă ”mersul”,

    La elogii adaptată,

    Când el, falnic se arată,

    Pur, curat, fără vre-o ”pată”.

    Cam tardiv cu Răsăritul,

    Rușinat, se ”dă lovit”,

    Dup-o noapte-nfierbântată...

    Culmea e... că-i și slăvit...

  


  Sărăcie în speranțe

  
    -paușalul-

  

  
    Cu stupoarea-ntipărită

    Pe obrazul ce pălește,

    O bătrână, o factură

    De lumină, lung citește.

    N-are bec, o lumânare,

    Loc îi ține, de mai an.

    Frigideru-i scos din priză;

    Prea hapsân era la ban.

    Nu-nțelege ce înseamnă

    ”Paușalu”-n negru scris.

    Ce-n lumina legii pare,

    Fioros, de nedescris.

    N-are bani ca să plătească;

    Doar cu viața, zi de zi.

    Sărăcia în speranțe,

    Se-adâncește, fără-a fi.

    Ca și ea, trăiesc și alții,

    Fără teama de mormânt.

    Suferința lor se curmă,

    De nu-n Cer, cert în pământ.

  


  Scatiul

  
    Ceru-și pierde demnitatea

    Într-un plumburiu-lăptos.

    Câmpu-abia arat și-arată

    Negrul-pământiu, ”bățos”.

    Răsuflarea lui se-nalță,

    Ca o rugă fără glas.

    Aburi fini plutesc în vrie,

    În al dimineții ceas.

    Fără umbre, plopii ”zboară”

    Într-un lung de drum pustiu.

    Frunzele își pierd culoarea,

    Și, trist, piuie-un scatiu.

    Singur, rătăcit în zboru-i,

    E atins de suferință;

    Și-a pierdut recent părinții,

    Răpiți, liberi, de o ”ființă”.

    Crengile, ca gratii ude,

    Îl ascund, dar nu prea mult.

    Glasul, viața îi trădează...

    Fără voie, îl ascult.

    Mă ”trezesc” că eu sunt ăla,

    Și că visul nu-i în vis;

    Viața însă-i o pisică...

    Vin-o Viață! Hai! Pis-pis!...

  


  Se gândesc

  
    Ceru-n glie s-a prelins,

    Peste-un câmp în verde.

    Orizontul s-a extins

    Și în nori se pierde.

  

  
    Un ”ceva” e-acolo sus,

    Pentru cel ce crede.

    Altul, jos, pe scump pământ,

    Viața-n ”roz” își vede.

  

  
    Viitorul s-a ”răcit”,

    În om, ca speranță.

    Se gândesc, prea mulți, la ”Cea

    Ce nu ia vacanță”.

  


  Sensuri

  
    Pete de lumină,

    Pete de idei.

    Într-un sens, tăcerea

    E doar pentru miei.

    Zvârcoliri de pofte,

    În sensuri ciudate.

    Dreptăți cu noianul,

    Dar, de legi, curbate.

    Zări închise-n mila

    Fiarelor din porți.

    Odihnă vândută,

    Luată de la morți.

    Libertăți depline,

    În sensul de-”a lua”.

    Șanse de mai bine,

    Nu în sens de-”a da”.

    Oameni de ”duzină”,

    ”Implantați” în post.

    Sensurile-s clare:

    Să-și facă un rost.

    Viața, ca și apa,

    Curge natural;

    Are și ea ”sensuri”,

    Dar, multe-n aval.

  

  
    Ne-o vărsa, grămadă,

    Într-o ”mare lină”;

    Sens final de: ”Gata!”

    Odihnă deplină.

  


  Și pomii plâng, nu-i așa?

  
    Rășina plânge

    pe trunchiul ciuntit.

    Un om l-a lovit;

    din suflet, icnit.

  

  
    Îl văd în apus,

    Cu vârful căzut,

    Spre Cerul pierdut.

    Crăciun?

    L-a durut?!...

  


  Silvia

  
    Dulce ca izvorul,

    Ce îl sorbi cu foc,

    După lungi eforturi,

    Căutând un loc,

    Să-ți așterni povara

    Zilelor pustii,

    Și să sorbi favoarea

    Nopților târzii,

    Simplă ca splendoarea

    Codrilor de brazi,

    Ce te-îmbie-n taină,

    În genunchi să cazi,

    Să strivești în cetini,

    Umeri de tăceri,

    Alungați de soare,

    În aride veri,

    Liniștită-n faptă,

    Ca cerul senin,

    Ce te înfioară,

    Cu sublim venin,

    E zarea spre care,

    Tinzi fără a ști,

    În nemărginirea

    Dreptului de-a fi...

  


  Simplu trecător

  
    Cât aș vrea să pot, și visul,

    Să îl controlez puțin,

    Să rămân unde îmi place,

    Sau să plec, nu să m-abțin.

  

  
    Moartea, Viața o desparte

    De o altă față-a ei,

    Căci Trăirea nu-i doar una,

    Când, s-o ai pe veci, chiar vrei.

    Nopțile în vis sunt albe,

    Și sfârșesc în plină zi.

    Chiar renaști, din întâmplare,

    Fără-a fi, ce vrei să fi.

    Un străin îți joacă rolul,

    Chinuindu-se stângaci;

    Vrei să-i suflii, să-i dai ”vorba”,

    Dar nu poți nimic să faci.

    Locurile sunt alese

    La-ntâmplare-n timp fictiv.

    Pleci pe-o urmă, pe-altă cale,

    Și o pierzi, fără motiv.

    Te întreb,i ce cauți oare,

    În spațiul aleator.

    Nu mai știi ce-ai fost odată;

    Ești un simplu trecător.

    Ce-ți rămâne? Mai nimica:

    Amintiri de nu știi ce.

    Speriat, tresari în visul

    Ce te plimbă-n orișice.

    Liniștea, întortocheată,

    Se prelinge-n sens cernit,

    Ca o ploaie fără noimă,

    Dintr-un foc uscat, mocnit.

    Pași-ți zdruncină tăcerea,

    Ce ți-si pus-o-n cap, abil,

    Plescăind în viața-ngustă,

    Strecurată-n Timp debil.

    Îți măsori singurătatea,

    Presărând poze pe jos;

    Unele-s îngălbenite,

    De-un trecut adânc și ros.

  

  
    Te ridici în două râne;

    Una, nu îți e de-ajuns.

    Adormise-și prea devreme,

    De trăiri, profund pătruns.

    Ochii îi deschizi și vede,

    Viața, uța, în hamac,

    Un pustiu ca ”altădată”,

    Când uitai visul, ”buimac”.

    Tragi concluzii fără grabă,

    Căci nu ai de ce, din ce.

    Vrei nu vrei, cinstea te-ndeamnă

    Să te-ntrebi:

    -Trăiesc? De ce?...

  


  Sinuciderea discretă

  
    Cei din jur vorbesc cuvinte;

    În idei se-mpleticesc.

    Pâcla bântuie prin minte;

    Amitntiri se rătăcesc.

    Ochi-și caută menirea,

    Increduli că văd corect.

    Par și ei pierduți cu firea;

    Doar trăirea-i în direct.

    Totu-n jur se-mpotmolește,

    Într-un fel ciudat, cumva.

    Zaru-n zboru-i se-nvârtește;

    Cade soarta pe ceva.

    Cel ”ieșit” ridică mâna

    Și primește-un ban-simbol.

    Zgârâie un nume pana;

    Are, pentru ”drum”, obol.

    Despărțirea e aproape

    Ca de-un alt necunoscut.

    Ce nu e, nici n-o să doară,

    Într-un viitor-trecut.

    Liniștea, ce înfioară,

    Sfârtecată-i de-un oftat.

    La vecini atârn-o sfoară...

    Cu un capăt retezat...

  


  Solul

  
    M-a oprit Nebunul,

    Adâncit în sine,

    Să mă-ntrebe, sincer,

    Ce mai e cu mine.

    M-am mirat că-i pasă

    Și de un alt ”el”,

    Că-i ”băga în oală”,

    Cam pe toți, la fel.

    Vorbea multe ”vrute”,

    Și ”ne-vrute”-n șir,

    Cu-o idee-ascunsă,

    Doar ca să mă mir.

    Mi-arătat o creangă,

    Căzută din pom,

    Și-a-ntrebat, cu milă:

    -Vie-i, ca un om?

    A luat-o în mână,

    Ca pe-un lucru sfânt,

    Și-i cânta, s-adoarmă,

    Vechiul mamei cânt.

    M-am uitat spre Ceruri;

    Parcă picura.

    Pe Pământ, Lumina,

    Greu se strecura.

    M-a lăsat, cu ochii

    Adânciți în gol.

    El recunoscuse

    Al Naturii sol...

  


  Știu degeaba

  
    Dragii mei, dar dați-mi voie,

    Să vă zic, ce nu prea știu,

    Căci, cum spune tot poporul,

    ”Ce conteză, cât ești viu?”

    Munca n-a ucis pe nimeni;

    Lenea, nici atâta, știu.

    Dracul nu-i atât de negru,

    De-l accepți, fără vre-un: ”Ptiu!...”

    Ce mai cred că știu, degeaba,

    Și-asta cu-ndoielnic gând,

    E că, bună-starea-n viață,

    Nu se face, stând în rând.

    Tot așa, și Calea Dreaptă,

    Către El, e ocolită,

    Ca și șansa ca, prin ”sete”,

    Să ai, foamea, poptolită.

    Nu îmi luați, în rău, un nume,

    Că vă spun ce nu gândesc,

    Căci, deși nebun, eu, totuși,

    Chiar și ”prost”, vreau să trăiesc.

  


  Străina Pace

  
    Din noaptea căpătâilor de zare,

    Cu pași ușori, neinspirați de foc,

    Se-apropie, sau mi se pare,

    Străina Pace a acestui loc.

    Neliniștile crude, curgătoare,

    Întinse-n tina traiului de-o zi,

    Fac Clipele, ades rătăcitoare,

    Să se întrebe, cine-or fi.

    Cu ele, Timpul și-a-ncropit povestea,

    Eternului trecut nemilostiv,

    Lăsând să se-ntrevadă vestea,

    Că-n Neființă-i, poate, permisiv.

    În Veșnicie, vede el schimbarea

    La începutul vechi, neprimitor,

    Când, pradă nopților, tăcerea,

    Se va-ncrusta în Haos răbdător.

    Atunci va dispărea-n Neant și Zarea,

    Ce ține ochiul înrobit, captiv,

    Și se va re-ntregi, în van, și starea

    De-a fi, ce-o fi, în veci, fără motiv.

  


  Stupoarea

  
    Pe Pământ umblă Stupoarea,

    Cu o mină pur umană.

    Cerul a-nceput, deodată,

    ”Foc și pară” ca să cearnă.

    Sunt blesteme-ncătușate,

    Impregnate de păcat,

    Ce se scurg peste trăirea

    Omului, de tot, stricat.

    ”Relele”, în cârdășie,

    Cu temutele nevoi,

    Dându-și cinstea pe sub mână,

    Cer, trufașe, drepturi noi.

    Conștiente de ”micimea”

    Sfinților plăpânzi, uitați,

    Fac, prin faptele curente,

    Oameni, nu umani, ”pătați”.

    Cerul a greșit, cu Mila

    Arătată pentru toți,

    Ridicând, în ”slava” țării,

    Cu Stupoare, prea mulți hoți .

  


  Sub cer senin

  
    Mici clepsidre sparg tiparul

    Anului de neguri plin,

    Și-ntr-un zvâcnet de nădejde,

    Rugă-nalță-n cer senin.

    Mii de frunze-ngălbenite,

    Nu de ură, ci de chin,

    Se aștern, covor de jale,

    Tot sub cerul cel senin.

    Crengi uscate de uitare,

    Sfârtecate de suspin,

    Trag spre glie-ncrâncenate,

    Tot sperând, spre cer senin.

    Rădăcinile se vaită,

    Îngrozite de-un vecin,

    Ce-a-ndrăznit și el odată

    Să iubeasc-un cer senin.

    Singur, prăbușit sărmanul,

    De un vânt hain, străin,

    Se sufocă-n toamna rece,

    Chiar de e un cer senin.

    Smulși din viață de o soartă

    Implacabilă-n destin,

    Dragi părinți se pierd de fiii

    Rătăciți... sub cer senin?...

  


  Tablou în alb și negru

  
    Codrul și-a pierdut culoarea;

    Focuri, în cenușă mor.

    Vântul fluieră a jale;

    De frunziș, cred că-i e dor.

    Valea și-a pierdut splendoarea;

    Poartă giulgiu cenușiu.

    Plânge un izvor sub stâncă,

    Trist, trecutul străveziu.

    Pantele-s pictate-n cioturi;

    Colorate-s cu cărbune.

    E-un tablou în alb și negru;

    Rar, e-n roșu, vre-un tăciune.

    Vânăt de mânie-i cerul;

    Fumul dens la ”tulburat”.

    A rămas, ca și ”umanii”,

    Repetent la colorat.

  


  Tăceri profunde

  
    Tăceri profunde ne-nconjoară

    Și ne ascund de ochii vieții;

    Ca hoții-n suflet se strecoară,

    Văzute ”strâmb”, prin pâcla ceții.

  

  
    Hrănite doar cu suferințe,

    Se cred stăpâne absolute,

    Și ard pe cetina uitării,

    Doruri trecute, acum oculte.

  

  
    Arar, când vuietul iubirii,

    Le zdruncină, în lungi suspine,

    Mai credem iar, ca sinceri fraieri,

    În viața cu ”plăceri canine”...

  


  Țapul

  
    Dup-o zi de flendureală,

    Clar bătut de soare-n cap,

    Boby ns-a întors, pe seară,

    Cu-n amic, un falnic Țap.

    -Mă acuzi că dorm pe mine

    Și că, noaptea, nu păzesc,

    Sau că latru des, aiurea,

    De cu zori, și te trezesc.

    Recunosc că ai dreptate,

    Dar mă doare undeva

    Și, pe drept, atunci se cade,

    Să răspundă cineva.

    Am muncit vre-o patru ore,

    Să strâng turma la cioban,

    Ca să ți-l prezint și ție,

    Fără să primesc vre-un ban.

    M-am documentat, vezi bine,

    Pe la birt, ciulind urechi,

    Și pe la vre-o două case,

    Unde stau oameni perechi.

    Am fost chiar la primărie,

    Și la poli-circă-n zori,

    Când se just-ifica averea,

    Și copiii mici, din flori.

    N-am pierdut timpul aiurea,

    Cum greșit, tu strâmb gândești,

    Căci, am prins din zbor, cu mintea,

    Idei clar de nefirești.

    Am aflat, la voi există

    Calea unic-laterală,

    De-a ieși ”basma curată”,

    Din ceva ce faci pe oală.

    Uite-l vezi!? Nu e minciună;

    E real și mișcător.

    El va fi, de azi încolo,

    Țapul meu ispășitor.

  


  Târzie toamnă

  
    Ruguri s-au aprins în noapte;

    Plâng mestecenii-n culoare.

    Vântul fluieră a jale;

    Frunze mici, nu știu să zboare.

    Multe și-au găsit sfârșitul

    În căderi, nevinovate.

    Altele-au plutit, în vraja

    Viselor necugetate.

    Câteva, încă mai speră,

    Agățate într-o floare;

    Ea-i perenă și, deci știe...

    Gândul că le ”pierde”-o doare.

    E o crizantemă simplă,

    ”Încleștată” de Pământ.

    Pusă e, de om, acolo,

    Să ”vegheze” un mormânt.

    Cerga nu-i pictată-n negrul

    Neființei, sau al urii,

    Nici în albul ”kamikaze”,

    Ci în ”sângele naturii”.

    E al lor, în spasmul vieții,

    Un apus, pictat pe jos,

    Într-un foșnet de ”Adio!”,

    Pe un colț de cruce, ros.

    Din păcate, nici acolo,

    Liniștea nu își găsesc.

    Vaietul se piere-n vaiet,

    Pașii trec, nu se opresc.

  


  Timp-uitare

  
    Timpul se scurge, spre nemulțumirea multora. Sunt tot mai rari cei ce-l iubesc și, de regulă, aceștia sunt cei ce vor să scape de el, definitiv.

    Este trist, dar adevărat, că suntem sclavii lui preferați, căci, fără noi, nu ar fi deplin, nu ar avea nici trecut, nici viitor, ci doar prezent.

    Un prezent implacabil, incapabil și... atât, fără sens, fără dureri și fără ”costuri” suplimentare, sentimentale, sau de altă natură nenaturală.

    Este un Timp-uitare insuficient de îndelungat, oricând ne e bine, incredibil de lung, când suferim, și inexistent, când trecem ”pragul” spre ”niciundele” Veciei.

    Prin el, simțim fiecare idee retrasă din conștiință, căci el, în viața noastră, nu se revarsă, și nu se măsoară în clipe, ci în realizări personale.

    Avid de amintiri, mai ales dureroase, lăsate să plutească într-un haos perpetuu, sfidează uitarea, sora sa geamănă, cea care trăiește, și moare, odată cu el.

    Transformarea și finalitatea este apanajul lui, ca și fapta omului, ce-l lasă însă rece, ca o entitate insensibilă la frumos, bine, sau rău, având ca țel doar reconstituirea ”Nimicului primordial”.

    Blestemat ades de noi, răsfățat mai rar decât credem, în neștiința noastră nu-l vrem, sau vedem aliat, ci mai degrabă dușman, ce grăbește viitorul, cu trecutul, în dauna prezentului.

    Pierdut în propria-i uitare, cu care e totuna, nu nutrește speranțe efemere, ca omul în neputința lui de a cunoaște, și accepta, esența unică a existenței, uneori ca viață, până la distrugerea finală a materiei...

    În Clipa când dispare ultima-i clipă... și uitarea.

  


  Tontolici și ”vorbăria”

  
    -ai...ai!-

  

  
    Mi-am pierdut timpul cu Toto,

    Să-l învăț să ”placă”;

    Mârâia la ”lumea fină”,

    Și lătra la ”vacă”.

    -Colți-s buni de ros un os,

    Nu să-i scoți la ”fețe

    Strălucite”, prin averi,

    Ce nu-s toate hoațe.

    -Unele...dar, restul au

    Ceva ”calitate”?

    Căci, ce știu, cinstit nu poți

    S-aduni ”cantitate”.

    -Ești pervers și în gândire,

    Nu numai în fapte.

    Ei ”probează”, prin câștig,

    Că nu-s ”papă-lapte”.

    -Deci, respectu-i cu-venit,

    Meritat adică,

    Pentru cei ce îndrăznesc

    Să ia, ce nu ”pică”?

    -Cam așa, și nu prea-prea...

    Ce mă- fac cu tine?

    Dar, ceva-ceva o fi,

    Căci prea o duc bine.

    -Ești ambiguu rău de tot:

    Vrei să avut... n-ai vrere.

    Când poftești la câte-un os,

    Poți să-l ”iei”... sau cere.

    -Cu cer-șitul nu mă-mpac;

    Mila e pe ducă.

    Iar de luat, ia cam mereu,

    Cine, ce apucă.

    -Nu ajungi, sau n-ai cu ce?

    Mâini ai, doar nu labe.

    Dacă nu le ”înrolezi”,

    ”Forțele” ți-s slabe.

    -Bravo, văd c-ai priceput

    Ce-i cu ”lumea bună”!

    N-o mai mârâi, nu-i așa?

    Poți lătra la Lună!

    -Și cu ”vaca”, ce să fac?

    Mă ”calcă pe coadă”,

    Fâlfâindu-și țâțele,

    Lumea ca s-o vadă.

    -E și ea, așa cum e;

    Suge cine poate.

    Ce să-ți fac, că ești ”colțos”?

    Fi ”mieros”, și-ai lapte!

    -Vrei să nu mă ”dau”, ”la” ei,

    ”Cu”, s-o poți tu face?

    Bine, latru la comenzi,

    Dare te costă... Pace?!...

  

  
    Și așa m-a ”dus” potaia

    ”Vorbărind”; știa de ”os”.

    Îl păstram de ”zile negre”,

    Ca să am ceva de ros.

  


  Tot uman, nu-i așa? i.a

  
    -”bătând” puntea vieții-

  

  
    Morfolind ideea,

    Cu-o privire ”scurtă”,

    Se ascunde-n faptă;

    După ce: o ”burtă”.

    Mintea, cam precară,

    Lăfăită-n gol,

    Vinde conștiința;

    Cere mult? Un pol.

    Prinse în ”micimea”

    Sufletului fad,

    Scoate sentimente;

    Se-mbrâncesc, și cad.

    Bruma de credință,

    Cu pofte-mbâcsită,

    Și-a pierdut ”candoarea”;

    Da-i, discret, dosită.

    Scofâlcit de setea

    De a-și umple ”sacul”,

    ”Bate” puntea vieții,

    Înfrățit cu Dracul.

  


  Trăiri în ”depărtare”

  
    Orele, în ”depărtare”,

    Par mai lungi ca orișicând.

    Viața nu mai pare vie,

    Și-i trăită, mult, în gând.

    Gesturi ”mari”, par ne-nsemnate;

    Rostu-și pierd, sau nu îl au.

    ”Timpurile”-ncețoșate,

    Clipe lungi, tot iau, nu dau.

    Râsul e o amintire,

    Îndoielnică, de fapt.

    Zâmbetul, parcă cu vină,

    Se roagă, de-a fi iertat.

    Trupuri stinse, fără vlagă,

    Mișună în sens restrâns.

    Se întinde, ca o plagă,

    Doar tăcerea, fără plâns.

    Din cuvinte, curge teama

    De-a dori ceva mai mult.

    Cu trăirea se împacă;

    Visele s-au stins demult.

    Anii trec, soția-acasă,

    Are-o droaie de copii;

    Câte unul mai întreabă:

    -Câți ai tăi, sincer, or fi?

    Glume sunt, dar, ”nesărate”,

    În necaz se ”înăcresc”.

    Au o calitate însă:

    Mai arată că trăiesc.

  


  ”Trăiri”

  
    -hrănind scumpul pământ-

  

  
    Participanți la viață,

    Sau simplii trecători?...

    Decizia privește

    Și prăzi, și prădători.

    Tot nesătui de viață,

    Sau îmbuibați de ea?...

    Nocivă e nebuna,

    Când face doar ce vrea.

    Cu ea în piepturi luată,

    Sau numai resemnați?...

    Se târâie umanii,

    Sau sar, ca și turbați.

  

  
    Tardivă e trăirea

    La mulți prea-doritori,

    Ce risipesc prezentul,

    Ca pur-căutători,

    Răsfrânte-n cioburi sparte

    De-oglinzi de viitor,

    Speranțe schilodite,

    Fac parte din decor.

    Ca pleava, spulberate,

    De oameni, nu de vânt,

    Se risipesc morminte,

    Hrănind scumpul pământ.

  


  ”Trudnic” de rând

  
    -ultima rugă-

  

  
    Soarta nu l-a ajutat,

    Niciodată-n viață.

    Ceru-a plâns, cu multe ploi,

    Preschimbat la față.

    Lacrimi ”scurte” au vărsat,

    Pentru el, vecinii,

    Cam atât, cât au lătrat,

    Probabil și câinii.

    El a fost ”trudnic” de rând,

    Muncitor cu ziua,

    Cu Norocul cam ciufut:

    Se juca de-a piua.

    Uite-l e, și uite-l nu-i!

    Se ascunde bine.

    Îi lăsa, în schimb, cu vânt,

    Buzunare pline.

    N-a avut nimic al lui;

    Poate sărăcia.

    Domnul, poate-n mila Lui,

    I-o fi dat Vecia.

    Groapă, unul i-a ”scurmat”,

    Neplătită, mică.

    L-a cinstit altul la mat,

    Cârciuma ”peltică”.

    Cum a fost, așa s-a dus:

    Nebăgat în seamă.

    Doar când a tunat de sus,

    S-au privit, cu teamă.

    -Ce-a fost asta?-au întrebat

    Sătenii cu frică.

    -Cerul e senin, curat...

    -O rugă nu strică...

  


  Uite-l, nu-i!

  
    Pus sub semnul întrebării,

    Timpu-ți dă cu ”Tac” în cap;

    ”Ticu”-i o meteahnă veche;

    Caută mereu un ”țap”.

    Nu-i de vină el, săracul,

    Că nu stă unde îl pui,

    Și că nu e, cum se-aude,

    Chiar nimic de capul lui.

    Vrea să ispășească altul

    Graba lui de instabil,

    Cu un caracter... vai Doamne,

    Și esență de labil.

    Nici nu poți să spui: ”A, uite-l!”,

    C-ai rămas cu vorba-n ”Pas!”

    Clipa a trecut și, alta,

    Îți râde, cu poftă-n nas.

    ”Uite-l, nu-i!” ar fi mai bine,

    Să îi zicem, demni, cinstit,

    Și să nu îi facem axă,

    Lâng-un Spațiu ”pervers/tit”;

    S-a ”întins” pe plan și-”naltul”

    L-a” înfipt” pe cruce-n sus,

    Iar apoi, infam, cu Timpul,

    De un Cosmos ”nou”, au ”pus”...

  


  Ultimul ghiocel

  
    -lacrima de puritate-

  

  
    În uitări, pe care viața,

    Le-a impus cu nepăsare,

    M-am trezit că, dintr-o dată,

    Nu mai e plăpânda floare.

    Vântul mai călduț topise

    Ultimul troian de nea,

    Iar o ploaie ”strecurată”,

    Îmbâcsise ziua grea.

    Înflorise-n miez de iarnă,

    Sub un soare ”crud”, cu ”dinți”,

    Ca un simbol de icoană,

    Ce deschide drum spre sfinți.

    L-am privit zile de-a rândul,

    Cu mult drag, mereu duios.

    Simțeam dor de primăvară,

    În micuțul prunc sfios.

    Soarta rea, sau numai vremea,

    Mendrele să-și facă-a vrut;

    Un troian de-un metru poate,

    L-a-ngropat, și m-a durut.

    Așteptarea-a fost cam lungă,

    Dar zăpada s-a topit.

    L-am zărit când primăvara

    Revenea în pas grăbit.

    Dar apoi, trăgând la care,

    Goale, într-un sens de țel,

    Mi-am pierdut privirea printre

    Bieți umani, în scop la fel.

    Aplecat acum, spre glie,

    Sub povara zilelor,

    Scânteia, în mici petale,

    Ca stea-pradă-a a iernilor.

    Singur își ”bătuse” ora,

    Clopoțelul fără glas,

    Când pierise, slaba urmă,

    De speranță-n ultim ceas.

    Lacrima de puritate

    Nu cădea, căci nu voia;

    Se-nchidea în sine-n șoapta

    Clipei ce abia-o trăia

    Ofilit, cu bătrânețea

    Încrustată dur pe chip,

    Mi-a zâmbit încă odată...

    Nu știu cum, doream să țip.

  


  Umbra Timpului

  
    Umbra-nvăluie trecutul,

    Ce se pierde, ”stins” în ceață.

    O idee scormonește,

    Vrând să regăseasc-o față.

    Vaci imagini, însăilate

    Pe crâmpeie de-amintiri,

    Se strecoară, ne-nsemnate,

    Printre alte seci trăiri.

    Fără sens, culoare-și stinge

    Farmecu-n cărămiziu,

    Undeva, unde, în fapte,

    Regăsesc ceva, târziu.

    Mintea-ncearcă, retrăirii,

    Viață să îi dea, puțin,

    Și-și ascunde eșuarea,

    Dup-un mult prea lung suspin.

    A pierit vâltoarea vie,

    Ce, ieri, sufletu-a atins,

    Și-inutilă-i încercarea

    De-a aprinde focul stins.

    Voalul umbrelor ascunde

    Amintiri-n timp tăcut,

    Ce-n cot indian ”creează”,

    Un prezent fără trecut.

  


  Umbra trăirii

  
    Rândurile rup tăcerea

    Cu-n mesaj: sărind în gol.

    Strigătul de deznădejde,

    E ca umbra unui stol.

    Rătăcit iar prin pustiuri,

    Și de oameni, și de glod,

    Țipă Timpul îndoielnic,

    Cu un glas plăpând, de plod.

    Umbra palidă-a trăirii,

    Răsfirată prin livezi,

    Se așterne lin, pe ape;

    Nu o simți, și nu o vezi.

    Strigătul de deznădejde

    Se tot pierde-n Cer, spre sfinți.

    Pe Pământ rămâne timbrul

    Unui scrâșnet, ca de dinți.

    Îl aud clar Resemnații,

    Ce au doar ce n-au avut.

    Umbra lui, în voia sorții,

    E de stol rărit, căzut.

    Voci pierdute de Lumină,

    Ce în Rugă n-au crezut,

    Cer la Ceruri, certărețe,

    Pentru ei, ce n-au văzut.

    Prea puțini, din Mult-prea-mulții

    Ce sfârșesc din Început,

    Își întorc ochii spre suflet,

    Ca și cum l-au perceput.

    Suntem noi, nu sunt străinii.

    Sunt părinți, nu sunt vecinii.

    Strigă-n dodii doar nebunii:

    -Mor prea tineri, azi, bătrânii!...

  


  Umbre de lumină

  
    În jocul umbrelor fugare,

    Să intru-n vis, tot eșuam;

    N-aveam puterea, ca o umbră,

    Să fiu, căci, ce vedeam, trăiam.

    Și-atunci, normala greutate

    De sentimente, mă zdrobea,

    Căci mă ținea legat de glia

    Ce, frâul vieții, nu-l slăbea.

    Creșteam, ca plantă temătoare,

    Lângă un brad ”cernit” de foc,

    Dar aveam mâini, și-aveam picioare,

    Și rădăcini, din loc în loc.

    Și, tot ciudat, purtam în mine,

    Esența codrului străvechi,,

    Ca avatar deschis la suflet,

    Cu viața-n el, intrând perechi.

    Priveam la umbrele fugare,

    Ce n-aveau nici pământ, nici Cer;

    Părea o joacă, pentru ele,

    Să fie, cei ce sunt, sau pier.

    Pluteau, ca pete de lumină,

    Pe-un întuneric deslușit,

    Ca o perpetuă-ncercare,

    De-a fi eternul prăbușit,

    În care-o umbră de lumină,

    Ce mă privea cu chipul meu,

    M-a smuls din trupu-nvins, ca pradă,

    Ce-n rațiune, zăcea greu.

  


  Umbre-n ”jocul vieții”

  
    Trist, Timpul imploră o Clipă, să stea.

    Ea nu îl ascultă. Nu poate? Nu vrea?

    Se roagă de alta, dar e prea târziu.

    În jocul ”de-a viața” , se ”prinde” alt ”viu”.

  

  
    În umbra de codru, cu teama în gând,

    Fragilă făptură, se-oprește pe prund.

    Pe plânsele pietre, izvorul plăpând,

    Și-așterne regretul din suflet și gând.

  

  
    Fantoma fugară, cu ochii de jad,

    ”Adulmecă” urma, prin cetini de brad.

    Cu pofta ”flămândă”, în pas ”nărăvit”,

    Străbate vâlceaua, cu gând ”otrăvit”.

  

  
    Mișcarea e scurtă, un strop, ca de foc,

    Se stinge în unda, ce tremură-n loc.

    O umbră se zbate o clipă... și-atât.

    Doar ochii acuză; tăcere-i în gât.

  

  
    Cu ora ”bătută”, de-un ceas trecător,

    O viață ”fugară”, dispare-n decor.

    Pădurea oftează; să plângă ar vrea...

    O Viață îi cere, o alta să dea.

  


  Un alt ”biet”

  
    -capăt rupt, de ață-

  

  
    Tulburi, ochii șovăiau

    Să cerșească clipe.

    Îi durea, căci iar ”vedeau”,

    ”Vise” ne-nplinite.

    Zilele s-au strecurat,

    Ca hoții în noapte,

    Și, haine, au ”furat”

    Prea-plăpânde fapte.

    De uitări e Raiul plin;

    Ele mai fac bine.

    Nu că l-au scăpat de chin;

    Minte, nu mai ține.

    Rugăciunile s-au stins,

    Când pe rând, când toate.

    Anii, pletele au nins;

    Toaca-n piept, greu bate.

    Tăvălug înverșunat,

    De nevoi și jale,

    Soarta, lui, i-a arătat

    Doar spre Iad o cale.

    A-ncercat, doar rareori,

    Să se-mpotrivească,

    Și-a putut, de sărbători,

    Chiar și să trăiască.

    Nu mai are lemn de pus

    Pe jarul de viață;

    Pe al Veșniciei fus,

    Capăt rupt, de ață.

    Cu răbdarea prinsă-n jug,

    Conștiința zace.

    Sentimente ard pe rug,

    Sub un Cer ce tace.

  


  Un ”Ceva”

  
    Dacă-mi dai Doamne, Dreptatea,

    S-o împart pe unde pot,

    Zău că, la prea mulți, pesemne,

    Le-aș cam da-o, peste bot.

    Mila de mi-ai pune-o-n suflet,

    S-o împrăștii peste tot,

    Aș băga-o... și pe gâtul

    Celor ce îi doare-n cot.

    De ai vrea și-Nțelepciune

    Să-mi oferi, n-aș zice nu.

    Zici că e destulă-n lume?

    N-aș prea crede ce crezi Tu.

    Poate-un car de Fericire,

    Să o drămuiesc cumva,

    Să ajungă și în casa

    Unde lacrima-i ”Ceva”.

    E-un ”Ceva” de dor și jale,

    De iubire și suspin,

    Ca pădurea ”tămâiată”

    Cu mirosul ars, de pin...

  


  Un ”Dacă” ironic

  
    Dacă-ar fi să fie,

    Cum vrea fiecare,

    Am trăii mai bine?...

    Pură întrebare.

    Dacă nu ne-am teme,

    Să spunem ce vrem,

    Am fi oare sinceri?...

    Faptele ne cern.

    Dacă nu ne-am pierde

    În nimicuri fade,

    Oare-am înțelege,

    Că ce „pică”... cade?

    Dacă-am vrea iubirea,

    Să o „dăm” la toți,

    Oare-am fi „aleșii”,

    Sau simpli netoți?

    Dacă-am fi, la suflet,

    ”Deschiși” cu oricine,

    Oare-am fi, mai bine,

    Primiți... de vecine?

  


  Un român

  
    Pe o muchie de cuțit,

    Unii-i spun și viață,

    Crește un român ”cinstit”,

    Cam ciudat la față.

    Cam ce face, nu prea știu;

    O duce chiar bine.

    Cară, după el, cu greu,

    Buzunare pline.

    N-are, bietul, timp de Stat;

    Și nu-i duce dorul.

    Prea-l îndeamnă, să muncească,

    În rând cu poporul.

    Când îl vezi, nu dai pe el,

    Nici doi bani grămadă,

    Dar e as între ai lui,

    De ”prostit” și sfadă.

    Buchia cărții nu-i de el;

    E prea încâlcită.

    Știe ce e de știut:

    Legea ”îndulcită”.

    Este ”oț” și păcălește,

    Mai pe toată lumea.

    L-au ”format” așa, de mic,

    Statul meu, cu foamea.

  


  Un vis

  
    Ascultă șoapta caldă, în miez de noapte-ncins,

    Ce leagănă uitarea, de nesfârșit învins,

    Și nu lăsa privirea, să se-odihnească-n loc!...

    E seara despărțirii, iar noaptea ca de foc.

    Aceasta mi-e dorința: pe margine de lac,

    Să te-ncălzesc în brațe, sub stele reci, ce tac.

    Blând, vântul să-nfioare, în unduiri sublime,

    O piele dalbă, care, se zbate-ncet, sub mine.

    Când luna va apare, târziu de tot, din nor,

    Să regăsească umbre înlănțuite-n dor,

    Iar ultima zvâcnire a jarului din foc,

    S-aducă ”regăsirea” în început de joc.

    E seara revederii și a trăirii poate,

    Iar zorii despărțirii, să stea cât mai departe.

    Luceafărul se pierde, cu Luna după el.

    Lumina se înalță din adumbritul cer.

    Perdeaua se-nfioară; o ușă s-a deschis.

    Închid fereastra-n care, iar am trăit un vis.

  


  Ură, dragoste-ncleștare

  
    Tuciurii, norii grămadă,

    Cerul trist, în lung străbat.

    Zarea-și schimbă-nfățișarea;

    Vântul bate ca turbat.

    Toamna și-a intrat ”în mână”

    Și-și probează forțele.

    Vrea s-arate că-i stăpână

    Și ”acrește” viețile.

    Un fior străbaate lacul;

    Valuri tremură pe el.

    Tot încearcă ca să scape,

    Pe un mal, nicicând fidel.

    Le primește și le-alungă;

    Loc, nu au la pieptul lui.

    Supărate e, că uscatul,

    Nămolit e-acum și șui.

    Cum să fie bun cu ele,

    Când, frânturi din el îi rup,

    Și, avide și flămânde,

    Se hrănesc cu al lui trup.

    An de an, uzurpatoare,

    L-au gonit, încet, spre câmp,

    Dar și el, a umplut fundul

    Lacului, în acest timp.

    Apa a scăzut pe-alocuri;

    Ură însă, sigur nu-i.

    Lacul ține, cu iubire,

    Tot ce ia, la sânul lui.

    Ura, dragostea-ncleștarea,

    E ca-n viața de uman;

    Le ”împacă” doar pământul,

    Ieftin, pentru-n ort, ca ban...

  


  ”Urlare”

  
    Răspândite prin mulțime,

    Gînduri bune se disipă.

    De injurii-n vocalize,

    Se cam face mult risipă.

    Spiritual de turmă-și pune

    Amprenta cu-nflăcărare.

    Seci, cuvintele-s ”urlare”,

    Fără-o simplă întrebare.

    -Dar de ce sunt eu aicea?

    Am venit pentru ceva.

    Iată-mă că urlu-n pripă,

    Ca ceilalți, un ”altceva”.

    Ce-i de zis? E forța urii,

    Ce domină rațiunea.

    Unii spun că va fi bine,

    Așteptând, creduli, minunea.

    Până-atunci domină ”gloata”

    Și-n palate și pe străzi.

    E o simplă diferență:

    Le desparte niște gărzi.

    Vrem un ”altceva”, desigur,

    Dar nu cel impus de ”voci”.

    Însă cum, că nu-i nici bine,

    Frunzele, la câini, să toci…

  


  Urlete, după nevoi

  
    Cam târându-și coada lungă,

    Ca pe-o sapă, nu un steag,

    Boby se-ntoracea din urbea

    De care prinsese drag.

    -Ce-i cu tine, flendurilă?

    Ți-ai scos coada la arat?

    -Nu te râde, o, stăpâne!

    Sunt, pe oameni, supărat.

    -Tu pe ei, sau ei pe tine,

    Căci, de regulă-o pocești?

    -Viața asta e parșivă;

    Nu știu, zău, cum de-o trăiești.

    -Nu mă lua cu sentimentul;

    Zi, corect, ce-a fost cu voi!

    -Păi, ne-am adunat vre-o șapte,

    Să urlăm, după nevoi.

    -Bravo! Solidaritate!

    Și-ați urlet, lung, la primar?

    -Ne-am cerut dreptul la masă...

    Și la pofte... în zadar.

    -Și v-a dat... pe poartă-afară,

    Sau țipați, în drum, cuminți?

    -S-a temut să ne primească;

    Pomenea că-l luăm în dinți.

    -Vorba bună-n mârâială,

    Printre dinți, se schimbă-n sens.

    -Tocmai d-aia-am și urlat-o,

    Scurt și clar, concis și dens.

    -Și v-a alungat cu biciul,

    Sau doar cu promisiuni?

    -Și-a chemat hingheri-slujbașii,

    Rezultaați din ”uniuni”.

    -Deci destui; partide multe.

    Și vroiau chiar să vă ia?

    -Nu, că îl costa păpica;

    Ne-a gonit, fără-a ne da.

    -Și-ați tăcut, uitând de jalbe,

    Cum fac cei cu ”pumni-n guri”...

    -Între burți și Libertate,

    Am ales... mai bine furi.

  


  Vai de noi

  
    -oameni suntem-

  

  
    ”Buni” umani, cu demnitate,

    Gudurându-se prin pat,

    Au ajuns ”pui-de-șefuțe”,

    Ca să nu zic ”puii-de-stat”.

    Mi-a plăcut să îmi joc viața,

    Fără a a cerși vre-un pic.

    Am primit ce se cuvine,

    ”Cum-se-cade”, mai nimic.

    Alții, cu morala dublă,

    Când pe față, când pe dos,

    S-au tot ”chinuit” în pofte,

    Căci aveau, mult „os”, de ros.

    Nu puțini, cam ”duși-cu-pluta”,

    La minte, dar fermi pe țel,

    Au ajuns, prin ape tulburi,

    La ”pont”-oane, fel de fel.

    Mulți prea mulți, ”rest uri” umane,

    Dacă-ar fi după nărav,

    Au cam ”jupuit”, în voie,

    Tot ce legea spune: ”Grav!”

    Prea creduli, sărmani cu plată,

    Statul l-au slujit docili;

    Nu au fost debili, la minte,

    Poate doar, la ”dus”, ”facili”.

    Azi trăim o Eră, ”nouă”(?),

    Dreaptă-n cotituri de soi,

    Într-o Viața ”îmbelciugată”;

    Oameni suntem… vai de noi.

  


  Val de viață

  
    Pe un lac, cu apă-albastră,

    Irizată-n verde-pal,

    Se juca, cu mintea ”dusă”,

    O broscuță, cu un val.

    Țopăia de încântare

    Când, s-o prindă, el voia,

    Și râdea, când el, cu teamă,

    Drum, prin pietre, își croia.

    Îl bătea, cu laba-ntinsă,

    Lin, pe spatele oval,

    Ca un semn de-ncurajare,

    Să urce, mai sus, pe mal.

    Resemnat în neputință,

    Falnic la-nceput de drum,

    Era flacăra ce piere,

    Într-un mic fuior de fum.

    Șansa lui, la ”firul” vieții,

    Era un retur în lac.

    -Lașule! striga micuța,

    Făcând, mândră, înc-un ”Oac!”

    În triumful ei, de-o clipă,

    Revedeam semenii mei,

    Mulțumiți cu-o oră-două,

    În trăirea de ani grei.

    Pe alt lac întins, de viață,

    Făceau totul pentr-un ”val”,

    Și-aruncând, cu piatra-faptei,

    Așteptau, lihniți, pe mal.

  


  Vânt, în vaiet de proscris

  
    Norii tulbură privirea;

    Orizontu-i cotropit.

    Tăvălugul prinde viață;

    Scapără un ochi pripit.

    Tunete, în trombă surpă

    Liniștea ca de mormânt.

    Le-nsoțesc fulgere crunte,

    Ce nu au nimica sfânt.

    Fără milă, străpung norii,

    Și se pierd în amplul gol.

    Ploaia cade-nverșunată,

    Pe ne-ajutoratul sol.

    În lacustra ”deșertare”,

    Vântul bombăne-a ”bărbat”;

    A făcut un pact cu norii,

    Și-nșelat, parcă-a turbat.

    Prin copaci vuietul trece

    Ca un vaiet de proscris.

    Neajutorați, rezistă

    Să suporte ce l-e scris.

    Resemnați, pitiți în case,

    Mici umani se roagă, beau;

    Se cam bat în piept, cu viața,

    Da-n genunchi, ca lumea, stau.

    Mintea li se-ncețoșează,

    Din cuvinte, din beții;

    Nu îi duce, mult, deodată,

    Dar le-ajunge, cât sunt vii.

  


  Vântul și Vijelia i.a

  
    -ea/el-

  

  
    Vântul și-a ieșit din fire,

    Și se vaită-n suspin lung.

    Vijelia-l vrea ca mire;

    Boare mici, după el, plâng.

    S-a ”nhăitat”, cu ea, în iarnă,

    Când era ”focoasă” rău,

    Și i-antins și pat, și perne,

    Din troiene-ascunse-n hău.

    Ce a fost? O nebunie...

    Totu-n jurul lor ”fierbea”.

    El s-a-”nvârtoșat” mai tare,

    Ea, cu totul, îl ”sorbea”.

    Era timpul doar de ”simțuri”,

    Nu de ”vorbe”, sau ”văzut”.

    L-a costat... a venit Gerul,

    Și-n capcană i-a căzut.

    Crunt rănit în ”sentimente”,

    Care s-au ”topit” pe loc,

    S-a trezit că, îi ”îngheață”

    Pasiunile de foc.

    El, obișnuit să ”joace”

    Fuste largi, să vadă tot,

    A răbdat aproape-o lună,

    S-o mai ”aia”, ”bot în bot”.

    Ce simțea, se poate spune,

    Mai pe scurt ”Ca Dracu!”, rău.

    S-a jurat c-o ”lasă baltă”,

    De-o scăpa din ghețuri, zău.

    Cum s-accepte, el, o ”Aia”,

    Ce-i aduce ”Altu”-n pat,

    Mai ceva ca o ”Vecină”,

    Ce le schimbă, des, prin sat.

    Ea l-a înjurat, vezi bine,

    Dar s-a și jurat, apoi,

    Că, la Ger, ea-i ”pune cruce”,

    Căci, bărbații-s, toți, cam boi.

    Căci, tiptil, prostu-o stresează,

    Și-o surprinde, pe la spate,

    Și că ea, Doamne ferește,

    Nu-i demnă, de proaste fapte.

    Clar, vorbea ca o con-soartă,

    De uman ne-isprăvit,

    Om ”cinstit”, cu mintea ”dusă”,

    Probabil pentru ”școlit”.

    Dar, ”îmbrobodit” în ”pofte”,

    ”Chinuit”... de ce vedea(?),

    Vântu-a zis, cu, m-de, ”lăsare”:

    -Facă-se ... cum o vrea... ea!

  


  Vecini

  
    Noaptea e senină,

    Și-o trăiesc ca „dus”.

    Stelele-și arată

    Nasul cam pe sus.

  

  
    Miezul nopții ”bate”;

    Eu mă-nvârt pe ”jar”.

    Chiote răsună;

    Liniște-i mai rar.

  

  
    Hărmălaia-i mare,

    La vecinii mei;

    ”Rad” pahare-ntr-una,

    Ca demni ”pui de zei”.

  

  
    Sunt „bărbați-de-viță”,

    Cum cred, și se „dau”;

    O cam „fac de oaie”,

    Blană chiar de n-au.

  


  Veșnicia Florilor

  
    Soarele, piticul iernii,

    Se dă mare-n raze lungi.

    Câmpul, înverzit aiurea,

    E cu pete, și cu dungi.

    Lacuri mici, pierdute-n ceață,

    Răsfirate printre dealuri,

    Își exprimă-n mal prezența,

    Clipocind din mii de valuri.

    Sălciile plângătoare,

    Șefe peste stuful dens,

    Tot șoptesc foșnete goale,

    Ca și cum ar avea sens.

    Nu departe-nsinguratic,

    Nucul își înalță fruntea.

    N-a cedat în vijelie;

    Între sol și Cer, e ”puntea”.

    Asta strigă-n gura mare,

    Cocoțat pe-un ram de sus,

    Cucul, supărat pe lume;

    Bârfa spune că-i cam ”dus”.

    Ce-l întrebi, e cam tot una;

    De acord, e el, pe dat.

    Cu un ”cu” și ”cu” obraznic,

    Îți răspunde înciudat.

    Mierla, cea vopsită-n ”noapte”,

    Dar cu-n glas ca ”aurit”,

    Îl cam fluieră adesea,

    Căci, e clar, e-un aiurit.

    Guguștiucul, mai pe vale,

    De-o consoartă-i ocupat.

    Ea-l respinge, și-l acuză

    Că-i sărac; n-are nici pat.

    Vrăbiuțe, săltărețe,

    Clevetesc în graiul lor.

    Dinspre baltă, se aude,

    Cântul broaștelor în cor.

    Pupăza, vecina ”fină”,

    Alt bărbat a părăsit.

    E splendidă la culoare,

    Și are-un suflet... ”obosit”.

    Dar atât cu răutatea.

    În grădină-i ”curcubeu”:

    Și lalele, și zambile,

    Au ajuns la apogeu.

    În buchete-nmiresmate,

    Ca mici stele-n cer senin,

    Albele narcise, suple,

    Se ”înscriu” la ”tot divin”.

    În petunii și brândușe,

    Brebenei și toporași,

    Viața se revarsă-ntruna,

    Ca-ntr-un joc de îngerași.

    Viorele, micșunele,

    Merișorul înflorit,

    Îmi alină, scumpe, dorul,

    Dup-un ghiocel pierit.

    Am lăsat la urmă pomii,

    Ce-n ghirlandele de flori,

    Întregesc minunăția

    De lumină și culori.

    Fericit, ca cel ce vede,

    În deșert, un mic izvor,

    Azi, mă-mpac cu Veșnicia,

    Florilor, ce pier, nu mor.

  


  Viața care doare

  
    Rebegit, cu coada strânsă

    Bine-bine-ntre picioare,

    BobY s-a întors aseară,

    Mârâind că ”viața doare”.

    Alergase dup-o ”lele”...

    Unu-n el, cu pietre-a dat.

    A tulit-o-n lung de vale.

    Altul, groaznic l-a-njurat.

    Săturat de ”pasiune”,

    După-atât uitat chiorâș,

    Fără patima a-și stinge,

    S-a întors, docil, pâș-pâș.

    Căutase doar o ”poamă”,

    ”Coaptă”, pârguită-n deal;

    Și-a-ncercat și el norocul,

    Lăsându-se ”dus de val”.

    A plecat cu gloata-acolo,

    Toți sperând la ”ce-o pica”.

    S-a-ncolțit cu altul, care,

    Rânduiala o strica.

    Cum se-ntâmplă-ades în lume,

    Toți credeau că-i rândul lor,

    Să-și asigure accesul

    La ”Alintătorul dor”.

    Cu-o ureche sângerândă,

    Și o labă cam la fel,

    A văzut, mai clar la minte,

    Că, ”podoaba” nu-i de el.

    -Vezi stăpâne, viața asta,

    Parcă e curat de câine!

    Ai noroc. Nu ești ca mine...

    Ce știa el, de-al meu, ”mâine”?...

  


  Viața cort

  
    În penumbra sorții, Veșnicia plânge.

    N-a văzut-o nimeni, dintre cei cu sânge.

    Palide-animale, se strecoară-n neguri.

    Păsări căzătoare, tot zvâcnesc spre ceruri.

    Pe altare, jertfe, chiar cuvântătoare,

    Pier, în neputința, turmei urlătoare.

    Au trecut milenii; mușuroi de vise.

    Pe un prag de soartă, candele zac stinse.

    În șuvoaie, forme, ce cu viață par,

    Se-opintesc în praguri, și în goluri sar.

    Rar cutează una, și în sus să vadă.

    Vulturii mulțimii o și iau ca pradă.

    Adunați în neamuri, de limbă, sau port,

    Tot clădesc palate, sub parii de cort.

    Nu văd mai departe decât pot mânca.

    Pânza e vopsită; ceruri sunt pe ea.

    O ruptură veche, ca ochi de văzduh,

    Au cusut-o-n grabă; vorbe nu-s de duh.

    Nimeni n-are voie, prin ea să privească.

    În genunchi, oricine, poate să trăiască.

    -E urât afară. E o porcărie.

    Sus sunt doar mizerii, ce cad în prostie.

    Noi ne tragem seva din pământul scump.

    Ne-om întoarce-acolo, nu-n Vecia-Timp.

    Suflet nu există. Suntem noi, în noi.

    Cei ce cred în ”taine”, clar ajung strigoi.

  

  
    Rabdă Veșnicia. Nu vrea să îi certe.

    Moartea însă-i cere. Nu vrea să îi ierte.

  


  Viață cu-mprumut

  
    Viața e împrumutată

    De la Moartea, ”vinovată”,

    Că și-o ia-napoi și-n somn,

    Fără-a ține cont de ”domn”.

    Plata-n rate e durere,

    Și arareori plăcere,

    Iar scadența, la ”tăcere”,

    E, a zarului, doar vrere.

    Dreptul îl avem, se știe,

    Să ne-ntoarcem tot în glie,

    Sinceri și curați, și mândrii,

    Sau mânjiți de fapte, sumbrii.

    Mai avem și Libertatea,

    De-a lupta cu nedreptatea,

    Sau de-a ”scurge”, cu răbdare,

    Totu-n burți și buzunare.

    Multe mai putem, în fine,

    Să-”ncropim”, în zile ”pline”,

    De exemplu, gropi adânci,

    În războaie, pentru prunci,

    Cu un nobil țel, de pace,

    Făcând totul ”cum-se-face”,

    Da-i urez celui ce-o vrea,

    ”Odihnească-se ... în ea!”

  


  Viața mea

  
    Cu-o mină lugubră,

    Mă privea chiorâș.

    Cine credeți? Viața,

    C-o duceam târâș.

    Nu-i dădusem multe;

    Ea, mai spre nimic.

    Eram de tot râsul,

    Nu c-aș fi ”comic”.

    Cu mila nestinsă

    De câte-am trăit,

    Am luat-o în brațe,

    Fără mârâit.

    -Văd că ții la mine;

    Sau doar te prefaci?

    O clepsidră spartă,

    Greu e s-o refaci.

    Îi dădeam dreptate;

    Timpul, de-a trecut,

    Nu îl poți întoarce...

    De-asta am tăcut.

    -Bine-atunci, îmi spune.

    Voi mai sta puțin.

    Însă, din păcate,

    Vise, nu susțin.

    Eu sunt doar prezentul,

    Clipa ce-o trăiești.

    Știu că nu îți place;

    Prea lung mă privești...

  


  Viața-n om

  
    Prețul îi scăzuse drastic,

    În criza de ani;

    Nu mai valora, pe piață,

    Nici măar doi bani.

    Inocentă și curată,

    Și morală chiar,

    Ajunsese, terfelită,

    Jucată la zar.

    Copleșită de povara

    De-a trăi în toți,

    Se târa cam anevoie,

    Căci, doar n-avea roți.

    Vrând-nevrând, în fiecare,

    Căutase-un rost,

    Dar avea, clar, sentimentul,

    Că o duce prost.

    Nu putea să-i lase-n

    ”Plata” Domnului cel sfânt,

    Căci El nu mai da nimica,

    Pe ”scumpul” Pământ.

    Să-i ”dea Dracului”, onoarea,

    Nu îi permitea,

    Căci i se-oferise șansa,

    Vieți, din vieți, să dea.

    Strâmtorată și forțată,

    Să stea unde-o pui,

    Acceptase și umanul

    Prost, de capul lui.

    Din divină, pusă-n slujba

    Omului, de El,

    A ajuns o roabă oarbă,

    Moartă într-un fel.

    Și de-ar vrea, ea chiar nu poate

    Altei ”Vieți” să ia,

    Dar o duce gândul,

    Pe-a ei, să și-o ia.

  


  Viața-n ”sat de mal”

  
    -simplă relatare-

  

  
    Grav, un tunet se aude;

    Fumurii, norii tresar.

    Viața-n salturi jucăușe,

    ”Vântură” un ”sat de mal”.

    Orizontu-și schimbă fața,

    De tristețe-negurat.

    Falduri vineții se lasă,

    Peste lacu-nsingurat.

    Fața lui, de vreme arsă,

    Tulburată e de vânt.

    Mișcătoare, unda-n transă,

    Se prelinge spre pământ.

    Ca un Noe-ntr-o copaie,

    Un bătrân, cu-n băț vâslește.

    Plasa s-a-ncurcat, și apa

    Îl învârte de-l prostește.

    Cu înjurături, spurcata

    S-a lăsat scoasă-n final;

    Mulți carași și o mârliță,

    Și-au lăsat frații sub val.

    -Ionelo! Strigă moșul,

    La nepoata-i subțirică,

    Ce, desculță și plouată,

    Lipăia-n mocirla mică.

    -Trag la mal! Vin-o acolo!

    Știi, la malul cel abrupt.

    Adu-mi sacul vechi, cu plasa!

    Zdreanța asta, iar s-a rupt.

    Dupun timp, cu el în spate,

    O treime plin de pești,

    O copilă-ncovoiată,

    Urcă-n sat... nu sunt povești.

    Au mâncare... și de-o bere;

    Chiar și-o țuică, la bunic.

    Va veni și el, pe seară;

    Că îl plouă, nu-i nimic.

    Cinci copii, cu o bunică,

    Și un tată cam ”udat”,

    Cu o mamă ”slabă-n minte”,

    Ce-a plecat... și i-a uitat.

    Ceru-și toarnă-ncet urgia

    Peste-o lume tristă-n tot.

    Viața nu urlă, ”câinoasă”,

    Fiindcă-i trai, și n-are bot...

    (pt. I.P.)

  


  Viața pare-un loc de veci

  
    Răscolite, în suspine,

    Florile zâmbesc, și pier.

    În cortegiul Omenirii,

    Lung e drumul către Cer.

  

  
    Lacrimi vii, ca stropi de rouă,

    Se preling pe fețe reci.

    În vâltoarea, dintre fapte,

    Viața pare-un loc de veci.

  

  
    Stelele-n Clepsidra Sorții,

    Se tot pierd în Nesfârșit.

    Ghicitori în rău și bine,

    Prevestesc doar ”Asfințit”.

  

  
    Doar Lumina, îndurerată,

    Că iar singură-a rămas,

    Se întunecă la față:

    Pe Pământ iar ”bate-un ceas”.

  


  Viață ”strâmtă”

  
    Păsări de pradă, cu zarea-n cotețe,

    Umblă în cârduri și-mi dau sec ”binețe”.

    Lupii se joacă cu miei-n fânețe,

    Și, ciute suple, se vând scump la piețe.

    Lupta e ”stoarsă” cu ”vorbă” de lege,

    Care, ”stricată”, se poate și șterge.

    Oameni-și schimbă blănile-n goană,

    Și stau și-n limbă, la ”dreptul”-pomană.

    Viața e ”strâmtă”, cu poftele-n floare;

    Nu se frământă, că zarea-i în fiare.

    Noaptea-n lumină e-o zi fără colțuri,

    Și pot să țină ”șoaptele”-n hățuri.

    Vorbele-s umbre de păsări ciudate,

    Cu sensuri sumbre, de jale purtate.

    Rar se ridică privirea spre Ceruri;

    Fără păpică, sunt simple decoruri.

    Moartea se-ascunde cu grabă-n morminte;

    Chiar îi e jenă... De ce? N-am cuvinte...

  


  Vii suflete

  
    Împrăștiați pe la casele lor,

    cu sufletele cernite de iluzorii dorințe,

    se pierd în cumpătarea neputinței

    și a resemnării, în lupta pierdută,

    din naștere,

    cu viața.

    Răstigniți în cuie de slove,

    cu mințile temătoare mereu,

    se afundă în uitarea blajină,

    ce vindecă inimi

    și vise,

    mereu.

    Speriați de șoapta stingheră,

    de a fi și de a vrea,

    jelesc fără vlagă iubiri neaprinse,

    în cântec de gânduri

    și bocete

    stinse.

    Așa i-am văzut:

    triști oameni de țară,

    din sate răzlețe,

    uitate de timp.

    Așa i-am iubit:

    vii suflete calde,

    cu doruri mărunte,

    și inimi

    de sfinți.

  


  Viitor ”boltit”

  
    Sângerând pe rana

    Unui glob ciuntit,

    Omul își croiește

    Viitor ”boltit”.

    Viața nu se lasă;

    Suge la plăceri,

    Presărând, cu poftă,

    Peste ochi, tăceri.

    Cu nespuse patimi,

    Trăirea, la zar,

    O joacă și iese

    Croncănit pe par.

    Ciorile, desigur,

    Cred c-au viitor,

    Dar negru, ca ele...

    Prea sunt visător.

  


  Vin… alegeri

  
    Vin alegeri. Lumea

    Și-a ie;it din minți.

    Cuvântul se-aude

    Mai scrâșnit din dinți.

    Cel ce nu-nțelege

    Valul de avânt,

    E tot sclavul muncii,

    Pe și în pământ.

    Satul e în vrie;

    Moșmondesc scursori.

    Prostia se-ntinde;

    N-ai cum s-o măsori.

    Vocile-nfund date,

    Pe fixe idei,

    Par ca mârâitul

    Micilor pudei.

    Vor ceva să spună,

    Ce nu înțeleg,

    Convingând, de șansă,

    Deșteptul mai bleg.

    Scopul este votul;

    Cum-necum, cu ei.

    E cu alții? ”Ciuciu!”

    E al lor? ”Ce bei?”

    Cam așa decurge,

    Ce ziceam, la noi.

    Nu c-am fi mai altfel,

    Decât ceilalți… voi.

    Ce își face omul

    Azi, cu mâna lui,

    E numai vot-tare…

    D-ai pe pielea lui…

  


  Virgula-netoata

  
    Undeva-ntr-o lume,

    Parcă, ca a noastră,

    Virgula nu-și are

    Rostul, că e proastă.

    Nu e punct cu stare:

    ”Asta-m zis. Așa-i.”

    Nici Semn de-ntrebare:

    ”Ce mai vrei? Cât dai?”

    Două puncte? Meargă,

    Treacă, sau cum vreți.

    Virgula, ca toanta,

    Urlă la pereți.

    Cine s-o audă:

    ”Știți, aș vrea, și eu”...

    Se-ndoiește-ntr-una;

    Dând din coadă-i greu.

    Semnul de-xclamare

    Se uită de sus:

    ”Ce-i cu asta? Doamne!”

    Puncte-puncte-am pus.

    Fără ea-i mai bine;

    Vorbim vorbe-n șir.

    Dar Vrgu-netoata

    Se bagă pe fir...

  


  Vorbe

  
    Gândurile mi se zbat,

    sub picioare, mute.

    Vorbele, iar le-au cerut,

    vrute și nevrute.

  

  
    Într-o lume-n care azi

    E-ngropat un mâine,

    Vorbele, că oameni nu-s,

    Latră ca un câine.

  

  
    Floarea vieții, în zadar,

    Trece ca o boare.

    Vorbele o răscolesc

    Cu-o neagră teroare.

  

  
    Chipuri, răstignite vii,

    În icoane scumpe,

    Nu în aur, ci în fii,

    Vorbe vor să surpe.

  


  Vrem!... Aveți!

  
    -punem cruce-

  

  
    Vrem o Viață!... O aveți!

    Asta cruntă? Ce mai vreți?

    Vrem dreptate! Pentru voi?

    Tragem carul. Sunteți b..

    Până unde? Mai răbdați!

    Și huzurul? Nu e bun.

    Dă-ni-l nouă! Ești nebun?

    N-avem multe. Dar aveți.

    Mai nimica. Vezi, înveți.

    Vino-n glie! Mă mânjesc.

    Stai cu ”gloata”! Vezi? Rânjesc.

    N-avem pâine! Grâu-i scump.

    Ne-ați luat câmpul! Cine-i tâmp?

    Cam cu japca. Ați dormit.

    Și cu sila. V-ați tocnit.

    Robi cu ziua. Slujbă-aveți.

    Nu ies banii. Fiindcă-i beți.

    Cinstea, mila? S-au cam dus.

    Cin-le vede? Cel de Sus.

    Voi, nimica? Cum să dăm?

    Mor bătrânii. Îi scăpăm.

    Și de foame. Ești isteț.

    Ia-le locul. Ești glumeț.

    Nu-i dreptate. Drept, legal.

    Legea voastră. Șa, pe cal.

    Pinteni banii? Leu-i greu.

    Frâie-n acte? Mai mereu.

    Și atuncea? Știi acum.

    Punem cruce? Somnu-i bun...

  


  Vremea înăcrită

  
    Vremea, înăcrită,

    Că-i cam dogorită,

    Își pierde răbdarea

    Și-și preschimbă starea.

    Umbre răzvrătite

    De ape cernite,

    Zarea o îneacă

    Și-o botează-oleacă.

    Pete-nchise-n zboruri,

    Răsucite-n nouri,

    Îmbâcsesc, în silă,

    Cerul, fără milă.

    Răvășesc natura,

    Ce nu-și ține gura,

    Și, tunând într-una,

    Cam întinde struna.

    Flăcările-ncinse,

    Din povești desprinse,

    Se îmbrățișează,

    Și se distanțează.

    Ca săgeți de foc,

    Sar din loc în loc,

    Căutând și omul,

    Dar lovind doar pomul.

    Vremea, înăcrită,

    Udă, ruginită,

    La foc se-ncălzește,

    Și, în jur, privește.

    Vede ce nu-i place,

    Și-nglodată, tace,

    Dar lasă să ardă,

    Flacăra pe pradă.

    Lumina-și așterne

    Umbrele eterne,

    Lumânare-aprinsă,

    Pentru-o viață ”stinsă”.

  


  Vrere și putere

  
    Blestemați suntem, de soartă,

    Să putem să fim mai mult.

    Sclavi ai vrerii, și-ai puterii,

    Transformăm abuzu-n cult.

    Animale-n transformare,

    Preschimbăm voința-n roi,

    Rătăcind, cu nepăsare,

    Pe sub norii fără ploi.

    Conștiințe afumate,

    Rupte-n zdrențe de Lumini,

    Tot așteaptă, resemnate,

    Rondu-n viață să-ți termini.

    Zborurile-s doar de ducă;

    Înapoi revin strigoi.

    Mai rămâne amintirea,

    Pierdută prin ochii goi.

    Căile-s bătute-n noduri;

    Milele s-au isprăvit.

    Stânjenul de lemn se frânge,

    Cotul geme istovit.

    Din nimicuri se-ncropește,

    Vag, un viitor fudul;

    E-mbâcsit, cu nonșalanță,

    Cu iluzii de credul.

    Palide reproșuri strică

    Armonia în avânt

    Și, cuprins de-amărăciune,

    Nu mai crezi nici în Cuvânt.

    În trăiri, geme plăcerea

    De a vrea cu orice preț;

    Cu pututul e-o problemă;

    Dreptul e cu părul creț.

    Libertatea e deplină;

    Când nu poți, zici tot ce vrei.

    Invers însă-i o problemă:

    Te lovești de ei, cei ”grei”.

  


  Zâmbet șters

  
    Noaptea, vălurile-și poartă,

    Printr-o lume parcă moartă.

    Zorii-au adormit pe drum,

    Flăcări-vise devin scrum.

    Ziua-ncepe-n întuneric;

    Ceasul bate-arar, vremelnic.

    Pe pereți, lumina plânge;

    Are-o tentă cam de sânge.

  

  
    Deșteptați, în sens de treji,

    Nu în sensul de mai breji,

    Oamenii-și arată ”fața”,

    Înjurând, pe ”față”, viața.

    Ce-au cu ea, e-o chestiune

    Ce-o-nțelege orișicine,

    De-i slujbaș, plătit la zi,

    Și trăiește fără-”a fi”.

    Unul plânge și la glume,

    Altul tace, și nu spune,

    Ce-l frământă și îl doare,

    De ce suferă-n teroare.

    Râsul e cam prohibit,

    Zâmbetul, ca de iubit

    Părăsit recent de-o ”ea”,

    Învățată să se ”dea”.

    De grimasă, ce să zic,

    E la modă, mult și-un pic,

    Mască de-adevăr ”curat:

    -Uite-mă! M-am ”săturat!”

  


  Zori de primăvară

  
    Orizontul nu se vede;

    Ceața e la ea acasă.

    Norii plumburii își varsă

    Umbra peste pâcla deasă.

    Palide contururi, sălcii

    Își apleacă peste ape;

    Aburi străvezii, ca doruri,

    Din adâncuri vor să scape.

    Liniștea e sugrumată

    De-o tăcere și mai grea.

    Sunetul se-nchide-n sine,

    Când, să țipe, el ar vrea.

    Vântu-și scutură tristețea

    Peste flori mici, estompate.

    Reci culori, de negru-lapte,

    Amintesc, mai mult, de noapte.

    Picături de rouă fină,

    Vii cristale, cresc în zori;

    Scâncet vag, strivit de tină,

    Ca o lacrimă de nori.

    Undeva, departe-n zboruri

    Spre-un destin neprevăzut,

    Raze lungi, tremurătoare,

    Ceața-au spart; multe-au căzut.

    Ca vii clipe de speranță,

    Într-un vis nedefinit,

    Ace mici, de foc și pară,

    Străpung Cerul în zenit.

    Norii-și schimbă brusc purtarea;

    Ard în vâlvătăi de jar,

    Când, din marea de lumină,

    Se ridică-ncet un far.

    Doar puțin, fugar și-arată

    Soarele chipul distins,

    Ca un semn că, înc-o dată,

    Cu lumină, Noaptea-a stins.

    Jos, e pură nebunie;

    Pomii, toți, întineresc.

    Ca fecioarele în brațe,

    Freamătă... și-nmuguresc.

